ബോക്‌സ് ഓഫീസില് പുതിയ റെക്കോര്‍ഡുമായി അവഞ്ചേഴ്‌സ്; 10 ദിവസം കൊണ്ട് നേടിയത് 6450 കോടി - ഇ വാർത്ത | evartha\nബോക്‌സ് ഓഫീസില് പുതിയ റെക്കോര്‍ഡുമായി അവഞ്ചേഴ്‌സ്; 10 ദിവസം കൊണ്ട് നേടിയത് 6450 കോടി\nബോക്‌സ് ഓഫീസില് പുതിയ റെക്കോര്‍ഡുമായി ഹോളിവുഡ് ചലച്ചിത്രം അവഞ്ചേഴ്‌സ്; ഇന്‍ഫിനിറ്റി വാര്. റിലീസ് ചെയ്ത് പത്ത് ദിവസത്തിനുള്ളില് 6450 കോടി രൂപ ( ഒരു ബില്ല്യന് യുഎസ് ഡോളര്) ബോക്‌സ് ഓഫീസില് നിന്നും കളക്ഷന് നേടിയ ചിത്രമായി അവഞ്ചേഴ്‌സ്; ഇന്‍ഫിനിറ്റി വാര് മാറി.\nകഴിഞ്ഞ മാസം 25നായിരുന്നു ചിത്രം റിലീസ് ചെയ്തത്. ഇന്നലെയാണ് റെക്കോര്‍ഡ് നേട്ടത്തിലെത്തിയത്.\nഡിസ്‌നിയുടെ തന്നെ മറ്റൊരു സിനിമയായ സ്റ്റാര് വാര്‍സ്; ദ ഫോഴസ് അവക്കേന്‍സിന്റെ റെക്കോര്‍ഡാണ് അവഞ്ചേഴ്‌സ്; ഇന്‍ഫിനിറ്റി വാര് മറികടന്നത്.\n12 ദിവസം കൊണ്ടായിരുന്നു സ്റ്റാര് വാര്‍സ്; ദ ഫോഴസ് അവക്കേന്‍സ് 6450 കോടി രൂപ കളക്ഷനായി നേടിയത്. റിലീസ് ചെയ്ത ആഴ്ചയില് തന്നെ അവഞ്ചേഴ്‌സ്: ഇന്‍ഫിനിറ്റി വാര് യുഎസില് നിന്നും മാത്രം 338.4 ദശലക്ഷം ഡോളര് കളക്ഷന് നേടിയിരുന്നു. അന്താരാഷ്ട്രതലത്തില് 566.7 ഡോളറാണ് ആദ്യ ആഴ്ച്ച ചിത്രം നേടിയത്.


മുല്ലപ്പെരിയാറില് ബേബി ഡാം ബലപ്പെടുത്തുന്നതിന് അതിനു താഴെയുള്ള 15 മരങ്ങളും വെട്ടിനീക്കാന് തമിഴ്‌നാടിനു കേരളം അനുമതി നല്‍കി മണിക്കൂറുകള്‍ക്കുള്ളില് വിവാദവും - Media Malayalam (മീഡിയ മലയാളം)\nമുല്ലപ്പെരിയാറില് ബേബി ഡാം ബലപ്പെടുത്തുന്നതിന് അതിനു താഴെയുള്ള 15 മരങ്ങളും വെട്ടിനീക്കാന് തമിഴ്‌നാടിനു കേരളം അനുമതി നല്‍കി മണിക്കൂറുകള്‍ക്കുള്ളില് വിവാദവും\nതിരുവനന്തപുരം: മുല്ലപ്പെരിയാറില് ബേബി ഡാം ബലപ്പെടുത്തുന്നതിന് അതിനു താഴെയുള്ള 15 മരങ്ങളും വെട്ടിനീക്കാന് തമിഴ്‌നാടിനു കേരളം അനുമതി നല്‍കി മണിക്കൂറുകള്‍ക്കുള്ളില് വിവാദവും. അനുമതി നല്‍കിയത് താനറിയാതെയാണെന്നാണ് വനംമന്ത്രിയുടെ നിലപാട്. തുടര്‍ന്ന് മന്ത്രി അനുമതി ഉത്തരവിറക്കിയ പി.സി.സി.എഫ്. ബന്നിച്ചന് തോമസിനോട് റിപ്പോര്‍ട്ടുതേടി. പാട്ടത്തിനു നല്‍കിയ 40 സെന്റ് സ്‌ഥലത്തെ 15 മരങ്ങള് മുറിക്കാനാണ് അനുമതി നല്‍കിയിട്ടുള്ളത്.\nഅതേസമയം ബേബി ഡാം ശക്‌തിപ്പെടുത്തുന്നതിന് അനുകൂല നടപടി സ്വീകരിച്ചതിനു മുഖ്യമന്ത്രി പിണറായി വിജയനെ നന്ദിയറിയിച്ചു തമിഴ്‌നാട് മുഖ്യമന്ത്രി എം.കെ. സ്‌റ്റാലിന് കത്തയച്ചു.\nമരങ്ങള് വെട്ടിനീക്കുന്നതോടെ ബേബി ഡാം ബലപ്പെടുത്തല് തമിഴ്‌നാട് ആരംഭിക്കും. കഴിഞ്ഞ ദിവസം മുല്ലപ്പെരിയാര് സന്ദര്‍ശിച്ച തമിഴ്‌നാട് ജലവിഭവ മന്ത്രി എസ്. ദുരൈമുരഗനും ഇക്കാര്യം ആവശ്യപ്പെട്ടിരുന്നു. എന്നാല്, ജലനിരപ്പ് 152 അടി ആക്കുന്നതിനെക്കുറിച്ചു സ്‌റ്റാലിന് കത്തില് പരാമര്‍ശിച്ചിട്ടില്ല. “ബേബി ഡാമിനു താഴെയുള്ള 15 മരങ്ങള് മുറിച്ചുമാറ്റാന് ജലവകുപ്പ് ഉദ്യോഗസ്‌ഥര്‍ക്കു നിര്‍ദേശം നല്‍കിയിട്ടുണ്ട്. കേരളത്തിന്റെ അനുമതി ബേബി ഡാം ബലപ്പെടുത്തല് നടപടികള്‍ക്കുള്ള തുടക്കമാണ്. തമിഴ്‌നാട്ടിലെ തെക്കന് ജില്ലകളിലെ ജനങ്ങള്‍ക്കും തമിഴ്‌നാട് സര്‍ക്കാരിനും വേണ്ടി കേരള സര്‍ക്കാരിനോടു നന്ദിപറയുന്നു. രണ്ടു സംസ്‌ഥാനങ്ങളിലെ ജനങ്ങള്‍ക്കും ഇതിന്റെ ഗുണം ലഭിക്കും. ഇരു സംസ്‌ഥാനങ്ങളും തമ്മിലുള്ള സഹകരണം എന്നും തുടരുമെന്നു പ്രത്യാശിക്കുന്നു. മുല്ലപ്പെരിയാറിനെ ബലപ്പെടുത്താനുള്ള നടപടികള് സ്വീകരിച്ചുവരികയാണ്. ഡാമിനു താഴെ താമസിക്കുന്ന കേരളത്തിലെ ജനങ്ങളുടെ സുരക്ഷിതത്വം ഉറപ്പാക്കും”- കത്തില് പറയുന്നു.\nപെരിയാര് ഡാമിനെയും വണ്ടിപെരിയാറിനെയും ബന്ധിപ്പിക്കുന്ന റോഡിന്റെ അറ്റകുറ്റപ്പണിക്ക് അനുമതി നല്‍കണമെന്ന് അഭ്യര്‍ഥിക്കുന്ന സ്‌റ്റാലിന്, ഡാം ബലപ്പെടുത്തുന്നതിന് യന്ത്രങ്ങളും മറ്റും സുഗമമായി എത്തിക്കാന് റോഡ് നന്നാക്കേണ്ടത് അത്യാവശ്യമാണെന്നു കത്തിലുണ്ട്.\nBaby Dam at Mullaperiyar\nControversy within hours of Kerala\ngiving permission to Tamil Nadu\nto cut down 15 trees below to strengthen\nPrevious articleനടന് ജോജു ജോര്‍ജിന്റെ കാര് അടിച്ചു തകര്‍ത്ത കേസില് ഒരാള്‍കൂടി അറസ്‌റ്റില്\nNext articleഇന്ധനവിലയെച്ചൊല്ലി ദേശീയതലത്തില് രാഷ്‌ട്രീയപ്പോര് തുടരുമ്പോഴും 18 സംസ്‌ഥാനങ്ങളും ആറ് കേന്ദ്രഭരണപ്രദേശങ്ങളും കേന്ദ്രമാതൃകയില് ഇന്ധനവില കുറച്ചു


IPL 2022: What will happen if rain interrupts playoff matches, Know the rules - Malayalam MyKhel\nNED VS ENG - പൂര്‍ത്തിയായി\n» IPL 2022: റോയല്‍സ്- ജിടി പോര് മഴയില് മുങ്ങിയാല് എന്ത് സംഭവിക്കും? നിയമമറിയാം\nIPL 2022: റോയല്‍സ്- ജിടി പോര് മഴയില് മുങ്ങിയാല് എന്ത് സംഭവിക്കും? നിയമമറിയാം\nUpdated: Monday, May 23, 2022, 15:24 [IST]\nഐപിഎല്ലില് ഇനി കളി കാര്യമാവുകയാണ്. നീണ്ട ലീഗ് പോരാട്ടങ്ങള്‍ക്കു ശേഷം പ്ലേഓഫ് മല്‍സരങ്ങള്‍ക്കു ചൊവ്വാഴ്ച പ്ലേഓഫിനു തുടക്കമാവുകാണ്. സെമി ഫൈനലിന തുല്യമായ ക്വാളിഫയര് വണ്ണില് ഹാര്‍ദിക് പാണ്ഡ്യയുടെ ഗുജറാത്ത് ടൈറ്റന്‍സും സഞ്ജു സാംസണിന്റെ രാജസ്ഥാന് റോയല്‍സുമാണ് കൊമ്പുകോര്‍ക്കുന്നത്. കൊല്‍ക്കത്തയിലെ ഈഡന് ഗാര്‍ഡന്‍സിലാണ് ഈ പോരാട്ടം. ജയിക്കുന്ന ടീം ഫൈനലിലേക്കു യോഗ്യത നേടും. തോല്‍ക്കുന്നവരാവട്ടെ ക്വാളിഫയര് രണ്ടിലും കളിക്കും.\nക്വാളിഫയര് പോരാട്ടങ്ങള്‍ക്കു കാലാവസ്ഥ ഭീഷണിയാവുന്നുണ്ട്. ശക്തമായ മഴയാണ് കൊല്‍ക്കത്തയില് അനുഭവപ്പെടുന്നത്. ചൊവ്വാഴ്ചയും വൈകീട്ട് മഴയ്ക്കു സാധ്യതയുണ്ടെന്നാണ് കാലാവസ്ഥാ പ്രവചനം. മഴ മല്‍സരത്തിനു വില്ലനാവുകയാമെങ്കില് ക്വാളിഫയര്, ഫൈനല് പോരാട്ടങ്ങളുടെ നിയമം എങ്ങനെയാണെന്നറിയാം.\nമഴയെത്തുടര്‍ന്നു നിശ്ചിത സമയത്തു മല്‍സരം നടത്താനായില്ലെങ്കില് സൂപ്പര് ഓവറിലൂടെയായിരിക്കും വിജയിയെ തീരുമാനിക്കുക. അതേസമയം, ഗ്രൗണ്ടിലെ സാഹചര്യങ്ങള് മല്‍സരത്തിനു ഒട്ടും അനുയോജ്യമല്ലെങ്കില് സൂപ്പര് ഓവര് നടക്കില്ല. അങ്ങനെ സംഭവിച്ചാല് ലീഗ് ഘട്ടത്തില് ടീമുകളുടെ പ്രകടനമായിരിക്കും പരിഗണിക്കുക.\nഅതായത് ഗുജറാത്ത് ടൈറ്റന്‍സും രാജസ്ഥാന് റോയല്‍സും തമ്മിലുള്ള മല്‍സരമാണ് മഴ കാരണം സൂപ്പര് ഓവര് പോലും സാധ്യമല്ലെന്നു കരുതുക. അങ്ങനെയാണെങ്കില് ലീഗ് ഘട്ടത്തില് ഇരുടീമുകളും എവിടെയാണ് ഫിനിഷ് ചെയ്തതെന്നു പരിശോധിക്കും. അപ്പോള് 20 പോയിന്റോടെ ഒന്നാംസ്ഥാനത്തു ഫിനിഷ് ചെയ്ത ടൈറ്റന്‍സിനു മുന്‍തൂക്കം ലഭിക്കും. അവര് ഫൈനലിലെത്തുകയും ചെയ്യും. റോയല്‍സിനു എലിമിനേറ്ററിലെ വിജയികളുമായി ക്വാളിഫയര് രണ്ടില് കളിക്കേണ്ടിവരും.\nപ്ലേഓഫ് മല്‍സരങ്ങള് ദിവസത്തേക്കു മാറ്റിവയ്ക്കുകയെന്നത് പ്രായോഗികമല്ല. കാരണം റിസര്‍വ് ദിനങ്ങള് നിവവില് പ്ലേഓഫിനു നല്‍കിയിട്ടില്ല. മഴ തടസ്സപ്പെടുത്തിയാല് മല്‍സരം ഷെഡ്യൂള് ചെയ്ത ദിവസം സാഹചര്യങ്ങള് അനുകൂലമെങ്കില് വിജയികളെ തീരുമാനിക്കാന് സൂപ്പര് ഓവര് കളിക്കുമെന്നാണ് ഐപിഎല് മാര്‍ഗനിര്‍ദേശത്തില് പറഞ്ഞിരിക്കുന്നത്. സൂപ്പര് ഓവര് രാത്രി 12.50ന് തന്നെ തുടങ്ങുകയും വേണം.\nമഴ വില്ലനാവുകയാണെങ്കില് രണ്ടു ക്വാളിഫയര് മല്‍സരങ്ങളും രാത്രി 9.40നു വരെ ആരംഭിക്കാന് കഴിയും. ഫൈനലാണെങ്കില് പരമാവധി 10.10നു വരെ കളി തുടങ്ങുകയും ചെയ്യാം.\nമേയ് 29നു ഞായറാഴ്ചയാണ് ഐപിഎല്ലിന്റെ കലാശപ്പോരാട്ടം. രാത്രി എട്ടു മണിക്ക് അഹമ്മദാബാദിലെ നരേന്ദ്ര മോദി സ്‌റ്റേഡിയത്തിലാണ് വിജയികളെ കണ്ടെത്താനുള്ള ഫൈനല്. എന്നാല് ക്വാളിഫയര് പോരാട്ടങ്ങളെപ്പോലയെല്ല, ഫൈനലിനു ഒരു ദിവസം റിസര്‍വ് ദിനം നല്‍കിയിട്ടുണ്ട്. ഞായറാഴ്ച ഫൈനല് നടത്താന് കഴിയാത്ത സാഹചര്യം വന്നാല് മല്‍സരം തിങ്കളാഴ്ചത്തേക്കു മാറ്റും.\nഅതേസമയം, പ്ലേഓഫ് മല്‍സരങ്ങള് സൂപ്പര് ഓവറിലേക്കു നീങ്ങണമെങ്കിലും ചില നിബന്ധനകളുണ്ട്. പിച്ചും ഗ്രൗണ്ടിലെ സാഹചര്യങ്ങളും അനുകൂലമാണെങ്കില് മാത്രമേ സൂപ്പര് ഓവര് നടക്കുകയുള്ളൂ. മാത്രമല്ല നിശ്ചിത സമയത്തു തന്നെ സൂപ്പര് ഓവര് ആരംഭിക്കാന് സാധിക്കുകയും വേണം.\nNews 'ജീവന് രക്ഷിക്കപ്പെടും'; അമേരിക്കയില് തോക്ക് നിയന്ത്രണ നിയമത്തില് ഒപ്പുവെച്ച് ബൈഡന്\nRead more about: ipl 2022 rain rajasthan royals Gujarat titans Lucknow super giants royal challengers bangalore cricket രാജസ്ഥാന് റോയല്‍സ്\nStory first published: Monday, May 23, 2022, 15:06 [IST]


ഏറ്റവുമധികം ലൈംഗിക അതിക്രമങ്ങള് നടക്കുന്നത് സേവന മേഖലയിലെന്ന് റിപ്പോര്‍ട്ട് - Express Kerala\nഏറ്റവുമധികം ലൈംഗിക അതിക്രമങ്ങള് നടക്കുന്നത് സേവന മേഖലയിലെന്ന് റിപ്പോര്‍ട്ട്\nNational Special October 11, 2018 | Published by : Express Kerala Network\nന്യൂഡല്‍ഹി: സഹകരണ മേഖലയിലാണ് കൂടുതല് ലൈംഗികാധിഷേപങ്ങള് നടക്കുന്നതെന്ന് റിപ്പോര്‍ട്ട്. കഴിഞ്ഞ രണ്ട് സാമ്പത്തിക വര്‍ഷത്തെ കണക്കനുസരിച്ചാണ് ഉല്‍പ്പാദന മേഖലയില് ജോലി ചെയ്യുന്ന സ്ത്രീകളെക്കാള് കൂടുതല് സേവന മേഖലയില് ജോലി ചെയ്യുന്നവരാണ് ലൈംഗികാധിക്ഷേപത്തിന് ഇരകളാകുന്നതെന്ന് കണ്ടെത്തിയിരിക്കുന്നത്. ഇന്ത്യയിലെ മുന്‍നിര കമ്പനികളുടെ വാര്‍ഷിക റിപ്പോര്‍ട്ടിന്റെ അടിസ്ഥാനത്തിലാണ് ഈ കണ്ടെത്തലുകള്. എന്നാല്, സര്‍ക്കാര് അധികാരത്തിലുള്ള കമ്പനികളില് ഇത്തരം കേസുകള് സ്വകാര്യ മേഖലയേക്കാള് കുറവാണ്.\n2017-2018, 2016-17 കാലഘട്ടത്തില് സോഫ്‌റ്റ്വെയര് മേഖലകളിലും സാമ്പത്തിക സേവന മേഖലയിലെ കമ്പനികളിലും ആണ് ഏറ്റവുമധികം ലൈംഗിക അതിക്രമങ്ങള് ഉണ്ടായിട്ടുള്ളതെന്ന് കണക്കുകള് ചൂണ്ടിക്കാണിക്കുന്നു. ഈ കമ്പനികളെല്ലാം തന്നെ നിഫ്റ്റി നിരക്കില് 50 പൊയന്റിനു മുകളില് നില്‍ക്കുന്ന സാമ്പത്തിക ശക്തികളാണെന്നുള്ളതാണ് ഞെട്ടിപ്പിക്കുന്ന വിവരം. വിപ്രോയുടെ ബംഗളൂരു കമ്പനിയില് 2017-16ല് 217 കേസുകളാണ് റിപ്പോര്‍ട്ട് ചെയ്യപ്പെട്ടത്. ഇന്‍ഫോസിസില് 172ഉം ടാറ്റയില് 127 ഉം കേസുകള് ഈ രണ്ട് വര്‍ഷത്തിനിടെ റിപ്പോര്‍ട്ട് ചെയ്തു.\nഇനി ബാങ്കുകളുടെ കാര്യമെടുത്താല്, ആക്‌സിസ് ബാങ്കില് 79 കേസുകള് നടന്നപ്പോള് കൊട്ടക്ക് മഹീന്ദ്ര ബാങ്കില് 53 പാരാതികള് ഉയര്‍ന്നു വന്നു. രാജ്യത്തെ ഏറ്റവും വലിയ ബാങ്കിംഗ് കമ്പനിയായ ഐസിഐസിഐയില് 194 കേസുകളാണ് നിര്‍ബന്ധിത ജോലി, ബാലവേല, ലൈംഗികാതിക്രമം എന്നീ കാര്യങ്ങളില് റിപ്പോര്‍ട്ട് ചെയ്തിരിക്കുന്നത്.\nവിപ്രോയില് 57,340 സ്ഥിരം സ്ത്രീ ജീവനക്കാരാണ് ജോലി ചെയ്യുന്നത്. ആകെ ജീവനക്കാരുടെ 35 ശതമാനം വരും ഇത്. അതില് തന്നെ 0.17 ശതമാനം ആളുകളും ലൈംഗികാതിക്രമ പരാതികള് ഉന്നയിച്ചവരാണ്.\nഇന്‍ഫോസിസില് ആകെയുള്ള 73,717 സ്ത്രീ ജോലിക്കാരില് 0.11 ശതമാനം പേര് ലൈംഗികാതിക്രമ പരാതി ഉന്നയിച്ചു കഴിഞ്ഞു. ടാറ്റയുടെ കാര്യത്തില് ആകെയുള്ള 1,39,434 സ്ത്രീ ജീവനക്കാരില് 0.04 പേര് ലൈംഗികാതിക്രമം അനുഭവിച്ചവരാണ്.\nആക്‌സിസ് ബാങ്ക് 0.35 (13,424), മഹീന്ദ്ര ബാങ്ക് 0.45 (7,500) എന്നിങ്ങനെയാണ് മറ്റ് കണക്കുകള്.\nജോലിസ്ഥലത്തെ സ്ത്രീകള്‍ക്കു നേരെയുള്ള അതിക്രമം തടയല് നിയമപ്രകാരം ഓരോ കമ്പനിയും ലൈംഗികാതിക്രമ പരാതികള് നിര്‍ബന്ധമായും രേഖപ്പെടുത്തി വയ്ക്കണം. 2013, ഡിസംബര് 13നാണ് ഇത് സംബന്ധിച്ച് ഉത്തരവ് പുറപ്പെടുവിക്കുന്നത്.\nഇന്ത്യയുടെ ഏറ്റവും വലിയ പൊതുമേഖല സാമ്പത്തിക സ്ഥാപനമായ സ്റ്റേറ്റ് ബാങ്ക് ഓഫ് ഇന്ത്യയാണ് പൊതു മേഖലയില് ഏറ്റവുമധികം കേസുകള് കണ്ടെത്തിയിരിക്കുന്നത്. 39 എണ്ണമാണ് കണക്ക്. ഇന്ത്യന് ഓയില് കോര്‍പ്പറേഷന് (8), ഓയില് ആന്റ് നാച്യുറല് ഗ്യാസ് കോര്‍പ്പറേഷന് (6) എന്നിവയാണ് തൊട്ടു പുറകെയുള്ളത്.\nഅള്‍ട്രാടെക് സിമന്റ്, ഗ്രാസിം ഇന്‍ഡസ്ട്രീസ്, ജെഎസ്ഡബ്ല്യൂ സ്റ്റീല്, കോള് ഇന്ത്യ, യുപിഎല് ലിമിറ്റഡ്, എന് ടി പി സി ലിമിറ്റഡ് എന്നിവിടങ്ങളില് പൂജ്യം കേസുകളാണ് റിപ്പോര്‍ട്ട് ചെയ്യപ്പെട്ടിരിക്കുന്നത്. നിഫ്റ്റി 50ന് മുകളില് വന്നിരിക്കുന്ന 12 കമ്പനികളില് പൂജ്യം ശതമാനമാണ് ലൈംഗികാതിക്രമങ്ങള് റിപ്പോര്‍ട്ട് ചെയ്തത്. റിലയന്‍സ് ഇന്‍ഡസ്ട്രീസ്, ഇന്ത്യ ബുള്‍സ് ഹൗസിംഗ് ഫിനാന്‍സ്, ബജാജ്, അദാനി തുടങ്ങിയവയെല്ലാം ഇതില് ഉള്‍പ്പെടുന്നു.\nറിലയന്‍സ്- 5.15, അള്‍ട്രാടെക്ക്- 1.61 ശതമാനം, ഗ്രാസിം ഇന്‍ഡസ്ട്രീസ്- 0.89, ജെഎസ്ഡബ്ല്യൂ സ്റ്റീല്-4.13, കോള് ഇന്ത്യ- 6.76 ശതമാനം എന്നിങ്ങനെയാണ് ഈ കമ്പനികളിലെ സ്ഥിരം സ്ത്രീ ജീവനക്കാര്. ഭാരതി ഇന്‍ഫ്രാടെല്, സണ് ഫാര്‍മസ്യൂട്ടിക്കല്, ബജാജ് ഓട്ടോ, ഹിന്റാല്‍ക്കോ എന്നീ കമ്പനികളില് 24 മാസത്തിനിടയില് ഒരു കേസ് വീതം മാത്രമാണ് റിപ്പോര്‍ട്ട് ചെയ്യപ്പെട്ടത്.\nഖാദര് കമ്മിറ്റി റിപ്പോര്‍ട്ട് പൂര്‍ണ്ണമായും തളളിക്കളയുന്നതുവരെ പ്രതിഷേധം തുടരും; എഐഡിഎസ്ഒ\nകേരളത്തില് തൊഴില് ഇല്ലായ്മ രൂക്ഷം; 10.67% പേരും തൊഴില് രഹിതര്\nഅടിയന്തര പ്രമേയത്തിന് അനുമതി നല്‍കിയില്ല; പ്രതിപക്ഷം സഭയില് നിന്നിറങ്ങിപ്പോയി\nവരും ദിവസങ്ങളില് ഡല്‍ഹിയില് താപനില 48 ഡിഗ്രിയില് കൂടുമെന്ന് മുന്നറിയിപ്പ്


നമ്മെ സ്‌നേഹത്തോടെ വിളിച്ചു വീട്ടിൽ കൊണ്ടുപോകുന്ന കൂട്ടുകാരുണ്ട്. സ്‌നേഹം പ്രകടിപ്പിക്കാൻ, സൽകരിക്കാൻ; നല്ല വാക്കു പറഞ്ഞ് നമ്മെ സന്തോഷിപ്പിക്കാൻ ഒക്കെ ആയിരിക്കും അവർ നമ്മെ ക്ഷണിച്ചുകൊണ്ടുപോകുന്നത്. നാം അവരുടെ വീട്ടിൽച്ചെന്ന് അവർ ചൂണ്ടിക്കാണിക്കുന്ന കസേരയിൽ ഇരിക്കുന്നു. ഇരുന്നുതീരുന്നതിനു മുൻപ് ഗൃഹനായിക വന്നു വാതിൽ ചാരുന്നു; അല്ലെങ്കിൽ ഒരു വശത്തു ചേർന്നു കിടക്കുന്ന ഡോർ കർട്ടൻ വലിച്ചിട്ടു മറവുണ്ടാക്കുന്നു. വലിയ ശബ്ദത്തോടെ വാതിൽ വലിച്ചടക്കുന്ന ഗൃഹനായികമാരും ഇല്ലാതില്ല. അതിഥി വീട്ടിലുള്ള പെണ്ണുങ്ങളെ കാണാതിരിക്കാൻ വേണ്ടിയാണ് ഈ കൃത്യം അനുഷ്ഠിക്കപ്പെടുന്നത്. വസ്തുത എന്തായാലും ഇതിനേക്കാൾ അപമാനകരമായ മറ്റൊരു പ്രവൃത്തി ചെയ്യുന്നില്ല. തനിക്കുണ്ടായ വൈഷമ്യം മറച്ചുവച്ചിട്ട് അതിഥി പുഞ്ചിരിപൊടിച്ചു കുശലപ്രശ്‌നങ്ങൾ നിർവഹിച്ചതിനുശേഷം അവിടെനിന്ന് ഇറങ്ങിപ്പോകുന്നു. ഈ വീട്ടമ്മമാരെപ്പോലെ പെരുമാറുന്ന കഥാകാരന്മാർ ധാരാളമായുണ്ട്. അവർ തങ്ങളുടെ കഥാഭവനത്തിലേക്കു നമ്മെ ക്ഷണിക്കുന്നു. നാം പ്രവേശിക്കുന്നതിനു മുൻപുതന്നെ ആസ്വാദനത്തിന്റെ വാതിൽ വലിച്ചടയ്ക്കുന്നു. അപമാനിതരായി, വിഷാദമഗ്നരായി നാം തിരിച്ചുപോകുന്നു.\nമാതൃഭൂമി ആഴ്ചപ്പതിപ്പിന്റെ 50-ാം ലക്കത്തിൽ 'മധുവിധു' എന്ന ചെറുകഥയെഴുതിയ ഹരികുമാർ ഈ വിധത്തിൽ അതിഥിദ്വേഷകർമം ചെയ്യുന്നുവെന്നാണ് എനിക്കു തോന്നുന്നത്. സ്ത്രീപുരുഷബന്ധത്തിന്റെ പ്രാധാന്യമായിരിക്കാം അദ്ദേഹം പ്രതിപാദനം ചെയ്യുന്നത്. ആ പ്രതിപാദനത്തിൽ നവീനതയുണ്ടുതാനും പക്ഷേ, അനുവാചകന്റെ ആസ്വാദനത്തിനു മുൻപിൽ വലിച്ചിടുന്ന ദുർഗ്രഹതയെന്ന യവനിക അയാൾക്കു വൈഷമ്യമുളവാക്കുന്നു. എന്റെ മുൻപിൽ നിൽക്കുന്ന ഒരപ്പൂപ്പൻതാടിമരം അതിന്റെ അപ്പൂപ്പൻതാടികളെ അലസമായി കാറ്റിൽ പറത്തിക്കൊണ്ടിരിക്കുന്നു. ശൂന്യാകാശത്തിൽ നൃത്തംവയ്ക്കുന്ന ബീജങ്ങളെ ആ വൃക്ഷം ശ്രദ്ധിക്കുന്നതേയില്ല. വൃക്ഷം ബീജാരോപണം ചെയ്യുകയാണെങ്കിലും അക്കാര്യം അതറിയുന്നില്ല. കലാസൃഷ്ടികളുടെ നിർമാണവും ഇതുപോലെയിരിക്കണം. ഹരികുമാർ കഥയെഴുതിയിട്ട് 'ഇതാ നോക്കൂ' ഞാൻ ചെറുകഥ രചിച്ചിരിക്കുന്നു എന്നു നമ്മോടു പറയുന്നതുപോലെ തോന്നുന്നു. അലങ്കാര ഭാഷ ഉപേക്ഷിക്കട്ടെ. കൃത്രിമത്വമാണ് ഹരികുമാറിന്റെ കഥയുടെ മുദ്ര. ഈ കൃത്രിമത്വം തീരെയില്ല ശ്രീ. കെ.എൽ. മോഹനവർമയുടെ 'അന്വേഷണ'മെന്ന കഥയ്ക്ക്. (മാതൃഭൂമി ലക്കം 50) തന്നിൽനിന്നകന്നു മറ്റൊരു സ്ത്രീയെ വിവാഹം കഴിച്ചു ജീവിച്ച ഒരുവൻ അന്തരിച്ചുപോകുമ്പോൾ ഒരു സ്ത്രീക്കുണ്ടാകുന്ന നിസ്സംഗതയെ ആവിഷ്‌കരിക്കാനാണു മോഹനവർമയുടെ യത്‌നം. ഭർത്താവിന്റെ നൃശംസത കലർന്ന പ്രവർത്തനങ്ങൾ ഭാര്യയുടെ ലോലഭാവങ്ങളെ നശിപ്പിച്ചുകളഞ്ഞതിൽ അത്ഭുതപ്പെടാനൊന്നുമില്ല. നല്ല വിഷയം. പക്ഷേ, മോഹനവർമയുടെ കഥ അനുവാചകനെ സ്പർശിക്കുന്നതുപോലുമില്ല. കാരണമെന്താവാം? എന്നെ സംബന്ധിച്ചിടത്തോളം ഞാൻ നിരൂപണമെഴുതുന്നത് മറ്റൊരാളിനു മാനസാന്തരമുളവാക്കാനല്ല. വേറൊരാളിനോടു സംസാരിക്കുമ്പോഴും എന്റെ മനോഭാവം അതുതന്നെ. എന്റെ നിരൂപണവും സംഭാഷണവും യഥാക്രമം അനുവാചകന്റെയും ശ്രോതാവിന്റെയും ഉള്ളിലുള്ള മനുഷ്യനെ (ആന്തരമനുഷ്യനെ) ഉണർത്തിവിടാൻ പര്യാപ്തമാകണമെന്നേ എനിക്ക് ഉദ്ദേശ്യമുള്ളു. കലയുടെ ലക്ഷ്യവും വിഭിന്നമല്ലെന്നു ഞാൻ വിശ്വസിക്കുന്നു.\nമലയാളനാട് - 1971 മാർച്ച് 14


'പ്രൈവറ്റ് സെക്രട്ടറി മാര്‍ക്സിസ്റ്റുകാരനല്ല'; അനില്‍കുമാര് പിണറായി വിശ്വസ്തനെന്ന പ്രചരണം തള്ളി വി ഡി സതീശന്; 'ഞാന് ഈ സ്ഥാനത്തെത്തിയതിന്റെ അസ്വസ്ഥത' - Newsrupt\n‘പ്രൈവറ്റ് സെക്രട്ടറി മാര്‍ക്സിസ്റ്റുകാരനല്ല’; അനില്‍കുമാര് പിണറായി വിശ്വസ്തനെന്ന പ്രചരണം തള്ളി വി ഡി സതീശന്; ‘ഞാന് ഈ സ്ഥാനത്തെത്തിയതിന്റെ അസ്വസ്ഥത’\nതിരുവനന്തപുരം: തന്റെ പ്രൈവറ്റ് സെക്രട്ടറി മാര്‍ക്സിസ്റ്റുകാരനാണെന്ന പ്രചരണം തെറ്റാണെന്ന് പ്രതിപക്ഷ നേതാവ് വിഡി സതീശന്. പ്രൈവറ്റ് സെക്രട്ടറിയായി നിയമിതനായ കെ അനില്‍കുമാര് മാര്‍ക്സിസ്റ്റുകാരനാണെന്ന പ്രചാരണം സോഷ്യല് മീഡിയയില് നടക്കുന്നുണ്ട്. അദ്ദേഹം ഞാന് ലോ അക്കാദമി കോളേജില് പഠിക്കുമ്പോള് സജീവ കെഎസ്യു പ്രവര്‍ത്തകനായിരുന്നു. താന് പ്രതിപക്ഷ നേതൃസ്ഥാനത്ത് എത്തിയതില് അസ്വസ്ഥതയുള്ള ചിലരാണ് ഇത്തരം പ്രചരണം നടത്തുന്നതെന്നും സതീശന് പറഞ്ഞു.\n‘എന്റെ പ്രൈവറ്റ് സെക്രട്ടറിയായി നിയമിതനായ ഫുഡ് സേഫ്റ്റി ജോയിന്റ് കമ്മീഷണര് കെ അനില്‍കുമാര് മാര്‍ക്സിസ്റ്റുകാരനാണ് എന്ന രീതിയില് സാമൂഹ്യ മാധ്യമങ്ങളില് ചിലര് പ്രചരണം നടത്തുന്നുണ്ട്. അദ്ദേഹം ഞാന് ലോ അക്കാദമി ലോ കോളേജില് പഠിക്കുമ്പോള് എന്നോടൊപ്പം സജീവ കെഎസ്യു പ്രവര്‍ത്തകനായിരുന്നു. മാത്രമല്ല, എകെ ആന്റണിയും ഉമ്മന് ചാണ്ടിയും മുഖ്യമന്ത്രിമാരായിരുന്നപ്പോള് അദ്ദേഹം ഗുരുവായൂര് ദേവസ്വത്തിന്റെ അഡ്മിനിസ്ടേറ്ററായിരുന്നു. അദ്ദേഹത്തിന്റെ പേര് ശുപാര്‍ശ ചെയ്തത് ജി.കാര്‍ത്തികേയനും രമേശ് ചെന്നിത്തലയുമായിരുന്നു. ഞാനീ സ്ഥാനത്ത് എത്തിയതില് അസ്വസ്ഥതയുള്ള ചിലരാണ് ഇത്തരം പ്രചരണം നടത്തുന്നത്’, വിഡി സതീശന് വ്യക്തമാക്കി.\nകഴിഞ്ഞ ദിവസമാണ് കെ അനില്‍കുമാര് പ്രതിപക്ഷ നേതാവിന്റെ പ്രൈവറ്റ് സെക്രട്ടറിയായി നിയമിതനായത്. ഇതിന് പിന്നാലെ ഇദ്ദേഹം പിണറായി വിജയന്റെ വിശ്വസ്തനാണെന്നും വിഡി സതീശന് അഡ്ജസ്റ്റ്മെന്റ് രാഷ്ട്രീയം കളിക്കുകയുമാണെന്ന ആരോപണങ്ങള് ഉയര്‍ന്നിരുന്നു. ഇക്കാര്യം ചൂണ്ടിക്കാട്ടി ചില കോണ്‍ഗ്രസ് അനുകൂല സംഘടനകള് രാഹുല് ഗാന്ധിക്ക് കത്ത് നല്‍കിയെന്നും അഭ്യൂഹങ്ങളുണ്ടായിരുന്നു.\nഅനില് കുമാറിന് കോണ്‍ഗ്രസ് അനുകൂല സംഘടനയായ കേരള ഗസറ്റഡ് ഓഫീസേഴ്സ് യൂണിയനില് ഭാരവാഹിത്വമില്ലെന്നും അങ്ങനെയുള്ള ഒരാള് എങ്ങനെ പ്രതിപക്ഷ നേതാവിന്റെ പ്രൈവറ്റ് സെക്രട്ടറിയായെന്നുമായിരുന്ന ചോദ്യം ചില കോണ്‍ഗ്രസ് അനുകൂല കേന്ദ്രങ്ങള് ഉന്നയിച്ചെന്നും സോഷ്യല് മീഡിയയില് പ്രചാരണമുണ്ടായിരുന്നു. അനില്‍കുമാറിന്റെ നിയമനം കെജിഒയു സെക്രട്ടറിയേറ്റ് ഘടകത്തിന്റെ വാട്സാപ്പ് ഗ്രൂപ്പില് ചര്‍ച്ചയായിരുന്നെന്നാണ് വിവരം. എന്‍ജിഒ യൂണിയന് നേതാവ് വികെ രാജന്റെ സഹചാരിയാണ് അനില്‍കുമാറെന്നും ആക്ഷേപമുയര്‍ന്നിരുന്നു. ഇതിന് പിന്നാലെയാണ് ഇക്കാര്യങ്ങള് നിഷേധിച്ച് വിഡി സതീശന് തന്നെ രംഗത്തെത്തിയിരിക്കുന്നത്.\nCongressCPIMK AnilkumarVD Satheesan


കിട്ടിയത് 39 വോട്ട്; വയനാട്ടിലെ കോണ്‍ഗ്രസ് സ്ഥാനാര്‍ത്ഥി പാര്‍ട്ടി ഓഫീസില് തൂങ്ങിമരിച്ചു | Panchayath Election Result: Wayanad Congress candidate committed Suicide - Malayalam Oneindia\nകിട്ടിയത് 39 വോട്ട്; വയനാട്ടിലെ കോണ്‍ഗ്രസ് സ്ഥാനാര്‍ത്ഥി പാര്‍ട്ടി ഓഫീസില് തൂങ്ങിമരിച്ചു\nPublished: November 8 2015, 10:27 [IST]\nമാനന്തവാടി: തിരഞ്ഞെടുപ്പില് തോല്‍ക്കുക എന്നത് രാഷ്ട്രീയ പ്രവര്‍ത്തകര്‍ക്ക് ഒരു പുതിയ സംഭവം അല്ല. പക്ഷേ ചില തോല്‍വികള് ചിലരെ ആകെ പിടിച്ചുലച്ചുകളയും. അത്തരം ഒരു സംഭവമാണ് വയനാട്ടില് നടന്നത്.\nമാനന്തവാടി മുനിസിപ്പാലിറ്റിയിലേയ്ക്ക് നടന്ന തിരഞ്ഞെടുപ്പില് കോണ്‍ഗ്രസ് സ്ഥാനാര്‍ത്ഥിയായിരുന്ന വ്യക്തി പാര്‍ട്ടി ഓഫീസില് ആത്മഹത്യ ചെയ്തു. തിരഞ്ഞെടുപ്പില് ദാരുണമായി പരാജയപ്പെട്ടതിനെ തുടര്‍ന്നാണ് ആത്മഹത്യ എന്നാണ് വിവരം.\nമാനന്തവാടി നഗരസഭയില് പുത്തന്‍പുര വാര്‍ഡില് നിന്ന് ജനവിധി തേടിയ പിവി ജോണ് ആണ് ആത്മഹത്യ ചെയ്തത്. ഡിസിസി സെക്രട്ടറിയായിരുന്നു ജോണ്.\nതിരഞ്ഞെടുപ്പില് കോണ്‍ഗ്രസ്സിന്റെ ഔദ്യോഗിക സ്ഥാനാര്‍ത്ഥിയായിരുന്നു ജോണ്. എന്നാല് ജോണിന് കിട്ടിയത് വെറും 39 വോട്ടുകള് മാത്രം. വിജയിച്ചതാകട്ടെ സ്വതന്ത്ര സ്ഥാനാര്‍ത്ഥിയായ വിയു ജോയും. സ്വതന്ത്ര സ്ഥാനാര്‍ത്ഥിയായ ജോയിയ്ക്ക് 346 വോട്ടുകള് ലഭിച്ചു.\nവാര്‍ഡില് ആകെ അഞ്ച് സ്ഥാനാര്‍ത്ഥികളാണ് ഉണ്ടായിരുന്നത്. അതില് നാലാം സ്ഥാനാം മാത്രമാണ് പിവി ജോണിന് ലഭിച്ചത്. മാനന്തവാടി ക്ലബ്ബ് കുന്ന് ബ്ലോക്ക് കോണ്‍ഗ്രസ്സ് കമ്മിറ്റി ഓഫീസിലാണ് പിവി ജോണിനെ മരിച്ച നിലയില് കണ്ടെത്തിയത്.\npanchayat election 2015 kerala election panchayat municipality corporation cpm congress പഞ്ചായത്ത് തിരഞ്ഞെടുപ്പ് 2015 പഞ്ചായത്ത് നഗരസഭ കോര്‍പ്പറേഷന് സിപിഎം\nPanchayath Election Result: Wayanad Congress candidate committed Suicide.\nStory first published: Sunday, November 8, 2015, 10:27 [IST]


ഫുട്ബോൾ കളിയുടെ മധ്യത്തിലേക്ക് പറന്നിറങ്ങി പാരച്യൂട്ട് പരിശീലകൻ – Newscom – Malayalam News\nകഴിഞ്ഞ ദിവസം നടന്ന ഒരു ഫുട്ബോൾ മത്സരത്തിനിടയിൽ കൗതുകകരമായ ഒരു സംഭവം ഉണ്ടായി. മത്സരത്തിന്റെ മധ്യത്തിലേക്ക് ഒരു പാരച്യൂട്ടുകാരൻ പറന്നിറങ്ങി. ജൂൺ 6ന് പോളണ്ടിലെ ഒരു ഫുട്ബോൾ സ്റ്റേഡിയത്തിലാണ് വിചിത്രമായ ഈ സംഭവം അരങ്ങേറിയത്.\nഒളിമ്പിയ എൽബ്ലോഗ് റിസർവ് ടീമും പിസ പ്രിമാവേര ബാർസെവോയും അഞ്ചാം നിരയിലെ മത്സരത്തിന്റെ പകുതിയിലായിരുന്നു. അതിനിടയിലേക്കാണ് ഒരു പാരച്യൂട്ടുകാരൻ ഫുട്ബോൾ പിച്ചിന്റെ മധ്യത്തിലേക്ക് അടിയന്തരമായി ഇറങ്ങുന്നത്. പറന്നിറങ്ങുന്ന പാരച്യൂട്ടുകാരന്റെ ഗോപ്രോ ഫുട്ടേജ് ഇപ്പോൾ സോഷ്യൽ മീഡിയയിൽ വൈറലാവുകയാണ്.\nവീഡിയോയിൽ വായുവിലൂടെ ഒരു ആക്രമണകാരി കളിക്കാർക്കിടയിലേക്ക് ഇടിച്ചുകയറുന്നത് കണ്ട് എല്ലാവരും കുതിച്ചുമാറുന്നത് കാണാം. പാരച്യൂട്ടുകാരന് റഫറി ഒരു മഞ്ഞ കാർഡ് നൽകുന്നതും, ഭയാനകമായ ആ സംഭവം ഉല്ലാസകരമായ വഴിത്തിരിവിലേക്ക് പോകുന്നതും വീഡിയോയിൽ കാണാം. അമിത വേഗതയിൽ വന്നിറങ്ങുന്ന പാരച്യൂട്ടുകാരൻ സഹായത്തിനായി കാത്തു നിൽക്കുന്നതും പിച്ചിൽ നിന്ന് പോകുന്നതിന് മുമ്പ് അദ്ദേഹം തന്റെ ച്യൂട്ട് കൊണ്ടുപോകാൻ ശ്രമിക്കുന്നതും കാണാം.\nവീഡിയോ കാണാം: https://twitter.com/i/status/1402972565761527809\nനെയിൽ ആർട്ട് കണ്ട് ഭയം തോന്നിയിട്ടുണ്ടോ? ഇതൊന്ന് കണ്ട് നോക്കൂ…


ആരാധനാ സൗകര്യവും ഇരട്ടത്താപ്പും | Editorial | Deshabhimani | Tuesday Jun 9, 2020\nമനുഷ്യരുടെ ജീവിതവ്യാപാരങ്ങളാകെ മാറ്റിമറിക്കപ്പെട്ട നാളുകളാണ് കടന്നുപോയത്. ലോകം ഇനിയൊരിക്കലും പഴയ നിലയിലേക്ക് തിരിച്ചുപോകുമെന്ന് പ്രതീക്ഷിക്കാനും വയ്യാ. എന്നാൽ, ജീവിതത്തിന്റെ സാധാരണനില ഏതൊരാളും ആഗ്രഹിക്കും. അതിൽ തൊഴിലും വരുമാനവും ആരോഗ്യവും വിദ്യാഭ്യാസവും വിനോദവും ആത്മീയതയുമെല്ലാം ഉൾപ്പെടും. ഇതെല്ലാം മാറ്റിവച്ചാണ് ലോകജനത കൊറോണയ്‌ക്കെതിരെ അണിചേർന്നത്. വലിയ ത്യാഗത്തിന് തയ്യാറായില്ലായിരുന്നുവെങ്കിൽ ഇന്നനുഭവിക്കുന്നതിലും വലിയ ദുരന്തം മനുഷ്യരാശിയെ വിഴുങ്ങുമായിരുന്നു. രണ്ടുമാസത്തിലേറെ നീണ്ട അടച്ചുപൂട്ടലിന്റെ ഗുണദോഷങ്ങളെ ഈ അർഥത്തിൽ വേണം വിലയിരുത്താൻ. നിയന്ത്രണങ്ങളിൽ പടിപടിയായാണ് ഇളവ് അനുവദിക്കുന്നത്. സമ്പൂർണ അടച്ചിടൽ അനിശ്‌ചിതമായി തുടർന്നാൽ അത് മറ്റൊരു ദുരന്തമായി പരിണമിക്കാതിരിക്കില്ല. നമ്മുടെ സാമ്പത്തിക , തൊഴിൽ മേഖലകളിൽ ലോക്ഡൗൺ ഏൽപ്പിച്ച ആഘാതം അത്ര വലുതാണ്.\nരോഗത്തെ ചെറുക്കുന്നതോടൊപ്പം, ജീവിതം തിരിച്ചുപിടിക്കുകയെന്ന ലക്ഷ്യവും സർക്കാരുകൾക്ക് പ്രധാനമാണ്. വസ്‌തുനിഷ്‌ഠ യാഥാർഥ്യങ്ങളെ ശാസ്‌ത്രീയമായി അപഗ്രഥിച്ചും യുക്തിസഹമായി കൂടിയാലോചിച്ചുമാണ് ഉത്തരവാദപ്പെട്ടവർ ഇളവ് പ്രഖ്യാപിക്കുന്നത്. എന്നാൽ, ഒാരോ ഘട്ടത്തിലും വിവാദം കുത്തിപ്പൊക്കുന്നതിൽ മാത്രമാണ് ചിലർക്ക് താൽപ്പര്യം. മദ്യഷാപ്പുകൾ അടയ്‌ക്കുന്നതും തുറക്കുന്നതും വിൽപ്പന കൂടുന്നതും കുറയുന്നതും എല്ലാം ഇവർക്ക് വിവാദമാണ്. എസ്‌എസ്‌എൽസി, പ്ലസ് ടു പരീക്ഷകൾ സാധ്യമാകുന്ന ആദ്യഘട്ടത്തിൽ നടക്കണമെന്ന് ആഗ്രഹിക്കാത്ത വിദ്യാർഥികളും രക്ഷിതാക്കളുമില്ല. എന്നാൽ, പരീക്ഷയ്‌ക്കെതിരെ ഉറഞ്ഞുതുള്ളാൻ പ്രതിപക്ഷ നേതാക്കൾക്ക് മടിയുണ്ടായില്ല. ജനതാൽപ്പര്യത്തിന്റെ നേർവിപരീത ദിശയിൽ സഞ്ചരിക്കുന്നവർ. ഉയർത്തുന്ന വിവാദപ്പുകമറ ഏറ്റെടുക്കാൻ ചില മാധ്യമങ്ങളും തയ്യാറായി. ജനങ്ങളുടെ ഭൗതികവും മാനസികവുമായ ചോദനകളെ തൃപ്‌തിപ്പെടുത്തലോ ആശങ്കകൾക്ക് പരിഹാരമുണ്ടാക്കലോ അല്ല, സർക്കാരിനെ അവമതിക്കലാണ് ഇവരുടെ ലക്ഷ്യം.\nഏറ്റവുമൊടുവിൽ ദേവാലയങ്ങളിൽ ഭക്തർക്ക് നിയന്ത്രണവിധേയമായി ആരാധനാ സൗകര്യം അനുവദിക്കാനുള്ള തീരുമാനത്തെയും ദുർവ്യാഖ്യാനം ചെയ്യാൻ ഇക്കൂട്ടർ തയ്യാറായി. കേന്ദ്ര സർക്കാരിന്റെ മാർഗനിർദേശപ്രകാരമാണ് ആരാധനാ സൗകര്യം ഉപാധികളോടെ പുനഃസ്ഥാപിക്കുന്നത്. കേന്ദ്ര നിർദേശം വരുന്നതിനുമുമ്പുതന്നെ ഈ വിഷയം കേരളത്തിൽ കുത്തിപ്പൊക്കാൻ ശ്രമം നടന്നു. മദ്യഷാപ്പുകൾവരെ തുറന്നിട്ടും ആരാധനാലയങ്ങൾ അടച്ചിടുന്നത് ദൈവ നിഷേധമാണെന്നായിരുന്നു വാദം. താൻ ലോക്‌ഡൗൺ ലംഘിച്ച് ഗുരുവായൂർ ക്ഷേത്രത്തിൽ ആരാധനയ്‌ക്ക് പോകുമെന്ന് മുതിർന്ന കോൺഗ്രസ് നേതാവായ ഒരു എംപി വാർത്താസമ്മേളനം നടത്തി പറഞ്ഞു. കോൺഗ്രസ് –- ബിജെപി നേതാക്കളായ മറ്റുചിലരും സമാന പ്രഖ്യാപനങ്ങൾ നടത്തി. സംസ്ഥാന സർക്കാരിനെതിരെ വിശ്വാസികളെ ഇളക്കിവിടാനുള്ള സുവർണാവസരമാണ് ഇവർ മോഹിച്ചത്. പക്ഷേ, എല്ലാ മതങ്ങളിലുമുള്ള വിശ്വാസിസമൂഹം ഈ കുത്തിത്തിരിപ്പിനെ തള്ളിക്കളഞ്ഞു. ദേവാലയങ്ങൾ ഒരു ഘട്ടത്തിലും അടച്ചില്ലെന്നും അത്യാവശ്യമുള്ള പുരോഹിതരും പരികർമികളും ചേർന്ന് ആചാരനിഷ്‌ഠകളും പ്രാർഥനകളും മുടക്കംവരാതെ നോക്കി. ഇക്കാര്യം മുഖ്യമന്ത്രി വ്യക്തമാക്കിയതോടെ കപടഭക്തരുടെ പ്രചാരണത്തിന്റെ മുനയൊടിഞ്ഞു. പൊതു ആരാധനയ്‌ക്ക് മാത്രമാണ് നിയന്ത്രണം ഉണ്ടായിരുന്നത്. മറ്റെല്ലാ കാര്യങ്ങളിലുമെന്നപോലെ സാമൂഹ്യക്കൂട്ടായ്‌മ ഒഴിവാക്കി പ്രാർഥന വീടുകളിൽ നടത്താൻ യഥാർഥ ഭക്തർക്ക് ഒരു ബദ്ധിമുട്ടും ഉണ്ടായില്ല.\nകേരളത്തിൽ കണ്ടെയ്‌ൻമെന്റ് സോണുകളിൽ കടുത്ത നിയന്ത്രണം തുടരുകയാണ്. ട്രെയിൻ, ബസ് ഗതാഗതവും വ്യാപാരസ്ഥാപനങ്ങളും പുനരാരംഭിച്ചു കഴിഞ്ഞു. കേന്ദ്ര മാനദണ്ഡങ്ങൾക്ക് വിധേയമായി സംസ്ഥാനത്തും നാളെമുതൽ പരിമിതമായി ആരാധന അനുവദിക്കുകയാണ്.\nകോവിഡ് നിയന്ത്രണവിധേയമായി എന്ന മിഥ്യാധാരണയിലല്ല ഇളവുകൾ അനുവദിക്കുന്നത്. രാജ്യത്തെ രോഗവ്യാപന–- മരണനിരക്കുകൾ ഉയർന്ന നിലയിൽ തുടരുകയാണ്. രണ്ടുമാസത്തെ അടച്ചിടലിനുശേഷവും ചില സംസ്ഥാനങ്ങളിൽ സമൂഹ വ്യാപനം തടയാനാകാത്ത സ്ഥിതിയാണ്. ഇവിടങ്ങളിൽ ആവശ്യമായ നിയന്ത്രണം നിലനിർത്തി മറ്റിടങ്ങളിൽ ഇളവ് അനുവദിക്കുകയെന്ന നിലപാടാണ് കേന്ദ്രം സ്വീകരിക്കുന്നത്. കേരളത്തിൽ കണ്ടെയ്‌ൻമെന്റ് സോണുകളിൽ കടുത്ത നിയന്ത്രണം തുടരുകയാണ്. ട്രെയിൻ, ബസ് ഗതാഗതവും വ്യാപാരസ്ഥാപനങ്ങളും പുനരാരംഭിച്ചു കഴിഞ്ഞു. കേന്ദ്ര മാനദണ്ഡങ്ങൾക്ക് വിധേയമായി സംസ്ഥാനത്തും നാളെമുതൽ പരിമിതമായി ആരാധന അനുവദിക്കുകയാണ്. ഈ തീരുമാനം പ്രാവർത്തികമാകുന്ന ഘട്ടത്തിലാണ് രണ്ട് വ്യത്യസ്‌ത സമീപനം ചർച്ചചെയ്യപ്പെടുന്നത്.\nആദ്യത്തേത്, തങ്ങളുടെ ആരാധനാലയങ്ങളിൽ തൽക്കാലം പൊതുപ്രവേശനം വേണ്ടെന്ന ദേവാലയ ഭരണസമിതികളുടെയും മതസംഘടനകളുടെയും തീരുമാനമാണ്. സാമൂഹ്യഅകലം ഫലപ്രദമാക്കാൻ ആരാധന വീടുകളിൽ തുടരാനുള്ള നല്ലൊരുപങ്ക് ദേവാലയങ്ങളുടെയും തീരുമാനം മാതൃകാപരമാണ്. ആരാധനാലയങ്ങളുമായി ബന്ധപ്പെട്ട് കഴിയുന്ന പുരോഹിതരിൽ പലരും അറുപത് പിന്നിട്ടവരാണ് എന്നതടക്കമുള്ള പരിഗണനകൾ ഈ തീരുമാനത്തിന് പിന്നിലുണ്ട്. സർക്കാർ നിയന്ത്രണത്തിലുള്ള ക്ഷേത്രങ്ങളിൽ ഇത്തരം സ്വയം നിയന്ത്രണം പ്രാവർത്തികമാകില്ല. അവിടങ്ങളിൽ മാനദണ്ഡപ്രകാരം പ്രവേശനം അനുവദിക്കും. ഇത് ദുർവ്യാഖ്യാനം ചെയ്‌ത് ബിജെപി, ഹിന്ദുഐക്യവേദി നേതാക്കൾ നടത്തുന്ന കുപ്രചാരണമാണ് രണ്ടാമത്തെ കാര്യം.\nക്ഷേത്രങ്ങൾ തുറക്കാനുള്ള സർക്കാരിന്റെ ‘ദുർവാശി’ ദേവസ്വം വരുമാനത്തിൽ കണ്ണുവച്ചാണെന്ന ഇവരുടെ വായ്‌ത്താരി എന്തുമാത്രം പരിഹാസ്യമാണ്. ക്ഷേത്രങ്ങൾ സർക്കാർ അടച്ചിട്ടുവെന്ന് ഇതുവരെയും പ്രചരിപ്പിച്ചവരാണ്, ഇപ്പോൾ തുറക്കുന്നതിനെതിരെ രംഗത്തുവരുന്നത്. ക്ഷേത്ര ജീവനക്കാരുടെ വരുമാനത്തെക്കുറിച്ചുള്ള ബിജെപി സംസ്ഥാന പ്രസിഡന്റിന്റെ ആശങ്കയും ആത്മാർഥതയുള്ളതല്ല. കേന്ദ്ര നിർദേശപ്രകാരം ആരാധനാസൗകര്യം നൽകുന്നതുസംബന്ധിച്ച് സംസ്ഥാന സർക്കാർ വിളിച്ച യോഗത്തിൽ സ്വീകരിച്ച നിലപാടിന് വിരുദ്ധമായാണ് ഹിന്ദു സംഘടനകളുടെ വക്കാലത്തെടുത്ത് ബിജെപി ഇപ്പോൾ സംസാരിക്കുന്നത്. ഇത്തരം ഇരട്ടത്താപ്പുകൾ പൊതുജനങ്ങളും വിശ്വാസികളും എളുപ്പം തിരിച്ചറിയുമെന്നുമാത്രം പറയട്ടെ.


ആപല്‍ക്കരമായ 112 ആന്‍ഡ്രോയിഡ് ആപ്പ് ഗൂഗിള് ഡിലീറ്റ് ചെയ്തു; പട്ടിക ഇതാ, നിങ്ങളുടെ ഫോണില് ഇവയുണ്ടെങ്കില് ഒഴിവാക്കൂ… • Suprabhaatham\nആപല്‍ക്കരമായ 112 ആന്‍ഡ്രോയിഡ് ആപ്പ് ഗൂഗിള് ഡിലീറ്റ് ചെയ്തു; പട്ടിക ഇതാ, നിങ്ങളുടെ ഫോണില് ഇവയുണ്ടെങ്കില് ഒഴിവാക്കൂ…\nJanuary 13, 2019 | 12:50 pm IST\nകഴിഞ്ഞ രണ്ടു മാസത്തിനിടെ ഗൂഗിള് ആപ്പ് സ്റ്റോറില് നിന്ന് ഡീലീറ്റ് ചെയ്തത് ആപല്‍ക്കരമായ 112 ആന്‍ഡ്രോയിഡ് ആപ്പുകള്. ഗൂഗിള് പ്ലേ സ്റ്റോര് ശുദ്ധീകരണ പ്രക്രിയയ്ക്കിടെയാണ് ഇത്തരം അപകടകാരികളായ ആപ്പുകളെ ഡിലീറ്റ് ചെയ്തത്.\nഗൂഗിള് പ്ലേ സ്റ്റോര് ഇടയ്ക്കിടെ ഈ നടപടി സ്വീകരിക്കാറുണ്ടെങ്കിലും വീണ്ടും മാല്‍വെയറുകളും അപകടകാരികളായ ആപ്പുകളും കടന്നുകൂടുന്നത് പതിവാണ്. ഇതിനെ പ്രതിരോധിക്കാന് മെഷിന് ലേണിങ് മോഡല് പരീക്ഷണത്തിന് തയ്യാറെടുക്കുകയാണ് ഗൂഗിള്. മോശം ആപ്പുകളെ സ്വയം തിരിച്ചറികയും അപ്‌ലോഡ് ചെയ്യുന്നതിനെ തൊട്ട് വിലക്കുന്നതുമായിരിക്കും സംവിധാനം.\n2017 ല് മാത്രം ഗൂഗിള് പ്ലേ പോളിസി അംഗീകരിക്കാത്ത ഏഴു ലക്ഷത്തില് അധികം ആപ്പുകളാണ് ഡീലീറ്റ് ചെയ്തത്. 2018 ലും സ്ഥിതി വ്യത്യസ്തമായിരുന്നില്ല.\nകഴിഞ്ഞ രണ്ടു മാസത്തിനിടെ ഗൂഗിള് ഡീലീറ്റ് ചെയ്ത ആപ്പുകളുടെ ലിസ്റ്റാണ് ചുവടെ കൊടുത്തിരിക്കുന്നത്. ഇതിനകം നിങ്ങളുടെ മൊബൈല് ഫോണില് ഇവ ഇന്‍സ്റ്റാള് ചെയ്തിട്ടുണ്ടാവാം. അങ്ങനെയുണ്ടെങ്കില് എത്രയും വേഗം ഇവ ഡിലീറ്റ് ചെയ്യുകയാണ് വേണ്ടത്. അല്ലെങ്കില് നിങ്ങളുടെ ഫോണിനെ നശിപ്പിക്കുകയോ വ്യക്തി, ബാങ്ക് വിവരങ്ങള് ഹാക്ക് ചെയ്യുകയോ ഉണ്ടാവാന് സാധ്യതയുണ്ട്.


രക്തചന്ദ്രനെ കാണാം; നൂറ്റാണ്ടിലെ ഏറ്റവും ദൈർഘ്യമേറി...\nരക്തചന്ദ്രനെ കാണാം; നൂറ്റാണ്ടിലെ ഏറ്റവും ദൈർഘ്യമേറിയ ചന്ദ്രഗ്രഹണം ഇന്ന്\nMuhammed Salavudheen | Friday, July 27, 2018 8:58 AM IST\nനൂറ്റാണ്ടിലെ ഏറ്റവും ദൈര്‍ഘ്യമേറിയ പൂര്‍ണ ചന്ദ്രഗ്രഹണം ഇന്ന് കാണാം. രാത്രി പത്തേമുക്കാലിന് തുടങ്ങുന്ന ഗ്രഹണം രാവിലെ അഞ്ചിന് സമാപിക്കും. ഒരു മണിയോടെ സമ്പൂര്‍ണ ചന്ദ്രഗ്രഹണം ദൃശ്യമാകും. ഒരു മണിക്കൂറും 43 മിനിറ്റുമാണ് പൂര്‍ണചന്ദ്രഗ്രഹണത്തിന്റെ ദൈര്‍ഘ്യം. രാജ്യം മുഴുവന് ഗ്രഹണം ദൃശ്യമാകും.\nനഗ്‌ന നേത്രങ്ങളോടെ ഗ്രഹണം ദർശിക്കാനാകും. ചന്ദ്രൻ ചുവപ്പുനിറം കൈവരിക്കുന്ന രക്തചന്ദ്രൻ(ബ്ലഡ് മൂൺ) എന്നറിയപ്പെടുന്ന മനോഹര കാഴ്ചയാണ് കാണാനാവുക. രാത്രി 11.54നാണ് ഭാഗിക ഗ്രഹണം കാണാനാവുക. പൂർണഗ്രഹണം ശനിയാഴ്ച പുലർച്ചെ ഒന്നുമുന്നുമുതൽ 2.43 വരെ ദർശിക്കാം. പിന്നീട് 3.49 വരെ വീണ്ടും ഭാഗിക ഗ്രഹണം കാണാനാവും.\nഭൂമിയുടെ അന്തരീക്ഷത്തിലൂടെ കടന്നുപോവുന്ന സൂര്യപ്രകാശം തട്ടിയാണ് ചന്ദ്രൻ രക്തവർണം അണിയുന്നത്. കഴിഞ്ഞ ജനുവരിയിലും ചന്ദ്രഗ്രഹണം ദൃശ്യമായിരുന്നു. അടുത്തത്, 2019 ജനുവരി 21ന് ദൃശ്യമാവും.\n15 വര്‍ഷങ്ങള്‍ക്കുശേഷം ചൊവ്വ ഭൂമിയോട് ഏറ്റവും അടുത്തു വരുന്നതിനും വരുംദിവസങ്ങള് സാക്ഷ്യംവഹിക്കും. ഗ്രഹത്തെ കൂടുതല് വലുപ്പത്തിലും തിളക്കത്തിലും കാണാന് ഇന്നു മുതല് സാധിക്കും. ജൂലൈ 31നു ഭൂമിയോട് ഏറ്റവുമടുത്ത നിലയില് ചൊവ്വയെത്തും. 57.6 ദശലക്ഷം കിലോമീറ്ററാകും അന്നു ഭൂമിയും ചൊവ്വയും തമ്മിലുള്ള അകലം.\nപൊതുജനങ്ങൾക്ക് ഗ്രഹണം വീക്ഷിക്കുന്നതിനായി കോഴിക്കോട് മേഖലാശാസ്ത്ര കേന്ദ്രത്തിൽ സൗകര്യമൊരുക്കി. നഗ്ന നേത്രം കൊണ്ട് കാണാനാവുമെങ്കിലും പൊതുജനത്തിന്റെ താൽപര്യം മമാനിച്ച് ആധുനിക ടെലിസ്കോപ്പുകളുപയോഗിച്ച് കാണാനുള്ള സൗകര്യം പ്ലാനറ്റേറിയത്തിൽ ഒരുക്കിയിട്ടുണ്ടെന്ന് അധികൃതർ അറിയിച്ചു.


പുതിയ ഫീച്ചറുമായി ഗൂഗിള് ഫോട്ടോസ് Google Photos with new feature\nHomeSpecialTech Zoneപുതിയ ഫീച്ചറുമായി ഗൂഗിള് ഫോട്ടോസ്\nപുതിയ ഫീച്ചറുമായി ഗൂഗിള് ഫോട്ടോസ്\nApril 16, 2021, 12:37 pm\nഫോട്ടോകള് അതിവേഗം കണ്ടുപിടിക്കുന്നതിനായി പുതിയ ഫീച്ചറുമായി ഗൂഗിള് ഫോട്ടോസ്. പുതിയ വീഡിയോ എഡിറ്റര് ഫീച്ചര് അവതരിപ്പിച്ചതിന് പിന്നാലെയാണ് പുതിയ ഫീച്ചര് അവതരിപ്പിച്ചത്.\nപുതിയ സെര്‍ച്ചിംഗ് ഫില്‍ട്ടറുകളാണ് ഗൂഗിള് ഫോട്ടോസില് വരുന്നത്. ഇത് സെര്‍ച്ച് ബാറിന് വലത് ഭാഗത്ത് താഴെയായി കാണപ്പെടും. ഒരു ടാപ്പില് തന്നെ ഇത് ലഭ്യമാകും. വിവിധ ഫില്‍ട്ടറുകള് ഒന്നിച്ച് പ്രയോഗിച്ച് ഗൂഗിള് ഫോട്ടോസില് നിന്നും നിങ്ങള്‍ക്ക് ആവശ്യമുള്ള ഫോട്ടോസ് അതിവേഗം കണ്ടുപിടിക്കാന് സാധിക്കുമെന്നാണ് പുറത്തുവന്ന ചിത്രങ്ങള് നല്‍കുന്ന സൂചന. ലോക്കേഷന്, പീപ്പിള്, സാധനങ്ങള് എന്നിവ വച്ച് ഇപ്പോള് തന്നെ ഗൂഗിള് ഫോട്ടോസില് ലഭിക്കുന്ന ഫീച്ചറുകളാണ്.\nഈ ഫീച്ചറിന്റെ ചില ചിത്രങ്ങള് @wongmjane എന്ന ട്വിറ്റര് ഐഡിയില് നിന്നും കഴിഞ്ഞ ദിവസം ട്വീറ്റ് ചെയ്യപ്പെട്ടിട്ടുണ്ട്. പുതിയ ഫില്‍ട്ടറുകള് സംബന്ധിച്ച് ഗൂഗിള് ഔദ്യോഗികമായി ഇതുവരെ വിവരങ്ങളൊന്നും പറഞ്ഞിട്ടില്ല. എന്നാല് ഉടന് തന്നെ ഈ ഫീച്ചറുകള് ഏതാനും ആഴ്ചകള്‍ക്കുള്ളില് നിലവില് വരും എന്നാണ് സൂചനകള് പറയുന്നത്.\nGoogle Photos with new feature\nPrevious articleസ്വര്‍ണ്ണക്കടത്ത് കേസ്: ഇഡിക്കെതിരെ ക്രൈംബ്രാഞ്ച് റജിസ്റ്റർ ചെയ്ത രണ്ട് എഫ്ഐആറും ഹൈക്കോടതി റദ്ദാക്കി\nNext articleകോവിഡ് ജാഗ്രതയുടെ ഭാഗമായി ബഹ്‌റൈനില് രണ്ട് സ്‌കൂളുകള് കൂടി അടച്ചു


Malayalam news || രാഷ്ട്രീയ അക്രമങ്ങള്‍ക്കെതിരെ രാഷ്ട്രപതിയുടെ മുന്നറിയിപ്പ്\nകേരളത്തിലെ ചില പ്രദേശങ്ങളില് രാഷ്ട്രീയ അക്രമങ്ങള് ഉണ്ടാകുന്നതു വിരോധാഭാസമാണെന്നു രാഷ്ട്രപതി റാം നാഥ് കോവിന്ദ് വ്യക്തമാക്കി. നിയമസഭയുടെ വജ്രജൂബിലിയുടെ ഭാഗമായി നടത്തുന്ന ജനാധിപത്യത്തിന്റെ ഉത്സവം ഉദ്‌ഘാടനം ചെയ്യുന്നതിനിടെയാണ് അദ്ദേഹം ഇക്കാര്യം ചൂണ്ടിക്കാട്ടിയത്. പരസ്‌പര ബഹുമാനത്തിനും സഹവര്‍ത്തിത്വത്തിനും പേരുകേട്ട നാടാണ് കേരളം. വിമര്‍ശനങ്ങളും വിയോജിപ്പുകളും ജനാധിപത്യത്തില് സ്വാഭാവികമാണ്. എന്നാല്, ഇതിന്റെ പേരില് ആക്രമണങ്ങള് നടത്തുന്നത് ശരിയല്ല. കേരളത്തിലെ എല്ലാവിഭാഗം ആളുകളും ഇക്കാര്യത്തെക്കുറിച്ച് ചിന്തിക്കണം. എല്ലാ രാഷ്ട്രീയകക്ഷികളും ഉദ്‌ബുദ്ധരായ പൗരന്മാരും ഈ പ്രവണത തടയാന് ശ്രമിക്കണം. രാഷ്ട്രീയ അക്രമണങ്ങള് കേരളത്തിന്റെയും കേരളീയരുടെയും മഹത്തായ പാരമ്പര്യങ്ങള്‍ക്ക് നിരക്കാത്തതാണെന്ന് ഓര്‍ക്കണം. അക്രമത്തിനു ഭരണഘടനയില് സ്ഥാനമില്ലെന്നും രാഷ്ട്രപതി വ്യക്തമാക്കി. കേരളത്തിലെ മാനവവിഭവശേഷി രാജ്യത്തിനു മാത്രമല്ല, ലോകത്തിനുതന്നെ മാതൃകയാണ്. മലയാളികള് ലോകത്ത് എല്ലായിടത്തും ജോലി ചെയ്യുന്നു. കേരള മോഡലിന്റെ അടുത്തഘട്ടം ഇവിടുത്തെ യുവാക്കള്‍ക്കു സംസ്ഥാനത്തുതന്നെ കൂടുതല് അവസരമൊരുക്കാന് സഹായിക്കുന്നതാവണം. അതേസമയം, അവര് ഇന്ത്യയില് എവിടെയും ജോലി ചെയ്യുന്നതിനെയും സ്വാഗതം ചെയ്യുന്നു. കേരളത്തില് സംരംഭങ്ങളും ബിസിനസും തുടങ്ങുന്നതിനുള്ള ബുദ്ധിമുട്ട് ബന്ധപ്പെട്ട എല്ലാവരും ചര്‍ച്ച ചെയ്യണമെന്നും രാഷ്ട്രപതി പറഞ്ഞു.


പ്രണയം : ഭാഗം 13 | Metro Journal Online\nപ്രണയം : ഭാഗം 13\nപിന്നീടുള്ള നന്ദന്റെ സമീപനത്തിൽ ഗീതുവിന് മാറ്റങ്ങൾ തോന്നിത്തുടങ്ങി . ഏതൊരു കാര്യത്തിനും തന്റെ കൂടെ നിന്നിരുന്ന നന്ദൻ ഇപ്പോൾ സംസാരിക്കുന്നതിൽ അവൾക്ക് മാറ്റം തോന്നി.നന്ദൻ അവളിൽ നിന്നും ഒഴിഞ്ഞുമാറുന്നത് പോലെ അവൾക് അനുഭവപ്പെട്ടു. നേരത്തെ നാലുനേരം സംസാരിച്ചുകൊണ്ടിരുന്ന നന്ദൻ ഇപ്പോൾ അവളോട് സംസാരിക്കാൻ താല്പര്യം ഇല്ലാത്തതു പോലെ കാണിച്ചു തുടങ്ങി.\nഗീതുവിന് ഇത് വല്ലാത്ത വിഷമം ഉണ്ടാക്കിയിരുന്നു. കുടുംബത്തിൽ ഉള്ളവർ നന്ദന്റെ ഈ സ്വഭാവത്തിൽ സങ്കടം പ്രകടിപ്പിച്ചു. പണ്ടൊക്കെ സംസാരിക്കുമ്പോൾ ഒഴിഞ്ഞുമാറുന്നത് ഗീതു ആണെങ്കിൽ ഇന്ന് ഗീതു സംസാരിക്കുമ്പോൾ നന്ദൻ ഓരോ രീതിയിലും ഒഴിഞ്ഞു മാറി കൊണ്ടിരുന്നു. നന്ദൻ ഇങ്ങനെ ഒഴിഞ്ഞുമാറാൻ തുടങ്ങിയപ്പോഴാണ് താൻ എത്രമാത്രം നന്ദനെ മിസ്സ് ചെയ്യുന്നുണ്ടന്ന് അവൾക്ക് മനസ്സിലായത്. അങ്ങനെയിരിക്കെയാണ് ഒരു ദിവസം രാവിലെ ഗീതു നന്ദനെ ഫോൺ വിളിക്കുന്നത്.\nപലതവണ ഫോൺ ബെല്ലടിച്ചിട്ടും നന്ദൻ ഫോണെടുത്തില്ല എന്നതാണ് സത്യം. അവൾ നന്ദനെ കാണാൻ ആഗ്രഹിച്ചു. അച്ഛനും അമ്മയോടും നന്ദനെ കണ്ട് തിരികെ വരാം എന്ന് പറഞ്ഞ് അവൾ പുറത്തിറങ്ങി. ഗീതു തറവാട്ടിൽ ചെല്ലുമ്പോൾ നന്ദൻ മുറിയിലിരുന്ന് തന്റെ വസ്ത്രങ്ങൾ പാക്ക് ചെയ്യുകയായിരുന്നു. “എന്താണ് ചേട്ടാ ഇത്…………..” “ആ നീയായിരുന്നോ? ………………” ” ഏട്ടൻ എന്താ വിളിച്ചാൽ ഫോൺ എടുക്കാത്തത്.. ” “ഫോൺ……………… ഫോൺ ബെല്ലടിച്ചിരുന്നുവോ ശ്രദ്ധിച്ചില്ല” “എന്താ നന്ദേട്ടാ പറ്റിയത്… ? ഫോൺ ബെൽ അടിച്ചത് കേട്ടില്ല എന്ന് പറഞ്ഞാൽ ഞാൻ വിശ്വസിക്കില്ല..\nപെട്ടെന്ന് എന്താണ് ഇങ്ങനെ ഒരു മാറ്റം.. ” “എന്തു മാറ്റം……? മാറ്റമൊന്നുമില്ല ഗീതു .. ” “ഇല്ല ഏട്ടനു എന്തൊക്കെയോ മാറ്റങ്ങൾ ഉണ്ടായിട്ടുണ്ട്…. നേരത്തെ എപ്പോഴും എന്നോട് സംസാരിക്കുമായിരുന്നു.. എന്നെ മറ്റൊരു ജീവിതത്തിലേക്ക് തിരിച്ചുകൊണ്ടുവന്നത് ചേട്ടനാണ്…. ആ ഏട്ടന് എന്തുപറ്റി..” “എനിക്കൊന്നും പറ്റിയില്ല……നീ പോ…… ” “നന്ദേട്ടൻ എന്താ ഇപ്പോഴേ ഡ്രസ്സ് ഒക്കെ പാക്ക് ചെയ്യുന്നത്?” ” ഈ മാസം അവസാനം പോകുവാനാണ് തീരുമാനിച്ചിരുന്നത് ….അതുകൊണ്ട് ഇപ്പോൾ തന്നെ എടുത്തു വെച്ചു എന്നേയുള്ളൂ….. ഒന്നും എടുക്കാൻ മറക്കണ്ടല്ലോ…”\n“ഏട്ടൻ എന്തിനാ ഇത്ര പെട്ടെന്ന് പോകുന്നത്. ……ഇത്ര പെട്ടെന്ന് പോകരുത് എന്നാണ് എന്റെ അഭിപ്രായം…” “പോയേ പറ്റൂ ഇനി ഇവിടെ ഞാൻ നിന്നിട്ട് കാര്യമില്ല.. കുറേ ആഗ്രഹങ്ങൾ ഒക്കെ ഉണ്ടായിരുന്നു ഇനിയിപ്പോ അതൊന്നും പറഞ്ഞിട്ട് കാര്യമില്ലല്ലോ.. പഴയ ജീവിതത്തിലേക്ക് പോണം…… പിന്നെ കമ്പനി.. അമേരിക്കൻ ലൈഫ് അങ്ങനെ…………………അങ്ങനെ” “പോകുന്നതിനു മുൻപ് എന്തോ ചെയ്തു തീർക്കാനുണ്ട് എന്ന് പറഞ്ഞിട്ട്………?” ” ആ…………… ചെയ്യണം” “എന്താ അത്……………………?” ” അത് നീ അറിയേണ്ട………………” “ആഹാ മോളെ എപ്പോ വന്നു” നന്ദന്റെ’അമ്മ ആയിരുന്നു അത് . ” ഞാൻ കുറച്ചു നേരമായി വന്നിട്ട്.. ” “പിന്നെ ഇപ്പോ എങ്ങനെയുണ്ട് മോളെ സുഖമായിരിക്കുന്നോ. ……….”\n“അതേ അമ്മായി………പിന്നെ നന്ദേട്ടൻ പോകുവാ എന്നൊക്കെ………” “ഞങ്ങളും പറഞ്ഞു പോകണ്ടാന്ന്…. പക്ഷേ അവൻ പറയുന്നത് ഇവിടെ നിന്നിട്ട് കാര്യമില്ല എന്നാണ് പിന്നെ അവൻ പറയുന്നത് ശരിയാണെന്ന് ഞങ്ങൾക്കും തോന്നി.. ” ” അമ്മായി ഞാൻ…. ” “മോള് വിഷമിക്കേണ്ട……… മോളെ ഞങ്ങളാരും കുറ്റപ്പെടുത്തില്ല… ഇനി അതൊന്നും പറയണ്ട മോളെ.. രണ്ടാളും വേഗം വാ ചായ കുടിക്കാം…” ഇത്രയും പറഞ്ഞ് അമ്മ ചായ വെക്കാനായി അടുക്കളയിലേക്ക് പോയി.. പെട്ടെന്നാണ് നന്ദനു ഒരു ഫോൺ കോൾ വരുന്നത്.. ഫോൺകോൾ വന്നപ്പോൾ തന്നെ നന്ദൻ ഗീതുവിന്റെ മുഖത്തേയ്ക്കു നോക്കി.എന്നിട്ട് ഉടനെ അവൻ ഫോൺ കോൾ കട്ട് ചെയ്തു..\nതുടർന്ന് രണ്ടുപ്രാവശ്യം ഫോൺ ബെൽ അടിച്ചു കൊണ്ടിരുന്നു.. അവന്റെ മുഖത്ത് ഒരു പതർച്ച കാണാമായിരുന്നു.. “ആരാ…ഏട്ടാ ….. കുറേ ആയല്ലോ ഫോൺ വിളിക്കുന്നു…. എന്താ ഫോൺ എടുക്കാത്തത്………?” ” അത് ആരും ഇല്ല.. അൺനോൺ നമ്പറാണ്.. നീ വാ ചായ കുടിക്കാം” അവൻ അവളെയും വിളിച്ചുകൊണ്ട് ഡൈനിംഗ് ഹാളിലേക്ക് പോയി. ചായ കുടിച്ചു കൊണ്ടിരിക്കുമ്പോഴും ഒരു തവണ ഫോൺകോൾ വന്നു. അപ്പോൾ നന്ദൻ ഫോണെടുത്ത് കുറച്ചു കഴിഞ്ഞു വിളിക്കാം എന്ന് പറഞ്ഞ് ഫോൺ കട്ട് ചെയ്തു. ആരാണ് വിളിച്ചത് എന്ന് കുറെ തവണ ചോദിച്ചെങ്കിലും നന്ദൻ പറയാൻ തയ്യാറായില്ല.\nഗ്ലാസ് അടുക്കളയിൽ കൊണ്ട് വെക്കാനായി നന്ദൻ പോയപ്പോൾ ഗീത ഫോണെടുത്ത് ആരാണ് വിളിച്ചത് എന്ന് നോക്കി. ആരാണ് വിളിച്ചത് എന്ന് കണ്ട് ഗീതു ഞെട്ടിപ്പോയി …യഥാർത്ഥത്തിൽ അത് അവളുടെ കൂട്ടുകാരിയായ പാർവതി ആയിരുന്നു …പക്ഷേ എന്തുകൊണ്ടാണ് നന്ദൻ അത് അവളോട് മറച്ചുവച്ചതെന്ന് ഗീതുവിനു മനസ്സിലായില്ല. നിർത്താതെ എന്തിനാണ് പാർവതി വിളിച്ചു കൊണ്ടിരിക്കുന്നത് എന്നും അവൾക്ക് വ്യക്തമായില്ല. പാർവതിയുടെ നിർത്താതെയുള്ള ഫോൺവിളി അവളുടെ മനസ്സിൽ സംശയത്തിന് നിഴൽ കൊണ്ടുവന്നു. നന്ദന്റെ കാൽപെരുമാറ്റം കേട്ടപ്പോൾ അവൾ ഫോൺ മാറ്റിവെച്ച് പഴയതുപോലെ ഒന്നുമറിയാത്ത മട്ടിൽ ഇരുന്നു. പാർവതി തന്റെ പ്രിയപ്പെട്ട കൂട്ടുകാരി ആണെങ്കിലും നന്ദനെ അവൾ വിളിക്കുന്നതിൽ ഗീതുവിന് അസൂയ അനുഭവപ്പെട്ടു.\nഗീതുവിന്റെ മനസ്സിൽ നന്ദനോട് വല്ലാത്ത അടുപ്പം തോന്നി തുടങ്ങിയിരിക്കുന്നു .അതിന്റെ ലക്ഷണമാണിതെന്ന് അവൾ മനസ്സിലാക്കി. പക്ഷേ ഈ വിവാഹം നടക്കില്ല എന്ന് അവൾ അവളുടെ മനസ്സിനോട് തന്നെ പറഞ്ഞു കൊണ്ടിരുന്നു.. ഒരു സമയം അവൾ വളരെയധികം അടുത്തുവെങ്കിലും മറ്റൊരു രീതിയിൽ നന്ദൻ അവൾക്ക് സ്വന്തം ചേട്ടൻ തന്നെയാണ്. ആ ഒരു കാഴ്ചപ്പാടിൽ നിന്ന് പിന്മാറാനായി ഗീതുവിന് കഴിയുന്നില്ല എന്നു വേണം പറയാൻ. ഈ സമയം അഞ്ജലിയുടെ പെരുമാറ്റം വളരെയധികം ദുസ്സഹമായി അനന്തുവിന് അനുഭവപ്പെട്ടുതുടങ്ങി. അനന്തുവിന് മാനസികമായി അവളെ തിരിച്ചറിയാൻ കഴിയുന്നില്ല. വിവാഹം കഴിഞ്ഞ് മാസങ്ങളായെങ്കിലും ഇന്നേവരെ ഒരു കുടുംബ ജീവിതത്തിലേക്ക് അവർ കടന്നിട്ടില്ല. ഇപ്പോഴും അതിന്റെ കാരണം വ്യക്തമാക്കാൻ അഞ്ജലി തയ്യാറല്ല.\n← തൈരും ബീഫും: ഭാഗം 24\nകന്യാസ്ത്രീയെ പീഡിപ്പിച്ച കേസ്: ഫ്രാങ്കോ മുളയ്ക്കൽ സുപ്രീം കോടതിയിൽ പുന:പരിശോധനാ ഹർജി നൽകി →


രണ്ട് ലക്ഷം മുതൽ മുടക്ക്,ലാഭം 20000 രൂപ:ഇത് രുചികളിലെ ഗൃഹാതുരതയുടെ വിജയം\nലിജു പെരിഞ്ചേരി August 20, 2021 07:57 AM IST\nഅച്ചാർ ബിസിനസിൽ പഴമയുടെ പുതുമ നിറച്ച വിജയം\nനാടന് അച്ചാറുകളിലും കറിമസാല പൊടികളിലും ഗൃഹാതുരമായ പ്രത്യേക സ്വാദ് മറഞ്ഞിരിക്കുന്നുണ്ട്. അടമാങ്ങ, വറുത്ത മാങ്ങ, അരിയുണ്ട, ഉണ്ണിയപ്പം, മുറുക്ക്, കുരുമുളക് പപ്പടം തുടങ്ങി രുചിയുടെ കണ്ണികള് ഏറെയുണ്ട്.\nഇത്തരം രുചിക്കൂട്ടുകളെ ഒരു വീട്ടുസംരംഭമാക്കി അതിലൂടെ വരുമാനം നേടുന്ന വീട്ടമ്മയാണ് എറണാകുളം നോര്‍ത്ത് പറവൂര് പെരുവാരത്തുള്ള പ്രസന്ന മാധവൻ. മൂന്നു വര്‍ഷം മുൻപ് നാടന് രുചിക്കൂട്ടുകള് ചെറിയ തോതില് തയാറാക്കി ബന്ധുക്കള്‍ക്കും സുഹൃത്തുക്കള്‍ക്കുമൊക്കെ നല്‍കിത്തുടങ്ങി.\nനല്ല പ്രതികരണവും ആവശ്യവും ഉണ്ടായപ്പോഴാണ് മകന് രാജേഷ്, മരുമകള് അരുന്ധതി എന്നിവരുടെ മേല്‍നോട്ടത്തില് ഇതൊരു കുടില് വ്യവസായമായി മാറ്റിയത്. അച്ചാറുകള്, ചമ്മന്തിപ്പൊടികള്, കറിമസാലകള് തുടങ്ങിയ പഴമയുടെ രുചിക്കൂട്ടുകള് അമ്മ പ്രസന്നയും നോണ് വെജ് അച്ചാറുകള് അരുന്ധതിയുമാണ് തയാറാക്കുന്നത്.\nകടൽ കടന്ന വിഭവങ്ങൾ\nനാട്ടിലും മറുനാട്ടിലും എന്തിന് കടല് കടന്നും ഈ രുചിക്കൂട്ടുകള് സഞ്ചരിച്ചു. മിക്ക വിഭവങ്ങളും ഉരുളിയില്‍ത്തന്നെയാണ് തയാറാക്കുന്നത്. അച്ചാറുകളെല്ലാം വലിയ ചില്ലുഭരണികളിലാക്കി സൂക്ഷിക്കുന്നു. ഉൽപാദനത്തിന്റെ 60 ശതമാനവും കുറിയർ സർവീസിലൂടെ രാജ്യത്തിന്റെ നാനാ ഭാഗങ്ങളിലെത്തുന്നു. ബാക്കി നാട്ടുകാരും ബന്ധുക്കളും സുഹൃത്തുക്കളുമൊക്കെ വാങ്ങിക്കൊണ്ടു പോകും. ഉൽപന്നങ്ങള് സമൂഹ മാധ്യമങ്ങളിലൂടെ പരിചയപ്പെടുത്തുന്നതും മാര്‍ക്കറ്റിങ്ങും രാജേഷിന്റെ നേതൃത്വത്തിലാണ്.\nഗുണമേന്മയ്ക്കു പിന്നിലെ കഠിനാധ്വാനം\nപണവും അടിസ്ഥാന സൗകര്യങ്ങളും ഉണ്ടെങ്കിലും കൈപ്പുണ്യവും കഠിനാധ്വാനവും കൂടിച്ചേര്‍ന്നാലേ പഴമയുടെ രുചിക്കൂട്ടുകള് തയാറാക്കാന് കഴിയൂ. ഗുണമേന്മയേറിയ ചേരുവകള് തിരഞ്ഞെടുത്തും അവ വൃത്തിയാക്കി വെയിലത്തിട്ട് ഉണക്കിയും പ്രത്യേകമായി പൊടിച്ചുമൊക്കെയാണ് ഓരോ ഉൽപന്നവും തയാറാക്കുന്നത്. അടമാങ്ങയും വറുത്ത മാങ്ങ അച്ചാറുമൊക്കെ ഏറെ ശ്രദ്ധിച്ചും കഷ്ടപ്പെട്ടും തയാറാക്കുന്ന ജനകീയ ഉൽപന്നങ്ങളാണ്.\nഅടമാങ്ങ, വറുത്ത മാങ്ങ\nനല്ല മൂവാണ്ടന് മാങ്ങ തൊലിയോെട ചെത്തിയ ശേഷം മുളക്, കായം, മഞ്ഞൾപൊടി, ഉപ്പ് എന്നിവയും പിന്നെ ചില രഹസ്യ കൂട്ടുകളും ചേര്‍ത്ത് നല്ല വെയിലില് 10–12 ദിവസം ഉണക്കിയെടുത്താണ് അടമാങ്ങ തയാറാക്കുന്നത്. വറുത്ത മാങ്ങ തയാറാക്കാനും മൂവാണ്ടന് മാങ്ങ തന്നെയാണ് തിരഞ്ഞെടുക്കുന്നത്. മാങ്ങ തൊലിയോടെ വട്ടത്തില് അരിഞ്ഞ് രണ്ടു ദിവസം വെയിലത്തിട്ട് ഉണക്കിയ ശേഷം നല്ല വെളിച്ചെണ്ണയില് ചിപ്‌സ് പോലെ വറുത്തെടുത്താണ് വറുത്ത മാങ്ങ തയാറാക്കുന്നത്. ഇതോടൊപ്പം കണ്ണിമാങ്ങ, ചെത്തുമാങ്ങ അച്ചാറുകള്‍ക്കും വന് പ്രിയമാണ്.\nവീടുകളിൽ ഇവയൊന്നും തയാറാക്കാനുള്ള സമയമോ ക്ഷമയോ ആര്‍ക്കും ഉണ്ടാകണമെന്നില്ല. എന്നാല്, തനിമയോടെ ഇതെല്ലാം ലഭിക്കുകയാണെങ്കില് സന്തോഷത്തോടെ വാങ്ങുകയും ചെയ്യും. സാധ്യതയുടെ ഈ മേഖലയിലാണ് ഇവർ ഇടം കണ്ടെത്തിയിരിക്കുന്നത്.\nഅറുപതിലധികം നാടൻ ഉൽപന്നങ്ങൾ\nവൈവിധ്യമേറിയ അറുപതിലധികം നാടന് ഉൽപന്നങ്ങളാണ് പ്രസന്ന മാധവനും കുടുംബവും തയാറാക്കി വിപണിയില് എത്തിച്ചിരിക്കുന്നത്. വിവിധതരം പൊടികൾ, മസാലക്കൂട്ടുകൾ, കുട്ടികള്‍ക്ക് ഇഷ്ടപ്പെടുന്ന ഹോട്ട് ആൻഡ് സ്വീറ്റ് മാംഗോ അച്ചാര്, മിക്‌സ്ഡ് ഡ്രൈ ഫ്രൂട്സ് പിക്കിള് എന്നിവയും ഉൽപന്ന നിരയിലുണ്ട്. ഗുണനിലവാരമുള്ള മുളക്, മല്ലി, മഞ്ഞള്, ഗോതമ്പ് എന്നിവയൊക്കെ മാര്‍ക്കറ്റില് നിന്നു തിരഞ്ഞെടുത്ത് കഴുകിയുണക്കി മില്ലില് കൊണ്ടുപോയി പ്രത്യേകം പൊടിപ്പിച്ചാണ് പൊടികള് തയാറാക്കുക.\nഉൽപന്നങ്ങള് തയാറാക്കുമ്പോള്‍ത്തന്നെ പ്രത്യേക വാട്സാപ് ഗ്രൂപ്പുകളിലൂടെയും ഫെയ്സ്ബുക് പേജിലൂടെയും അറിയിക്കുന്നതോടെ വിൽപന ഉഷാറാവും. എറണാകുളം, കോഴിക്കോട് എന്നിവിടങ്ങളില് സംഘടിപ്പിച്ചിരുന്ന പ്രധാന എക്‌സിബിഷനുകളിലൂടെയും ഉൽപന്നങ്ങള് വിൽപന നടത്താറുണ്ട്.\nനിക്ഷേപം, നടത്തിപ്പ്, ലാഭം\nരണ്ടു ലക്ഷം രൂപയാണ് ഈ സംരംഭത്തിനായി മുടക്കിയിരിക്കുന്നത്. ഉൽപന്നങ്ങള് തയാറാക്കുന്നതിനായി നാലു പേര് സഹായിക്കുന്നുണ്ട്. വീടിനോടു ചേര്‍ന്നു ചെറിയ ഷെഡും ക്രമീകരിച്ചിട്ടുണ്ട്. ഉരുളികള്, ചില്ലു ഭരണികള്, പത്തായം,അടുപ്പുകള് എന്നിവയ്ക്കു വേണ്ടിയാണ് പ്രധാന മുതല് മുടക്ക്. കൂടാതെ തൂക്കം നോക്കുന്ന മെഷീനുകള്, പാക്കിങ്ങിനും സീലിങ്ങിനുമുള്ള മെഷീനുകള് എന്നിവയും വാങ്ങിയിട്ടുണ്ട്. മൂന്നു വര്‍ഷമായി ഘട്ടം ഘട്ടമായി വ്യാപിപ്പിച്ച ഈ ചെറുകിട വ്യവസായത്തിലൂടെ എല്ലാ ചെലവുകളും കഴിഞ്ഞ് മാസം ശരാശരി 20,000 രൂപ അറ്റലാഭം കിട്ടുന്നു.\nഫോൺ: 9447474400, 8547494370


പത്തനംതിട്ട : പുലര്‍ച്ചെ രണ്ടുമണിയോടെ ശബരിമല സന്നിധാനത്തെ ഗോശാലയും ആനന്ദ് സാമന്തും ഉണരും. അയ്യപ്പ സ്വാമിക്ക് അഭിഷേകം ചെയ്യാനുള്ള പാല് കറക്കാന്. പശുക്കളെ വൃത്തിയാക്കിയതിനു ശേഷമാണ് പാല് കറക്കല്. ശേഷം എട്ടരയോടെ പശുക്കളെ മേയ്ക്കുവാന് ഉരല്‍ക്കുഴി ഭാഗത്തേക്ക്. ഉച്ചയ്ക്ക് ഒരു മണിയോടെ തിരിച്ച് ഗോശാലയില്. വന്നാലുടന് ഗോശാലയേയും പശുക്കളേയും ശുചിയാക്കും. രണ്ടു മണിക്ക് വീണ്ടും അഭിഷേകത്തിനുള്ള പാല് കറക്കല്. ഇതാണ് ആനന്ദ് സാമന്തിന്റെ ദിനചര്യ. അഭിഷേകപ്രിയനായ അയ്യപ്പന് സമര്‍പ്പിക്കുന്നതിന് ഇഷ്ടദ്രവ്യമായ പാല് കഴിഞ്ഞ അഞ്ചു വര്‍ഷമായി മുടക്കമില്ലാതെ കറന്നെടുത്ത് സന്നിധാനത്തെത്തിക്കുന്നത് ആനന്ദ് സാമന്താണ്. ബംഗാള് സ്വദേശിയായ ആനന്ദ് സാമന്താണ് സന്നിധാനത്തെ ഗോശാലയുടെ നോട്ടക്കാരന്.


പുഴയില് കാണാതായ കോഴിക്കോട് സ്വദേശിയുടെ മൃതദേഹം കണ്ടെത്തി :: Janmabhumi Daily\nMonday7September 2015 9:35 pm IST\nകല്‍പ്പറ്റ: പുഴയില് കാണാതായ കോഴിക്കോട് സ്വദേശിയുടെ മൃതദേഹം കണ്ടെത്തി. കോഴിക്കോട് മാങ്കാവ് പട്ടേല്‍ത്താഴം സെയിന്‍സില് റഫീഖി (35)ന്റെ മൃതദേഹമാണ് ഇന്നലെ രാവിലെ കണ്ടെടുത്തത്. ഞായറാഴ്ച വൈകുന്നേരം അഞ്ചുമണിക്ക് മില്‍മ വയനാട് ഡയറിയ്ക്കു സമീപമുള്ള ചുഴലി മൂച്ചിക്കുണ്ട് പുഴയിലാണ് റഫീഖിനെ കാണാതായത്. സുഹൃത്തുക്കളുമൊത്ത് വിനോദസഞ്ചാരത്തിനെത്തിയതായിരുന്നു റഫീഖ്. കാല് വഴുതി പുഴയിലേക്ക് വീണ് തല പാറയില് ഇടിച്ചതിനെ തുടര്‍ന്നാണ് മരണം സംഭവിച്ചത്. ഞായറാഴ്ച രാത്രി ഒമ്പതുമണിവരെ കല്‍പ്പറ്റ പോലീസ്, ഫയര്‍ഫോഴ്‌സ്, തുര്‍ക്കി ജീവന് രക്ഷാസമിതി എന്നിവര് തെരച്ചില് നടത്തിയിരുന്നു. ഇന്നലെ രാവിലെ തുര്‍ക്കി ജീവന് രക്ഷാസമിതി പ്രവര്‍ത്തകരാണ് മൃതദേഹം കണ്ടെത്തിയത്. ഭാര്യ: ഷംന. മക്കള്: ഫിസാന് മുഹമ്മദ്, അയില് മുഹമ്മദ്, അര്‍ഷ് മുഹമ്മദ്.\nകാണാതായ പയ്യന്നൂര് സ്വദേശിയുടെ മൃതദേഹം കണ്ടെത്തി\nകായലില് കാണാതായ വടക്കഞ്ചേരി സ്വദേശിയുടെ മൃതദേഹം കണ്ടെത്തി


Janmabhumi| 'സിമാറ്റ്, ജിപാറ്റ്-2022': മാര്‍ച്ച് 17 നകം അപേക്ഷിക്കണം, പരീക്ഷാ തീയതി പിന്നീട് അറിയിക്കും\n'സിമാറ്റ്, ജിപാറ്റ്-2022': മാര്‍ച്ച് 17 നകം അപേക്ഷിക്കണം, പരീക്ഷാ തീയതി പിന്നീട് അറിയിക്കും\nFebruary 19, 2022, 03:33 p.m.\nഅപേക്ഷാ ഫീസ് 2000 രൂപ. വനിതകള്/ ഇഡബ്ല്യുഎസ്/ എസ്‌സി/ എസ്ടി/ പിഡബ്ല്യുഡി/ ഒബിസി- എന്‍സിഎല്/ തേര്‍ഡ് ജന്‍ഡര് എന്നീ വിഭാഗങ്ങളില്‍പ്പെടുന്നവര്‍ക്ക് 1000 രൂപ മതി.\nഎംബിഎ ഉള്‍പ്പെടെയുള്ള മാനേജ്‌മെന്റ് പിജി പ്രവേശനത്തിനായുള്ള കോമണ് മാനേജ്‌മെന്റ് അഡ്മിഷന് ടെസ്റ്റിനും (സിമാറ്റ്-2022) എം.ഫാര്‍മ പ്രവേശനത്തിനായുള്ള ഗ്രാഡുവേറ്റ് ഫാര്‍മസി ആപ്ടിട്യൂഡ് ടെസ്റ്റിനും (ജിപാറ്റ്-2022) നാഷണല് ടെസ്റ്റിങ് ഏജന്‍സി അപേക്ഷകള് ക്ഷണിച്ചു. അപേക്ഷ ഓണ്‍ലൈനായി മാര്‍ച്ച് 17 വരെ സമര്‍പ്പിക്കാം.\nഈ രണ്ട് ദേശീയതല അര്‍ഹതാ നിര്‍ണ്ണയ പരീക്ഷയുടെയും സമഗ്രവിവരങ്ങള് https://cmat.nta.nic.in, https://gpat.nta.nic.in- എന്നീ വെബ്‌സൈറ്റുകളില് ലഭ്യമാണ്. ഏതെങ്കിലും ഡിസിപ്ലിനില് ബാച്ചിലേഴ്‌സ് ബിരുദമെടുത്തവര്‍ക്കും ഫൈനല് ഡിഗ്രി പരീക്ഷയെഴുതുന്നവര്‍ക്കും 'സിമാറ്റ്-2022'- ന് അപേക്ഷിക്കാം. 'ജിപാറ്റ്- 2022'' പരീക്ഷക്ക് നാലുവര്‍ഷത്തെ ഫാര്‍മസി ബിരുദക്കാര്‍ക്കാണ് അപേക്ഷിക്കാവുന്നത്. ഫൈനല് യോഗ്യതാ പരീക്ഷയെഴുതുന്നവരെയും പരിഗണിക്കും. പ്രായപരിധിയില്ല. അപേക്ഷകര് ഭാരത പൗരന്മാരായിരിക്കണം.\nഅപേക്ഷാ ഫീസ് 2000 രൂപ. വനിതകള്/ ഇഡബ്ല്യുഎസ്/ എസ്‌സി/ എസ്ടി/ പിഡബ്ല്യുഡി/ ഒബിസി- എന്‍സിഎല്/ തേര്‍ഡ് ജന്‍ഡര് എന്നീ വിഭാഗങ്ങളില്‍പ്പെടുന്നവര്‍ക്ക് 1000 രൂപ മതി. എസ്ബിഐ/ എച്ച്ഡിഎഫ്‌സി ക്രഡിറ്റ്/ ഡബിറ്റ് കാര്‍ഡ്/ നെറ്റ് ബാങ്കിങ് വഴി ഓണ്‍ലൈനായി മാര്‍ച്ച് 18 നകം ഫീസ് അടയ്ക്കണം. അപേക്ഷാ സമര്‍പ്പണത്തിനുള്ള നിര്‍ദ്ദേശങ്ങള് ഇന്‍ഫര്‍മേഷന് ബുള്ളറ്റിനിലുണ്ട്. പരീക്ഷാ സമര്‍പ്പണത്തിനുള്ള നിര്‍ദ്ദേശങ്ങള് ഇന്‍ഫര്‍മേഷന് ബുള്ളറ്റിനിലുണ്ട്. പരീക്ഷാ തീയതികള് പിന്നീട് അറിയിക്കും.\nകേരളത്തില് എറണാകുളം, കോട്ടയം, കോഴിക്കോട്, തിരുവനന്തപുരം, തൃശൂര് എന്നിവയും ലക്ഷദ്വീപില് കവരത്തിയും പരീക്ഷാകേന്ദ്രങ്ങളാണ്.


ശമൂവേൽ 1 28 (മലയാളം ബൈബിൾ)České uživatelské rozhraní\nശമൂവേൽ 1 28\n← ശമൂവേൽ 1 27 ശമൂവേൽ 1 29 →\n1 ആ കാലത്തു ഫെലിസ്ത്യര് യിസ്രായേലിനോടു പടവെട്ടേണ്ടതിന്നു തങ്ങളുടെ സേനകളെ ഒന്നിച്ചുകൂട്ടി; അപ്പോള് ആഖീശ് ദാവീദിനോടുനീയും നിന്റെ ആളുകളും എന്നോടുകൂടെ യുദ്ധത്തിന്നു പോരേണം എന്നു അറിഞ്ഞുകൊള്‍ക എന്നു പറഞ്ഞുപറഞ്ഞു.\n2 എന്നാറെ ദാവീദ് ആഖീശിനോടുഅടിയന് എന്തു ചെയ്യും എന്നു നീ കണ്ടറിയും എന്നു പറഞ്ഞുപറഞ്ഞു. ആഖീശ് ദാവീദിനോടുഅതു കെണ്ടു ഞാന് നിന്നെ എപ്പോഴും എന്റെ മെയ്ക്കാവലാക്കും എന്നു പറഞ്ഞുപറഞ്ഞു.\n3 എന്നാല് ശമൂവേല് മരിച്ചുമരിച്ചുപോയിരുന്നു; യിസ്രായേലെല്ലാം അവനെക്കുറിച്ചു വിലപിച്ചു അവന്റെ സ്വന്തപട്ടണമായ രാമരാമയില് അവനെ അടക്കം ചെയ്തിരുന്നു. ശൌലോ വെളിച്ചപ്പാടന്മാരെയും മന്ത്രവാദിമന്ത്രവാദികളെയും ദേശത്തുനിന്നു നീക്കിക്കളഞ്ഞിരുന്നു.\n4 എന്നാല് ഫെലിസ്ത്യര് ഒന്നിച്ചുകൂടി ശൂനേമില് പാളയം ഇറങ്ങി; ശൌലും എല്ലായിസ്രായേലിനെയും ഒന്നിച്ചുകൂട്ടി ഗില്‍ബോവയില് പാളയം ഇറങ്ങി.\n5 ശൌല് ഫെലിസ്ത്യരുടെ സൈന്യത്തെ കണ്ടുകണ്ടു ഭയപ്പെട്ടുഭയപ്പെട്ടു അവന്റെ ഹൃദയംഹൃദയം ഏറ്റവും വിറെച്ചു.\n6 ശൌല് യഹോവയോടു ചോദിച്ചാറെ യഹോവ അവനോടു സ്വപ്നംസ്വപ്നംകൊണ്ടോ ഊറീംകൊണ്ടോ പ്രവാചകന്മാരെക്കൊണ്ടോ ഉത്തരംഉത്തരം അരുളിയില്ല.\n7 അപ്പോള് ശൌല് തന്റെ ഭൃത്യന്മാരോടുഎനിക്കു ഒരു വെളിച്ചപ്പാടത്തിയെ അന്വേഷിപ്പിന് ; ഞാന് അവളുടെ അടുക്കല് ചെന്നു ചോദിക്കും എന്നു പറഞ്ഞുപറഞ്ഞു. അവന്റെ ഭൃത്യന്മാര് അവനോടുഏന് -ദോരില് ഒരു വെളിച്ചപ്പാടത്തി ഉണ്ടു എന്നു പറഞ്ഞുപറഞ്ഞു.\n8 ശൌല് വേഷംമാറി വേറെ വസ്ത്രംവസ്ത്രം ധരിച്ചു രണ്ടാളെയും കൂട്ടി പോയി രാത്രിരാത്രിയില് ആ സ്ത്രീസ്ത്രീയുടെ അടുക്കല് എത്തിവെളിച്ചപ്പാടാത്മാവുകൊണ്ടു നീ എനിക്കായി പ്രശ്നം നോക്കുകയും ഞാന് പറയുന്നവനെ വരുത്തിത്തരികയും ചെയ്യേണം എന്നു പറഞ്ഞുപറഞ്ഞു.\n9 സ്ത്രീസ്ത്രീ അവനോടുശൌല് ചെയ്തിട്ടുള്ളതു, അവന് വെളിച്ചപ്പാടന്മാരെയും മന്ത്രവാദിമന്ത്രവാദികളെയും ദേശത്തുനിന്നു ഛേദിച്ചുകളഞ്ഞതുതന്നേ നീ അറിയുന്നഅറിയുന്നുവല്ലോ; എന്നെ കൊല്ലിപ്പാന് നീ എന്റെ ജീവന്നു കണി വെക്കുന്നതു എന്തിന്നു എന്നു പറഞ്ഞുപറഞ്ഞു.\n10 യഹോവയാണ ഈ കാര്യംകൊണ്ടു നിനക്കു ഒരു ദോഷവും ഭവിക്കയില്ല എന്നു ശൌല് യഹോവയുടെ നാമത്തില് അവളോടു സത്യം ചെയ്തുസത്യം ചെയ്തു പറഞ്ഞു.\n11 ഞാന് ആരെ വരുത്തിത്തരേണ്ടു എന്നു സ്ത്രീസ്ത്രീ ചോദിച്ചതിന്നുശമൂവേലിനെ വരുത്തിത്തരേണം എന്നു അവന് പറഞ്ഞുപറഞ്ഞു.\n12 സ്ത്രീസ്ത്രീ ശമൂവേലിനെ കണ്ടപ്പോള് ഉച്ചത്തില് നിലവിളിച്ചുനിലവിളിച്ചു, ശൌലിനോടുനീ എന്നെ ചതിച്ചതു എന്തു? നീ ശൌല് ആകുന്നുവല്ലോ എന്നു പറഞ്ഞുപറഞ്ഞു.\n13 രാജാവു അവളോടുഭയപ്പെടേണ്ടാ; നീ കാണുന്നതു എന്തു എന്നു ചോദിച്ചതിന്നുഒരു ദേവന് ഭൂമിഭൂമിയില്‍നിന്നു കയറിവരുന്നതു ഞാന് കാണുന്നുകാണുന്നു എന്നു സ്ത്രീസ്ത്രീ ശൌലിനോടു പറഞ്ഞുപറഞ്ഞു.\n14 അവന് അവളോടുഅവന്റെ രൂപം എന്തു എന്നു ചോദിച്ചതിന്നു അവള്‍ഒരു വൃദ്ധന് കയറിവരുന്നു; അവന് ഒരു അങ്കിയും ധരിച്ചിരിക്കുന്നു എന്നു പറഞ്ഞുപറഞ്ഞു. എന്നാറെ അതു ശമൂവേല് എന്നറിഞ്ഞു ശൌല് സാഷ്ടാംഗം വീണു നമസ്കരിച്ചു.\n15 ശമൂവേല് ശൌലിനോടുനീ എന്നെ വിളിവിളിച്ചതിനാല് എന്റെ സ്വസ്ഥതെക്കു ഭംഗം വരുത്തിയതു എന്തു എന്നു ചോദിച്ചു; അതിന്നു ശൌല്‍ഞാന് മഹാകഷ്ടത്തിലായിരിക്കുന്നു; ഫെലിസ്ത്യര് എന്നോടു യുദ്ധം ചെയ്യുന്നു; ദൈവംദൈവം എന്നെ വിട്ടുമാറിയിരിക്കുന്നു; പ്രവാചകന്മാരെക്കൊണ്ടാകട്ടെ സ്വപ്നംസ്വപ്നംകൊണ്ടാകട്ടെ എന്നോടു ഉത്തരമരുളുന്നില്ല; അതുകൊണ്ടു ഞാന് എന്തു ചെയ്യേണമെന്നു എനിക്കു പറഞ്ഞുപറഞ്ഞുതരേണ്ടതിന്നു ഞാന് നിന്നെ വിളിവിളിപ്പിച്ചു എന്നു ഉത്തരംഉത്തരം പറഞ്ഞുപറഞ്ഞു.\n16 അതിന്നു ശമൂവേല് പറഞ്ഞതുദൈവം നിന്നെ വിട്ടുമാറി നിനക്കു ശത്രുവായ്തീര്‍ന്നിരിക്കെ നീ എന്തിന്നു എന്നോടു ചോദിക്കുന്നു?\n17 യഹോവ എന്നെക്കൊണ്ടു പറയിച്ചതുപോലെ അവന് നിന്നോടു ചെയ്തിരിക്കുന്നു; രാജത്വം യഹോവ നിന്റെ കയ്യില്‍നിന്നു പറിച്ചെടുത്തു നിന്റെ കൂട്ടുകാരനായ ദാവീദിന്നു കൊടുത്തിരിക്കുന്നു.\n18 നീ യഹോവയുടെ കല്പന കേട്ടില്ല; അമാലേക്കിന്റെമേല് അവന്റെ ഉഗ്രകോപം നടത്തിയതുമില്ല; അതുകൊണ്ടു യഹോവ ഈ കാര്യം ഇന്നു നിന്നോടു ചെയ്തിരിക്കുന്നു.\n19 യഹോവ നിന്നെയും യിസ്രായേലിനെയും ഫെലിസ്ത്യരുടെ കയ്യില് ഏല്പിക്കും; നാളെനാളെ നീയും നിന്റെ പുത്രന്മാരും എന്നോടുകൂടെ ആകും; യിസ്രായേല്‍പാളയത്തെ യഹോവ ഫെലിസ്ത്യരുടെ കയ്യില് ഏല്പിക്കും.\n20 പെട്ടെന്നു ശൌല് നെടുനീളത്തില് നിലത്തു വീണുവീണു ശമൂവേലിന്റെ വാക്കുകള് നിമിത്തം ഏറ്റവും ഭയപ്പെട്ടുഭയപ്പെട്ടുപോയി; അവനില് ഒട്ടും ബലമില്ലാതെയായി; അന്നു രാവും പകലും മുഴുവന് അവന് ഒന്നും ഭക്ഷിച്ചിട്ടില്ലായിരുന്നു.\n21 അപ്പോള് ആ സ്ത്രീസ്ത്രീ ശൌലിന്റെ അടുക്കല് വന്നുവന്നു, അവന് ഏറ്റവും പരിഭ്രമിച്ചിരിക്കുന്നതു കണ്ടുകണ്ടു അവനോടുഅടിയന് നിന്റെ വാക്കു കേട്ടുകേട്ടു ജീവനെ ഉപേക്ഷിച്ചുംകൊണ്ടു, നീ എന്നോടു പറഞ്ഞ വാക്കു അനുസരിച്ചിരിക്കുന്നുവല്ലോ.\n22 ആകയാല് അടിയന്റെ വാക്കു നീയും കേള്‍ക്കേണമേ. ഞാന് ഒരു കഷണം അപ്പം നിന്റെ മുമ്പില് വെക്കട്ടെ; നീ തിന്നേണം; എന്നാല് നിന്റെ വഴിവഴിക്കു പോകുവാന് നിനക്കു ബലം ഉണ്ടാകും എന്നു പറഞ്ഞു.\n23 അതിന്നു അവന് വേണ്ടാ, ഞാന് തിന്നുകയില്ല എന്നു പറഞ്ഞുപറഞ്ഞു; എങ്കിലും അവന്റെ ഭൃത്യന്മാരും ആ സ്ത്രീസ്ത്രീയും അവനെ നിര്‍ബന്ധിച്ചു; അവന് അവരുടെ വാക്കു കേട്ടുകേട്ടു നിലത്തുനിന്നു എഴുന്നേറ്റുഎഴുന്നേറ്റു മെത്തമേല് ഇരുന്നുഇരുന്നു.\n24 സ്ത്രീസ്ത്രീയുടെ വീട്വീട്ടില് ഒരു തടിച്ച പശുക്കിടാവു ഉണ്ടായിരുന്നു; അവള് ക്ഷണത്തില് അതിനെ അറുത്തു മാവും എടുത്തുകുഴെച്ചു പുളിപ്പില്ലാത്തപുളിപ്പില്ലാത്ത അപ്പം ചുട്ടുചുട്ടു.\n25 അവള് അതു ശൌലിന്റെയും ഭൃത്യന്മാരുടെയും മുമ്പില് വെച്ചു. അവര് തിന്നു എഴുന്നേറ്റുഎഴുന്നേറ്റു രാത്രിരാത്രിയില് തന്നേ പോയി.\nപുറപ്പാടു് 22:17, 28:30\nയോശുവ 17:11, 19:18\nശമൂവേൽ 1 14:37, 15:9, 27, 28, 16:14, 25:1, 29:1, 2, 30:6, 31:1, 6, 8\nശമൂവേൽ23:10\nരാജാക്കന്മാർ22:8, 13


Two injured after auto driver thrown petrol bomb, and self immolates | രണ്ട് പേർക്ക് നേരെ പെട്രോൾ ബോംബെറിഞ്ഞു: ഓടി രക്ഷപ്പെട്ട ഓട്ടോ ഡ്രൈവർ തീ കൊളുത്തി മരിച്ചു - Malayalam Oneindia\n5 hrs ago5കോടി ചെലവില് അരുവിക്കുഴി ടൂറിസം പദ്ധതി റെഡി; സഞ്ചാരികളുടെ ആകര്‍ഷണ കേന്ദ്രമാകും\n5 hrs ago വണ്ടിപ്പെരിയാര് നൂറടി പാലം തുറന്നു; 30 ദിവസം കൊണ്ട് 20 ലക്ഷം രൂപ ചെലവില്...\nPublished: May 20 2020, 22:45 [IST]\nഎറണാകുളം: കൊച്ചിയിൽ പെട്രോൾ ബോംബറിഞ്ഞ് രണ്ട് പേരെ പരിക്കേൽപ്പിച്ച ശേഷം ഓട്ടോറിക്ഷാ ഡ്രൈവർ ആത്മഹത്യ ചെയ്തു. ഓട്ടോ ഡ്രൈവർ തീ കൊളുത്തി മരിക്കുകയായിരുന്നു. പച്ചാളത്താണ് സംഭവം. മരിച്ച ഓട്ടോ ഡ്രൈവറായ ഫിലിപ്പ് പച്ചാളം സ്വദേശിയാണ്. അയൽവാസികളായ പങ്കജാക്ഷന്റെ കടയിലെത്തിയ ഇയാൾ പെട്രോൾ ബോംബ് എറിയുകയായിരുന്നു. ബുധനാഴ്ച വൈകിട്ട് 6.45 ഓടെയായിരുന്നു സംഭവം.\nഇതേ കടയിലിരുന്ന് സംസാരിക്കുകയായിരുന്ന റെജിൻ ദാസിനും പങ്കജാക്ഷനും നേരെയാണ് പെട്രോൾ ബോംബറിഞ്ഞത്. പെട്രോൾ നിറച്ച കുപ്പിയ്ക്ക് തീകൊടുത്ത ശേഷം കടയിലേക്ക് വലിച്ചെറിയുകയായിരുന്നു. ഇവിടെ നിന്ന് രക്ഷപ്പെട്ട ഓട്ടോ ഡ്രൈവർ റോഡിൽ വെച്ച് തന്നെ പെട്രോൾ ഒഴിച്ച് ഓട്ടോയ്ക്ക് തീ കൊളുത്തിയ ശേഷം തീകൊളുത്തി ആത്മഹത്യ ചെയ്യുകയായിരുന്നു.\nസംഭവത്തിൽ ഗുരുതരമായി പൊള്ളലേറ്റ ഇരുവരെയും ആശുപത്രിയിൽ പ്രവേശിപ്പിച്ചിട്ടുണ്ട്. റെജിന്റെ ശരീരത്തിൽ 70 ശതമാനം പൊള്ളലേറ്റിട്ടുണ്ടെന്നാണ് ആശുപത്രി വൃത്തങ്ങളെ ഉദ്ധരിച്ച് മാധ്യമങ്ങൾ റിപ്പോർട്ട് ചെയ്യുന്നത്. എന്നാൽ ആക്രമത്തിലേക്ക് നയിച്ച കാരണം എന്താണെന്ന് വ്യക്തമായിട്ടില്ല. മരിച്ച ഫിലിപ്പുമായി മുൻവൈരാഗ്യമുണ്ടായിരുന്നില്ലെന്നാണ് ലൂർദ്ദ് ആശുപത്രിയിൽ ചികിത്സയിൽ കഴിയുന്ന പങ്കജാക്ഷൻ നൽകിയ മൊഴി. എന്നാൽ എറണാകുളം നോർത്ത് പോലീസ് സംശയിക്കുന്നത് ഇവർ തമ്മിൽ മുൻവൈരാഗ്യം ഉണ്ടായിരുന്നതായാണ്.\ndeath injury shop police auto ernakulam hospital പരിക്ക് ആശുപത്രി ആത്മഹത്യ മരണം കട kochi കൊച്ചി എറണാകുളം\nTwo injured after auto driver thrown petrol bomb, and self immolates\nStory first published: Wednesday, May 20, 2020, 22:45 [IST]


പ്രതിപക്ഷ നേതാവ് സ്ഥാനത്തേക്ക് പ്രതീക്ഷ വിടാതെ രമേശ് ചെന്നിത്തല – Trueline News\nപ്രതിപക്ഷ നേതാവ് സ്ഥാനത്തേക്ക് പ്രതീക്ഷ വിടാതെ രമേശ് ചെന്നിത്തല\nവീണ്ടും പ്രതിപക്ഷ നേതാവാകാൻ രമേശ് ചെന്നിത്തല അരയും തലയും മുറുക്കി രംഗത്ത്. രമേശ് ഒഴിയണമെന്ന അഭിപ്രായം കോൺഗ്രസിൽ ശക്തമാകുന്നതിനിടെയാണ് പുതിയ നീക്കം. പ്രതിപക്ഷ നേതാവെന്ന നിലയിൽ മികച്ച പ്രകടനം കാഴ്ചവെച്ചതിനാൽ രമേശ് തുടരട്ടെയെന്ന നിലപാട് എവിഭാഗത്തിൽ കുറച്ചു പേർക്കുണ്ട്. തോൽവിയുടെ ഉത്തരവാദിത്വം നേതൃത്വത്തിന്റെ തലയിൽ മാത്രം വെക്കരുതെന്നാണ് രമേശിനെ അനുകൂലിക്കുന്നവരുടെ വാദം.\nഇത്തവണ വിജയിച്ച പുതുമുഖങ്ങൾ അടക്കം നിരവധി പേർ രമേശിന് എതിരാണ്. തോൽവിയുടെ പശ്ചാതലത്തിൽ പുതിയ നേതൃത്വം വേണമെന്നും ചെറുപ്പക്കാരിലേക്ക് നേതൃത്വം മാറേണ്ട സമയമായെന്നും വാദിക്കുന്നവരുമുണ്ട്. വിഡി. സതീശനെയാണ് ഈ വിഭാഗം മുന്നോട്ടുവെക്കുന്നത്. കഴിഞ്ഞപ്രാവശ്യം ഭരണത്തിൽനിന്ന് പുറത്തായപ്പോൾ ഉമ്മൻചാണ്ടി പ്രതിപക്ഷ നേതാവാകാതെ മാറിനിന്നതും സതീശനെ അനുകൂലിക്കുന്നവർ ചൂണ്ടിക്കാട്ടുന്നു.\nചെന്നിത്തലയും സതീശനും ഐ വിഭാഗത്തിൽ നിന്നായതിനാൽ ഐ ഗ്രൂപ്പിലും രണ്ടഭിപ്രായമുണ്ട്. എ ഗ്രൂപ്പാകട്ടെ വ്യക്തമായ നിലപാട് സ്വീകരിച്ചിട്ടില്ല. എ ഗ്രൂപ്പിൽനിന്ന് തിരുവഞ്ചൂർ രാധാകൃഷ്ണൻ, പിടി തോമസ് എന്നിവരുടെ പേരുകളാണ് ഉയരുന്നത്. തിരുവഞ്ചൂർ രാധാകൃഷ്ണൻ നേതാവായാൽ ഇപ്പോഴത്തേതിനാക്കാൾ മോശമായിരിക്കും സ്ഥിതിയെന്ന അഭിപ്രായവും ശക്തമായിട്ടുണ്ട്. നിയമസഭാകക്ഷിയിൽ ഐ ഗ്രൂപ്പിനാണ് മുൻതൂക്കമെന്നതിനാൽ എ ഗ്രൂപ്പ് സ്ഥാനംപിടിക്കാൻ നിർബന്ധബുദ്ധി പ്രകടിപ്പിക്കുന്നില്ല. സമവായത്തിന്റെ അടിസ്ഥാനത്തിൽ ലഭിക്കുന്നെങ്കിൽ മതിയെന്ന നിലപാടിലാണ് എ ഗ്രൂപ്പ്.\nഅതേസമയം നേതാവ് ആരാകണമെന്ന കാര്യത്തിൽ എംഎൽഎ.മാരുടെ മനസ്സറിയാൻ എഐസിസി. പ്രതിനിധികൾ ഇന്ന് എത്തും. മുതിർന്ന നേതാക്കളായ മല്ലികാർജുൻ ഖാർഗെ, വൈദ്യലിംഗം എന്നിവരാണ് എംഎൽഎമാരെ ഒറ്റയ്ക്കൊറ്റയ്ക്ക് കണ്ടാണ് അവരുടെ ആഗ്രഹമറിയുക. ചെന്നിത്തല പ്രതിപക്ഷ നേതൃസ്ഥാനത്ത് തുടരണമോയെന്ന കാര്യത്തിലും പുതിയ നേതാവ് ആരാകണമെന്നതിലും നേതാക്കൾ അഭിപ്രായമാരായും.\nകോൺഗ്രസിലെ 21 എംഎൽഎമാരെയും കെപിസിസി പ്രസിഡന്റിനെയും മുതിർന്ന നേതാക്കളെയും ഹൈക്കമാൻഡ് പ്രതിനിധികൾ കാണും. ഇത്തവണ പരസ്യമായ ചേരിതിരിവിലേക്ക് പോയില്ലെങ്കിലും അണിയറയിൽ കരുനീക്കങ്ങൾ തകൃതിയാണ്.\nകോൺഗ്രസ് നേതാവാണ് പ്രതിപക്ഷ നേതാവെന്നതിനാൽ ഘടകകക്ഷികളുടെ അഭിപ്രായവും ഹൈക്കമാൻഡ് പ്രതിനിധികൾ അനൗപചാരികമായി തേടും. ഐകകണ്ഠ്യേനയുള്ള തീരുമാനത്തിൽ എത്താൻ കഴിഞ്ഞാൽ ഹൈക്കമാൻഡിന്റെ അനുമതിയോടെ തീരുമാനം ഇന്ന് തന്നെ പ്രഖ്യാപിക്കാനിടയുണ്ട്.\nTags: Chhenithala, Opposition, Satheesan, Vd satheesan


കേരളത്തിലെ ആദ്യ ബസ് സർവീസ് ഓടിത്തുടങ്ങിയ കഥ | Sunday | Malayalam News | Manorama Online\n110 വർഷം മുൻപ് ഒരു 18കാരന്റെ സ്വപ്നം; കേരളത്തിലെ ആദ്യ ബസ് സർവീസ് ഓടിത്തുടങ്ങിയ കഥ\nജേക്കബ് സെബാസ്റ്റ്യൻ July 28, 2019 07:48 AM IST\nപണ്ടു പണ്ട്, ഏതാണ്ട് 110 വർഷം മുൻപത്തെ കാലം. പാലാ നഗരഹൃദയത്തിലെ കയ്യാലയ്ക്കകം വീട്ടിൽ ജോസഫ് ആഗസ്തിയെന്ന പതിനെട്ടുകാരൻ ഒറ്റയാൾ സത്യഗ്രഹം തുടങ്ങി. ഊണും ഉറക്കവും എല്ലാം ഉപേക്ഷിച്ചുള്ള സത്യഗ്രഹം. പിതാവ് മരിച്ചു ദുരിതത്തിലായ ജോസഫിനെയും സഹോദരൻ തോമസിനെയും പിതൃസഹോദരൻ കൊച്ചുമത്തച്ചനെന്ന ആഗസ്തി മത്തായി ഈരാറ്റുപേട്ട മങ്കൊമ്പിൽ നിന്നു പാലായിലേക്കു കൊണ്ടുവന്നിട്ട് അധികം കാലമായിട്ടില്ല.\nആ കൊച്ചുമത്തച്ചന്റെ മനസ്സ് മാറ്റാനാണു ജോസഫിന്റെ സത്യഗ്രഹം. അതു നീണ്ടപ്പോൾ കൊച്ചുമത്തച്ചന്റെ ഭാര്യയുടെ മനസ്സലിഞ്ഞു. ‘പിള്ളേരുടെ ആഗ്രഹം എന്നാന്നു വച്ചാൽ അങ്ങു സാധിച്ചു കൊടുത്തേക്കാൻ’ ഭർത്താവിനൊരു ഉപദേശം. കൊച്ചുമത്തച്ചൻ ആ ഉപദേശം സ്വീകരിച്ചതോടെ ചരിത്രം നാലുകാലിൽ ഓടാൻ തുടങ്ങി; ഒരു പതിനെട്ടുകാരന്റെ സ്വപ്നവും.\nഅങ്ങനെ, 1910ൽ കേരളത്തിലെ ആദ്യ ബസ് സർവീസ് കോട്ടയം– പാലാ റൂട്ടിൽ തുടങ്ങി. ‘മീനച്ചിൽ മോട്ടർ അസോസിയേഷൻ’. ജോസഫിന്റെ സ്വപ്നം സാക്ഷാത്കരിക്കാൻ ആഗസ്തി മത്തായിക്കു ചെലവഴിക്കേണ്ടി വന്നതോ 1000 പവൻ!\nഇന്നത്തെ സ്വർണവില അനുസരിച്ച് രണ്ടരക്കോടിയോളം രൂപ. അന്നത്തെക്കാലത്ത് 1000 പവൻ കൊടുത്താൽ മലയോരമേഖലയിൽ 3000 ഏക്കറിലേറെ സ്ഥലം ആരും കണ്ണടച്ചു തരും. പക്ഷേ, ചരിത്രം സൃഷ്ടിക്കാനായിരുന്നു ജോസഫിന്റെ നിയോഗം, ആഗസ്തി മത്തായിക്കോ; അതിനു വഴി തെളിക്കാനും. പിന്നീട് പാലാ സെൻട്രൽ ബാങ്കെന്ന പേരിൽ രാജ്യം മുഴുവൻ പടർന്ന സംരംഭത്തിനു പിന്നിലും ഈ കൂട്ടുകെട്ടായിരുന്നു.\nകടൽ കടന്ന് അവൻ വന്നു\nപാലാ വഴി അതിരമ്പുഴ– ഈരാറ്റുപേട്ട റോഡ് പൂർത്തിയാകുന്നത് 1868ൽ. അത് 1893ൽ തൊടുപുഴയിലേക്കു നീണ്ടു. ഇരുപതാം നൂറ്റാണ്ടിന്റെ ആദ്യകാലത്തു തന്നെ പാലായിൽ മോട്ടർ വാഹനങ്ങളും എത്തി. അക്കാലത്ത് സുഗന്ധവ്യഞ്ജനങ്ങളുടെ കാര്യത്തിലും പ്രശസ്തമായിരുന്നു പാലാ. ഇവിടെ നിന്നുള്ള കുരുമുളക് ലണ്ടൻ മാർക്കറ്റിൽ ‘പാലാ പെപ്പർ’ എന്ന പേരിൽ പ്രത്യേക പരിഗണനയോടെ വിറ്റഴിക്കപ്പെട്ടിരുന്ന കാലം.\nയൂറോപ്പിൽനിന്നു ധാരാളം പേർ സുഗന്ധവ്യഞ്ജനങ്ങളുടെ കച്ചവടം ഉറപ്പിക്കാൻ പാലായിൽ എത്തിയിരുന്നു. അവരിൽ നിന്നായിരിക്കണം ബസ് സർവീസ് എന്ന സ്വപ്നം ജോസഫ് ആഗസ്തിയെന്ന കൊച്ചുപാപ്പനിൽ ഉടലെടുത്തത്. അതിനു മുൻപ് ഒറ്റക്കുതിര വലിക്കുന്ന വില്ലുവണ്ടിയും ചവിട്ടുവണ്ടി എന്നറിയപ്പെട്ടിരുന്ന സൈക്കിളും ആദ്യം പാലായിൽ എത്തിച്ചതും കൊച്ചുപാപ്പനാണ്.\nഅതൊക്കെ കാണാൻ കാഞ്ഞിരപ്പള്ളിയിൽ നിന്നും ചങ്ങനാശേരിയിൽ നിന്നുമൊക്കെ ആളുകൾ പാലായിൽ വന്നിരുന്നെന്നു പറഞ്ഞു കേട്ടിട്ടുള്ളതായി ആഗസ്തി മത്തായിയുടെ കൊച്ചുമകൻ ജേക്കബ് സേവ്യർ പറയുന്നു.\nആഗസ്തി മത്തായിയുടെ കൊച്ചുമകൻ ജേക്കബ് സേവ്യർ\nഅപ്പോൾ നാട്ടിലാദ്യമായി ബസ് എത്തിച്ചാലുള്ള പ്രൗഢിയോ? അതു തന്നെയാകണം ജോസഫ് ആഗസ്തിയെ ദിവസങ്ങൾ നീണ്ട സത്യഗ്രഹം എന്ന കടുംപിടിത്തത്തിലേക്ക് എത്തിച്ചിരിക്കുക. അല്ലെങ്കിൽ 1000 പവൻ മുടക്കിയുള്ള ബിസിനസ്, കാൽച്ചക്രം ടിക്കറ്റ് ചാർജ് കിട്ടി എന്നു മുതലാകാൻ!\n1908ൽ മീനച്ചിൽ മോട്ടർ അസോസിയേഷൻ എന്ന പേരിൽ കമ്പനി റജിസ്റ്റർ ചെയ്തു. തിരുവിതാംകൂറിൽ റജിസ്റ്റർ ചെയ്യുന്ന മൂന്നാമത്തെ കമ്പനി. പിറ്റേവർഷം അവസാനത്തോടെ ഫ്രാൻസിൽ നിന്നു കപ്പലിൽ അവനെത്തി; ജോസഫിന്റെ സ്വപ്നം. ‘ത്രോണിക് ക്രാഫ്റ്റ്’ എന്ന കമ്പനി നിർമിച്ച ബസ്.\nഇരുമ്പുവളയത്തിനു ചുറ്റും റബർ പൊതിഞ്ഞ ടയർ, പലക കൊണ്ടുള്ള സീറ്റുകൾ. മദിരാശിയിലെ സിംസൺ ആൻഡ് കമ്പനിയായിരുന്നു ഇടനിലക്കാർ. ബസിന്റെ അറ്റകുറ്റപ്പണി നടത്തലും ഡ്രൈവറെ പരിശീലിപ്പിക്കലും എല്ലാം അവരുടെ ഉത്തരവാദിത്തമായിരുന്നു.\nചങ്ങനാശേരിയിലെ പ്രമുഖ കുടുംബത്തിൽനിന്ന് ഒരാളെയാണു ഡ്രൈവറായി നിയോഗിച്ചത്. ലഭിച്ച അപേക്ഷകളിൽ നിന്നു കുടുംബത്തിന്റെ സാമ്പത്തികസ്ഥിതി വിലയിരുത്തിയായിരുന്നു നിയമനം. ഇദ്ദേഹത്തെ മദിരാശിയിൽ വിട്ടു പരിശീലിപ്പിച്ചു. ഇന്നത്തെ പൈലറ്റിനുള്ളതിനെക്കാൾ ‘പവർ’ അന്നത്തെ ബസ് ഡ്രൈവർക്കുണ്ടായിരുന്നു. സായ്പുമാർ ധരിക്കുന്ന മാതൃകയിലുള്ള തൊപ്പി, മുട്ടിനു താഴെ വരെയെത്തുന്ന ഷൂസ്, നിറയെ പോക്കറ്റുകളുള്ള കോട്ട്, ടൈ എന്നിങ്ങനെയായിരുന്നു വേഷം.\nമൺറോഡിലൂടെ മന്ദം മന്ദം\nബസിന്റെ ഇന്ധനമായ കൽക്കരി കൊച്ചിയിൽ നിന്നു വള്ളത്തിൽ പാലായിൽ എത്തിച്ചു. 1910 പകുതിയോടെ പാലായിൽ നിന്നു കോട്ടയത്തേക്കു ബസ് ഓടിത്തുടങ്ങി.\nകാളവണ്ടികളും കുതിരവണ്ടികളും പിടിവണ്ടികളും നിറഞ്ഞ റോഡിലൂടെ മോട്ടർ ബസിന്റെ യാത്ര. രാവിലെ പാലായിൽ നിന്ന് ഓട്ടം തുടങ്ങുന്ന വണ്ടി ചെങ്കല്ലുകളും കുഴികളും നിറഞ്ഞ മൺപാതയിലൂടെ 25 കിലോമീറ്റർ ചാടിയും തുള്ളിയും ഓടി രണ്ടരമണിക്കൂറോളം എടുത്ത് കോട്ടയത്തെത്തും.\nജീവിതം വീണ്ടെടുക്കാൻ ബിജുവിന് സഹായവുമായി ജില്ലാ ജഡ്ജി\nപിന്നെ2മണിക്കൂർ വണ്ടിക്കും ഡ്രൈവർക്കും വിശ്രമം. വൈകുന്നേരത്തോടെ തിരിച്ചു പാലായിലേക്ക്. സ്റ്റോപ്പുകളോ, നിർത്താൻ മണിയടിയോ ഒന്നുമുണ്ടായില്ല. സാർ എന്നു യാത്രക്കാരൻ നീട്ടിവിളിക്കും; ഡ്രൈവർസാർ വണ്ടി നിർത്തും. പത്തു സീറ്റുള്ള വണ്ടിയിൽ പലപ്പോഴും പകുതി ആളുപോലും ഉണ്ടാകില്ല. ചില ദിവസങ്ങളിൽ ആളില്ലാത്തതിനാൽ സർവീസ് വേണ്ടെന്നും വച്ചു.\nകാൽച്ചക്രമായിരുന്നു നിരക്കെങ്കിലും ആ തുകയ്ക്കു മറ്റു പല ആവശ്യങ്ങളും നിറവേറ്റാനുണ്ടായിരുന്ന ജനം ‘കാൽനട സർവീസ്’ തന്നെ തുടർന്നു. പക്ഷേ, മെട്രോയിൽ കയറാൻ കേരളത്തിന്റെ പലഭാഗങ്ങളിൽ നിന്നു ജനം കൊച്ചിയിലേക്ക് എത്തിയതുപോലെ ബസിൽ കയറാൻ മാത്രമായി പലയിടങ്ങളിൽ നിന്നും ആളു വന്നിരുന്നു. കാഞ്ഞിരപ്പള്ളി, പൊൻകുന്നം, മുണ്ടക്കയം ഭാഗങ്ങളിൽ നിന്നു പുലർച്ചെ ചൂട്ടുകത്തിച്ചു നടന്നു പാലായിലെത്തി ബസിൽ കയറി കോട്ടയത്തിനു പോയവരേറെ.\nകോട്ടയത്തു നിന്നു തിരിച്ച് കാഞ്ഞിരപ്പള്ളിക്കും പൊൻകുന്നത്തിനും മുണ്ടക്കയത്തിനുമൊക്കെ അവർ നടന്നുപോയി. പോകുന്ന വഴിയിൽ കണ്ടവരോടെല്ലാം ബസിൽ കയറിയ കഥയും പറഞ്ഞിട്ടുണ്ടാകണം; നാം മെട്രോ കണ്ട കഥ പറഞ്ഞപോലെ.\nകയറാൻ പണം മുടക്കാനില്ലാത്തവർ പാലായിൽ എത്തി ബസ് കണ്ടും ചിലർ ഭയഭക്തിയോടെ തൊട്ടും നിർവൃതിയടഞ്ഞു. കുണ്ടും കുഴിയും നിറഞ്ഞ റോഡിലൂടെയുള്ള യാത്ര നടുവൊടിച്ചതോടെ ഉള്ള യാത്രക്കാരും കൂടി ഇല്ലാതായി. കുറെനാൾ വണ്ടി ഓടാതെ പാലായിൽ കയ്യാലയ്ക്കകം വീടിനു സമീപം കിടന്നു.\nകൊല്ലം കണ്ട്, ഇല്ലം വിട്ട്\nഅക്കാലത്ത് കൊച്ചി പതിയെ പച്ചപിടിച്ചു വരുന്നതേയുള്ളൂ. ആലപ്പുഴയാണു വലിയ പട്ടണം. അതു കഴിഞ്ഞാൽ കൊല്ലം. വ്യാപാരവും വ്യവസായങ്ങളും ശക്തിപ്പെട്ടിരുന്ന കൊല്ലത്തുനിന്നു തിരുവനന്തപുരത്തേക്കു ധാരാളം യാത്രക്കാരെ കിട്ടാൻ സാധ്യതയുണ്ടെന്നു ജോസഫ് ആഗസ്തിക്കു തോന്നി. അങ്ങനെ 1912ൽ രണ്ടു വലിയ കെട്ടുവള്ളങ്ങൾ ചേർത്തുവച്ച് അതിൽ നമ്മുടെ ‘കഥാപുരുഷൻ’ കൊല്ലത്തേക്ക്.\nജോസഫ് ആഗസ്തിയും ഡ്രൈവറും ഫ്രാൻസിൽ നിന്നെത്തിച്ച ബസിനു സമീപം.\nജോസഫിന്റെ നിഗമനം ശരിയായിരുന്നു. കൊല്ലം– തിരുവനന്തപുരം റൂട്ടിൽ ധാരാളം യാത്രക്കാരെ കിട്ടി. 1919 വരെ ഈ റൂട്ടിൽ മീനച്ചിൽ മോട്ടർ അസോസിയേഷൻ ബസ് ഓടി. ഇതിനിടയിൽ മറ്റൊരു ബസ് കൂടി ജോസഫ് ഫ്രാൻസിൽ നിന്ന് എത്തിച്ചതായി പറഞ്ഞു കേട്ടിട്ടുണ്ടെന്നു ജേക്കബ് സേവ്യർ. പക്ഷേ, രേഖകളൊന്നുമില്ല.\n1918 ജനുവരി നാലിനു കൊല്ലം– തിരുവനന്തപുരം റൂട്ടിൽ ട്രെയിൻ ഓടിത്തുടങ്ങിയതോടെ ബസിൽ ആളു കുറഞ്ഞു തുടങ്ങി. അങ്ങനെ 1919ൽ വണ്ടി വീണ്ടും പാലായ്ക്ക്. പിന്നീട് 1922 വരെ പാലാ– കോട്ടയം റൂട്ടിൽ ഓട്ടം.\nഒന്നാം ലോക മഹായുദ്ധത്തിനു ശേഷമുള്ള അനിശ്ചിതത്വം മൂലം ബസിന്റെ സ്പെയർ പാർട്സ് കിട്ടാതായി. ഇതിനിടെ, പെട്രോൾ എൻജിനിലേക്കു മാറിയ വണ്ടിക്കു പെട്രോൾക്ഷാമവും വിനയായി. അതോടെ 1922ൽ ഓട്ടം അവസാനിപ്പിച്ചു. പിന്നീട് വാങ്ങിയതിലും വളരെക്കുറഞ്ഞ വിലയ്ക്ക് ബസ് മദിരാശിയിലുള്ള ആർക്കോ വിറ്റു.\nഅടുത്ത അദ്ഭുതം ബാങ്ക്\nബസ് സർവീസ് പൂട്ടിക്കെട്ടിയെങ്കിലും വസ്ത്രവ്യാപാര രംഗത്തു പ്രമുഖനായിരുന്ന ആഗസ്തി മത്തായിയും സഹോദരപുത്രൻ ജോസഫ് ആഗസ്തിയും തോറ്റു പിന്മാറാൻ തയാറായില്ല. അവർക്കു വേറെ ചരിത്രം കൂടി എഴുതിച്ചേർക്കേണ്ടതുണ്ടായിരുന്നു; അതാണു ദ് പാലാ സെൻട്രൽ ബാങ്ക് ലിമിറ്റഡ്.\nപാലാ എന്ന ചെറിയൊരു നഗരത്തിൽ നിന്നു രാജ്യം മുഴുവൻ പടർന്ന വിസ്മയം. റിസർവ് ബാങ്കിന്റെ പരാതിയെത്തുടർന്ന് 1960ൽ ബാങ്ക് അടച്ചുപൂട്ടാൻ ഹൈക്കോടതി ഉത്തരവിടുമ്പോൾ ന്യൂഡൽഹി, മുംബൈ, പുണെ, കൊൽക്കത്ത എന്നിവിടങ്ങളിലടക്കം 35 ശാഖകൾ ബാങ്കിനുണ്ടായിരുന്നു.\n1931ൽ രാജ്യതലസ്ഥാനമായി പ്രഖ്യാപിക്കപ്പെട്ട ന്യൂഡൽഹിയിൽ ആദ്യമായി ശാഖ തുടങ്ങിയതും പാലാ സെൻട്രൽ ബാങ്കാണ്. 1932ൽ ആയിരുന്നു അത്. ബാങ്ക് നടത്തിപ്പിൽ ആഗസ്തി മത്തായിക്കു സഹായമേകി മാനേജിങ് ഡയറക്ടറായി ജോസഫ് ആഗസ്തിയുണ്ടായിരുന്നു.\nപാലാ മേഖലയിൽ ചുടുകട്ട കൊണ്ട് ആദ്യം പണിത കെട്ടിടം ബാങ്കിന്റേതായിരുന്നു. ഈ കെട്ടിടത്തിലാണ് ഇപ്പോൾ കിഴതടിയൂർ സഹകരണ ബാങ്ക് പ്രവർത്തിക്കുന്നത്. 1940ൽ ആഗസ്തി മത്തായി മരിച്ചു. മൃതദേഹം അടക്കിയതു ളാലം പള്ളിക്കുള്ളിൽ. സാധാരണ, വൈദികരുടെ മൃതദേഹങ്ങൾ മാത്രമേ പള്ളിയിൽ അടക്കാറുള്ളൂ.\nഎന്നാൽ ചങ്ങനാശേരി ആർച്ച് ബിഷപ്പിന്റെ പ്രത്യേക കൽപനപ്രകാരം ആഗസ്തിയെ പള്ളിയിൽ അടക്കുകയായിരുന്നു. ഒരുപാടു ചരിത്രം രചിച്ചതിന്, ഒട്ടേറെ ചരിത്രങ്ങൾക്കു കൂട്ടുനിന്നതിനു ലഭിച്ച ബഹുമതി. ജോസഫ് ആഗസ്തി 1967ൽ ആണു മരിച്ചത്. ജോസഫിന്റെ ഇളയസഹോദരൻ ജെ.തോമസ് കയ്യാലയ്ക്കകം ശ്രീമൂലം പ്രജാസഭയിൽ അംഗമായിരുന്നു.\nകയ്യാലയ്ക്കകം തറവാട്ടിലെ ഇപ്പോഴത്തെ തലമുറയിലും ഉണ്ട് ചരിത്രം സൃഷ്ടിക്കുന്നവർ. ആഗസ്തി മത്തായിയുടെ കൊച്ചുമകനും പ്ലാന്ററുമായ ജേക്കബ് സേവ്യർ ‘ടെംപോ ട്രാവലർ’ 1987ൽ ആദ്യമായി കേരളത്തിലെത്തിച്ചാണു പാരമ്പര്യം കാത്തത്.\nചെറിയ മേശയും അത്യാവശ്യം പാചകത്തിനുള്ള സാമഗ്രികളും അടക്കം ചെറിയൊരു ‘കാരവൻ’ ആക്കി അദ്ദേഹം അതിനെ മാറ്റുകയും ചെയ്തു. കേരളത്തിൽ റജിസ്ട്രേഷൻ ബുദ്ധിമുട്ടായപ്പോൾ വണ്ടി തമിഴ്നാട്ടിൽ കൊണ്ടുപോയി റജിസ്റ്റർ ചെയ്തു.\nഅന്ന് ഭാര്യയുടെ ഉപദേശം കൊച്ചുമത്തച്ചൻ കേട്ടിരുന്നില്ലെങ്കിൽ, 1000 പവനും പൊതിഞ്ഞുകെട്ടി വച്ചിരുന്നെങ്കിൽ, ബസ് സർവീസ് പൊട്ടിയിട്ടും പൊട്ടാൻ സാധ്യതയുള്ള ബാങ്ക് തുടങ്ങാൻ തീരുമാനിച്ചിരുന്നില്ലെങ്കിൽ... ചരിത്രം വീരന്മാർക്കുള്ളതാണ്, മുന്നിലെ ഇരുട്ടിലേക്ക് എടുത്തുചാടാൻ ധൈര്യം കാട്ടുന്നവർക്കുള്ളത്.


നാളെ സത്യപ്രതിജ്ഞ ചെയ്യാന് ബി.ജെ.പി നീക്കം; യെദിയൂരപ്പ ഗവര്‍ണറെ കണ്ട് അനുവാദം തേടി | Life Glint | The Clarity Portal\nHome » വിശേഷം » രാഷ്ട്രം » നാളെ സത്യപ്രതിജ്ഞ ചെയ്യാന് ബി.ജെ.പി നീക്കം; യെദിയൂരപ്പ ഗവര്‍ണറെ കണ്ട് അനുവാദം തേടി\nWed, 16-05-2018 12:32:14 PM ;\nകര്‍ണാടക നിയമസഭയിലെ ബി.ജെ.പി പാര്‍ലമെന്ററി പാര്‍ട്ടി നേതാവായി ബി.എസ് യെദിയൂരപ്പയെ തിരഞ്ഞെടുത്തു. ബംഗളുരുവില് ഇന്ന് ചേര്‍ന്ന പാര്‍ലമെന്ററി പാര്‍ട്ടി യോഗമാണ് യെദ്യൂരപ്പയെ നേതാവായി തിരഞ്ഞെടുത്തത്. തുടര്‍ന്ന് യെദിയൂരപ്പ ഗവര്‍ണറെ കണ്ട് സര്‍ക്കാര് രൂപിക്കാന് അനുവദിക്കണമെന്നാവശ്യപ്പെട്ട് കത്ത് നല്‍കി. എന്നാല് ഗവര്‍ണര് അന്തിമതീരുമാനം പറഞ്ഞിട്ടില്ല.\nസാധ്യതകള് എല്ലാം ബി.ജെ.പിക്ക് അനുകൂലമാണ്. ലഭിക്കുന്ന വിവരം അനുസരിച്ച് നാളെ യെദിയൂരപ്പയുടെ നേതൃത്വത്തില് ബി.ജെ.പി സര്‍ക്കാര് സത്യപ്രതിജ്ഞ ചെയ്‌തേക്കുമെന്നാണ് സൂചന. എന്നാല് ഗവര്‍ണറെ കണ്ട ശേഷം പുറത്ത് വന്ന യെദിയൂരപ്പയോട് മാധ്യമപ്രവര്‍ത്തകര് സത്യപ്രതിജ്ഞ നാളെയുണ്ടുകുമോ എന്ന് ചോദിച്ചെങ്കിലും അദ്ദഹം പ്രതികരിച്ചില്ല.\nകോണ്‍ഗ്രസില് നിന്നും ജെ.ഡി.എസ്സില് നിന്നും എം.എല്.എമാരെ അടര്‍ത്തിയെടുക്കാന് ബി.ജെ.പി ശ്രമം തുടരുകയാണ്. ബി.ജെ.പി മന്ത്രി സ്ഥാനവും പണവും വാഗ്ദാനം ചെയ്‌തെന്ന് കോണ്‍ഗ്രസ് എം.എല്.എമാര് തന്നെ സ്ഥിരീകരിച്ചിട്ടുണ്ട്.\nബി.ജെ.പിയുടെ കുതിരക്കച്ചവടം പ്രതിരോധിക്കാന് മറുതന്ത്രങ്ങള് ആലോചിക്കുകയാണ് കോണ്‍ഗ്രസും ജെ.ഡി.എസും. ഇന്ന് രാവിലെ ചേര്‍ന്ന കോണ്‍ഗ്രസ് പാര്‍ലമെന്ററി പാര്‍ട്ടി യോഗത്തില് ആകെയുള്ള 78 എം.എല്.എമാരില് 66 പേരാണ് പങ്കെടുത്തത്. ഇത് കോണ്‍ഗ്രസിനെ പ്രതിരോധത്തിലാക്കുന്നുണ്ട്. ബി.ജെ.പി തങ്ങളുടെ എം.എല്.എമാരെ റാഞ്ചിയാല് തിരിച്ച് തങ്ങള്‍ക്കും രാഷ്ട്രീയം കളിക്കാനറിയാമെന്നാണ് കോണ്‍ഗ്രസ് നേതാക്കള് പറയുന്നത്.


പൂവ്വാർ- മഞ്ചേശ്വരം തീരദേശ പാത രണ്ടുവർഷത്തിനകം; ഭൂമി ഏറ്റെടുക്കുമ്പോൾ പുനരധിവാസത്തിന് മുഖ്യ പരിഗണനയെന്നും മുഖ്യമന്ത്രി - truenewsmalayalam.com\nHome / Thiruvananthapuram / പൂവ്വാർ- മഞ്ചേശ്വരം തീരദേശ പാത രണ്ടുവർഷത്തിനകം; ഭൂമി ഏറ്റെടുക്കുമ്പോൾ പുനരധിവാസത്തിന് മുഖ്യ പരിഗണനയെന്നും മുഖ്യമന്ത്രി\nപൂവ്വാർ- മഞ്ചേശ്വരം തീരദേശ പാത രണ്ടുവർഷത്തിനകം; ഭൂമി ഏറ്റെടുക്കുമ്പോൾ പുനരധിവാസത്തിന് മുഖ്യ പരിഗണനയെന്നും മുഖ്യമന്ത്രി\ntruenewsmalayalam.com June 17, 2021 Thiruvananthapuram\nതിരുവനന്തപുരം(www.truenewsmalayalam.com) : പൂവ്വാർ മുതൽ മഞ്ചേശ്വരം വരെയുള്ള തീരദേശ പാത സംസ്ഥാനത്തിന്റെ ടൂറിസം മേഖലയ്ക്ക് വലിയ കുതിപ്പുണ്ടാക്കുന്ന പദ്ധതിയാണെന്നും രണ്ടു വർഷത്തിനകം പൂർത്തിയാകത്തക്കവിധം പ്രവർത്തനങ്ങൾ മുന്നോട്ട് നീക്കണമെന്നും മുഖ്യമന്ത്രി പിണറായി വിജയൻ. സർക്കാരിന്റെ മുൻഗണനാപദ്ധതികളുടെ അവലോകനം യോഗത്തിലാണ് മുഖ്യമന്ത്രിയുടെ നിർദ്ദേശം.\nദേശീയ ജലപാതയുടെ പ്രവർത്തനങ്ങൾ ദ്രുതഗതിയിലാക്കാൻ മുഖ്യമന്ത്രി നിർദ്ദേശം നൽകി. കൊച്ചി അർബൻ ഡെവലപ്പ്മെന്റ് ആൻഡ് വാട്ടർ ട്രാൻസ്പോർട്ടിന്റെ ഭാഗമായി കനാൽ ശുചീകരണത്തിന് വേഗത കൂട്ടണം. സർക്കാരിന്റെ മുൻഗണനാപദ്ധതികൾ സമയബദ്ധിതമായി പൂർത്തിയാക്കണമെന്നും യോഗത്തിൽ മുഖ്യമന്ത്രി നിർദേശിച്ചു.\nകോവിഡ് കാരണം നഷ്ടപ്പെട്ടുപോയ സമയവും വേഗതയും തിരിച്ചുപിടിച്ച് പ്രവർത്തനം വേഗത്തിലാക്കണം. ഭൂമി ഏറ്റെടുക്കേണ്ടിടത്തെല്ലാം പുനരധിവാസത്തിന് മുഖ്യ പരിഗണന നൽകണമെന്നും മുഖ്യമന്ത്രി പറഞ്ഞു.\nകൊച്ചി മെട്രോയുടെ പേട്ടമുതൽ എസ്.എൻ. ജങ്ഷൻ വരെയുള്ള ഭാഗം 2022 മാർച്ച് മാസത്തോടെ പൂർത്തിയാക്കും. കലൂർ മുതൽ കാക്കനാട് വരെയുള്ള ഭാഗത്തിന് കേന്ദ്രമന്ത്രിസഭയുടെ അംഗീകാരം വേഗത്തിലാക്കാൻ നടപടി സ്വീകരിക്കും. ഭൂമി ഏറ്റെടുക്കൽ നടപടി ത്വരിതപ്പെടുത്തും. പൈതൃക സംരക്ഷണം കൂടി പരിഗണിച്ച് കൊച്ചി വാട്ടർമെട്രോ പദ്ധതി ഊർജ്ജിതപ്പെടുത്തും. ഓഗസ്റ്റിൽ നൂറ് ദിന പരിപാടിയുടെ ഭാഗമായി ഇതിന്റെ ആദ്യ ഭാഗം കമ്മിഷൻ ചെയ്യും.\nസെമീഹൈസ്പീഡ് റെയിൽവേയുടെ അവസാന അലൈന്മെന്റ് എത്രയും വേഗം പൂർത്തീകരിക്കാൻ മുഖ്യമന്ത്രി നിർദ്ദേശം നൽകി. ഇതിന്റെ ഭൂമി ഏറ്റെടുക്കലുമായി ബന്ധപ്പെട്ട സാമൂഹികാഘാതം പഠനം വേഗത്തിലാക്കണം. മലയോര ഹൈവേയുമായി ബന്ധപ്പെട്ട് വനം വകുപ്പിന്റെ അനുമതി വേണ്ട സ്ഥലങ്ങൾ ബന്ധപ്പെട്ടവർ സന്ദർശിച്ച് രൂപരേഖ ഉണ്ടാക്കണം. മൂന്നുമാസത്തിനകം ഡി.പി.ആർ. പൂർത്തിയാക്കണം.


പണക്കാരായ കൊറോണ രോഗികള്‍ക്ക് പഞ്ചനക്ഷത്ര ഹോട്ടലുകളില് താമസിക്കാം, സൗകര്യമൊരുക്കി ഗുജറാത്ത് - BIGNEWSLIVE | Latest Malayalam News\nഅഹമ്മദാബാദ്: പണക്കാരായ കൊറോണ രോഗികള്‍ക്ക് പഞ്ചനക്ഷത്ര ഹോട്ടലുകളില് താമസിക്കാന് സൗകര്യമൊരുക്കി ഗുജറാത്ത്. ഭക്ഷണമടക്കം ദിവസം 3000 രൂപയോളമാണ് വാടകയീടാക്കുക. രോഗലക്ഷണങ്ങള് കാണിക്കാത്ത രോഗികള്‍ക്കു മാത്രമാണ് ഈ സൗകര്യം ലഭ്യമാവുകയുള്ളൂ.\nഅഹമ്മദാബാദിലെ എസ്.ജി.ഹൈവേയിലെ ഫേണ് ഹോട്ടലാണ് കെയര് സെന്ററാക്കുന്നതെന്ന് മുനിസിപ്പല് കമ്മിഷണര് വിജയ് നെഹ്‌റ അറിയിച്ചു. കെയര് സെന്ററുകളിലെ പരിമിത സൗകര്യങ്ങളില് അനിഷ്ടം പ്രകടിപ്പിച്ചവര്‍ക്കു വേണ്ടിയാണ് ഹോട്ടല് ഒരുക്കിയിരിക്കുന്നതെന്നും അദ്ദേഹം വ്യക്തമാക്കി.\nരോഗലക്ഷണങ്ങള് കാണിക്കാത്ത കൊറോണ രോഗികളുടെ എണ്ണം വര്‍ധിച്ചുവരികയാണ്. ഇവരെ താത്കാലിക കെയര്‍സെന്ററുകളില് താമസിപ്പിക്കാന് ആരോഗ്യവകുപ്പ് തീരുമാനിച്ചിരുന്നു. കോളേജ് ഹോസ്റ്റല്, ഹജ്ജ് ഹൗസ് തുടങ്ങിയവയൊക്കെയാണ് ഇതിനായി ഒരുക്കിയത്. ഇവിടെ സൗജന്യ സേവനമാണ്.\nഎന്നാല് ഇത്തരം കെയര് സെന്ററുകളിലെ പരിമിത സൗകര്യങ്ങളില് അനിഷ്ടം പ്രകടിപ്പിച്ചവര് നിരവധി പേരാണ്. ഇവര്‍ക്ക് വേണ്ടിയാണ് പഞ്ചനക്ഷത്ര ഹോട്ടലുകളില് താമസിക്കാന് സൗകര്യമൊരുക്കുന്നത്. ഹോട്ടല് ആവശ്യപ്പെടുന്ന പണം കൊടുക്കാന് തയ്യാറുള്ള രോഗികള്‍ക്ക് ഇവിടെ കഴിയാം.\nഅതേസമയം, ലക്ഷണങ്ങള് പ്രകടിപ്പിക്കുകയും കൂടുതല് ചികിത്സ ആവശ്യമാവുകയും ചെയ്താല് രോഗികളെ ആശുപത്രിയിലേക്ക് മാറ്റും. സര്‍ക്കാര് ആശുപത്രികളിലെ ചികിത്സ പോരെന്നുള്ളവര്‍ക്കായി മൂന്നു സ്വകാര്യ ആശുപത്രികളിലും ചികിത്സയ്ക്ക് സര്‍ക്കാര് അനുമതി നല്‍കിയിരുന്നു.\nസിവില് ആശുപത്രിയിലെ സൗകര്യങ്ങളില് രോഗികള് അസന്തുഷ്ടി പ്രകടിപ്പിച്ചിതിനാല് മേല്‍നോട്ടത്തിന് ഐ.എ.എസ്. ഉദ്യോഗസ്ഥനെ നിയമിച്ചിട്ടുണ്ട്. സംസ്ഥാനത്ത് കൊറോണ രോഗികളുടെ എണ്ണം കൂടിവരുന്ന സാഹചര്യത്തിലാണ് പുതിയ തീരുമാനങ്ങള്.\nTags: corona patientsfive star hotelgujaratIndialock down\n'അകാലത്തില് വിട്ടു പിരിഞ്ഞ എന്‍ജിനീയറിങ് വിദ്യാര്‍ത്ഥി നേതാവ് രാജേഷിന്റെ വേര്‍പാടിന് ഏഴ് വര്‍ഷം'; പഴയകാല യാത്രയുടെ ചിത്രം പങ്കുവെച്ച് ഹൃദയത്തില് തൊടുന്ന കുറിപ്പുമായി ടിവി രാജേഷ്


ലിയോണിലെ വി. ഇറനേവൂസിനെ വേദപാരംഗതനായി പ്രഖ്യാപിക്കുമെന്നു ഫ്രാന്‍സിസ് മാര്‍പാപ്പ അറിയിച്ചു. കത്തോലിക്കരും ഓര്‍ത്തഡോക്‌സുകാരും ഒരുപോലെ ആദരിക്കുന്ന ഇറനേവൂസിനു 'ഡോക്ടര് ഓഫ് യൂണിറ്റി' എന്ന സ്ഥാനപ്പേരാകും നല്‍കുക. സിനഡാലിറ്റിയെയും പ്രാഥമികതയെയും കുറിച്ചു പഠിക്കുന്ന ഒരു കത്തോലിക്കാ-ഓര്‍ത്തഡോക്‌സ് സംയുക്ത ദൈവശാസ്ത്ര കര്‍മ്മസമിതിയിലെ അംഗങ്ങളോടാണ് മാര്‍പാപ്പ ഇതു വെളിപ്പെടുത്തിയത്. പൗരസ്ത്യനാട്ടില് നിന്നുള്ള വി. ഇറനേവൂസ് പാശ്ചാത്യനാട്ടിലാണു മെത്രാനായി സേവനം ചെയ്തതെന്നും പൗരസ്ത്യ-പാശ്ചാത്യ ക്രൈസ്തവര്‍ക്കിടയിലെ മഹത്തായ ഒരു ദൈവശാസ്ത്ര-ആത്മീയ പാലമായിരുന്നു അദ്ദേഹമെന്നും മാര്‍പാപ്പ അനുസ്മരിച്ചു.\nരണ്ടാം നൂറ്റാണ്ടിലെ മെത്രാനായിരുന്ന വി. ഇറനേവൂസ് ആജ്ഞേയവാദത്തിന്റെ പാഷണ്ഡതകളെ നേരിടുന്നതില് വലിയ സംഭാവനകള് നല്‍കിയിട്ടുള്ള സഭാപിതാവാണ്. ഫ്രാന്‍സിലെ ലിയോണില് ആര്‍ച്ചുബിഷപ്പായിരുന്ന വിശുദ്ധനെ വേദപാരംഗതനായി പ്രഖ്യാപിക്കണമെന്നു അമേരിക്കന് കത്തോലിക്കാ മെത്രാന് സംഘം കഴിഞ്ഞ വര്‍ഷം ആവശ്യപ്പെട്ടിരുന്നു.\nഫ്രാന്‍സിസ് മാര്‍പാപ്പ ഇതിനു മുമ്പ് 2015 ല് പത്താം നൂറ്റാണ്ടിലെ അര്‍മേനിയന് സന്യാസിയായിരുന്ന വി.ഗ്രിഗറി നാരെക്കിനെ വേദപാരംഗതനായി പ്രഖ്യാപിച്ചിരുന്നു. ആവിലായിലെ വി. യോഹന്നാനെയും ബിന്‍ഗെനിലെ വി. ഹില്‍ഡെഗാര്‍ഡിനെയും 2012 ല് ബെനഡിക്ട് പതിനാറാമന് മാര്‍പാപ്പ വേദപാരംഗതരായി പ്രഖ്യാപിച്ചു. കത്തോലിക്കാസഭ വേദപാരംഗതരായി പ്രഖ്യാപിച്ചിട്ടുള്ള 36 വ്യക്തിത്വങ്ങളില്, 1054 ലെ മഹാശീശ്മയ്ക്കു മുമ്പു ജീവിച്ചിരുന്ന 17 പേരെ ഓര്‍ത്തഡോക്‌സ് സഭകളും ആദരിക്കുന്നുണ്ട്. വേദപാരഗംതനായി പ്രഖ്യാപിക്കപ്പെടുന്ന ആദ്യത്തെ രക്തസാക്ഷിയായിരിക്കും വി. ഇറനേവൂസ്.


വിനോദ സഞ്ചാര മേഖലകളില് പ്രത്യേക ശ്രദ്ധ വേണം, 8 സംസ്ഥാനങ്ങള്‍ക്ക് പ്രത്യേക നിര്‍ദേശം\nHome/News/വിനോദ സഞ്ചാര മേഖലകളില് പ്രത്യേക ശ്രദ്ധ വേണം, 8 സംസ്ഥാനങ്ങള്‍ക്ക് പ്രത്യേക നിര്‍ദേശം\nNews DeskJul 11, 2021, 03:25 am IST\nന്യൂഡല്‍ഹി: കോവിഡ് രണ്ടാം തരംഗ വ്യാപനം അവസാനിച്ചിട്ടില്ലെന്നും വിനോദ സഞ്ചാര മേഖലകളില് ശ്രദ്ധവേണമെന്നും കേന്ദ്രം. കോവിഡ് രണ്ടാം തരംഗ വ്യാപനം അവസാനിച്ചിട്ടില്ലാത്തതിനാല് ജനങ്ങള് ജാഗ്രത പുലര്‍ത്തണമെന്നും മാനദണ്ഡങ്ങള് കര്‍ശനമായി പാലിക്കണമെന്നും കേന്ദ്ര സര്‍ക്കാര് അറിയിച്ചു. വിനോദ സഞ്ചാര മേഖലകളില് വലിയ തിരക്ക് അനുഭവപ്പെടുന്നതായുള്ള വാര്‍ത്തകളാണ് പുറത്തു വരുന്നത്. ഈ സാഹചര്യത്തിലാണ് കേന്ദ്ര ആഭ്യന്തര സെക്രട്ടറി അജയ് ഭല്ല ഇക്കാര്യം അറിയിച്ചത്. കോവിഡ് വ്യാപനം ഉണ്ടാകാതിരിക്കാന് കര്‍ശന നിയന്ത്രണങ്ങള് ഉറപ്പാക്കാന് എട്ട് സംസ്ഥാനങ്ങള്‍ക്ക് നിര്‍ദേശവും നല്‍കി.\nവിവിധ സംസ്ഥാനങ്ങളിലെ കോവിഡ് സാഹചര്യം വിലയിരുത്തുന്നതിന്് ആഭ്യന്തര സെക്രട്ടറിയുടെ അധ്യക്ഷതയില് ഡല്‍ഹിയില് യോഗം ചേര്‍ന്നു്. രാജ്യത്ത് കോവിഡ് രണ്ടാം തരംഗം വിവിധ സംസ്ഥാനങ്ങളില് വ്യത്യസ്ത നിലയിലാണുള്ളതെന്ന് യോഗം വിലയിരുത്തി. രാജ്യത്ത് ടിപിആര് കുറയുന്നുണ്ട്. എന്നാല് കേരളം, ഗോവ, ഹിമാചല് പ്രദേശ്, മഹാരാഷ്ട്ര, രാജസ്ഥാന്, തമിഴ്നാട്, ഉത്തരാഖണ്ഡ്, പശ്ചിമബംഗാള് എന്നീ സംസ്ഥാനങ്ങളില് ടിപിആര് 10ന് മുകളിലാണുളലത്. ഇത് ആശങ്ക ഉയര്‍ത്തുന്നുണ്ട്.\nവിനോദ സഞ്ചാര കേന്ദ്രങ്ങള് കൂടുതലായുള്ള സംസ്ഥാനങ്ങള് കര്‍ശന നിയന്ത്രണങ്ങള് പാലിക്കണമെന്ന് യോഗത്തില് നിര്‍ദേശം നല്‍കി. കേരളം, ഗോവ, ഹിമാചല് പ്രദേശ്, മഹാരാഷ്ട്ര, രാജസ്ഥാന്, തമിഴ്നാട്, ഉത്തരാഖണ്ഡ്, പശ്ചിമബംഗാള് എന്നീ സംസ്ഥാനങ്ങളിലെ കോവിഡ് 19 സാഹചര്യവും വാക്സിനേഷന് സംബന്ധിച്ച സ്ഥിതിയും യോഗത്തില് വിലയിരുത്തി.\nവിനോദഞ്ചാര കേന്ദ്രങ്ങളുമായി ബന്ധപ്പെട്ട് കോവിഡ് വ്യാപനം ഉണ്ടാകാതിരിക്കാന് സംസ്ഥാനങ്ങള് പ്രത്യേക കരുതല് എടുക്കണമെന്നും യോഗം നിര്‍ദേശിച്ചു. മാസ്‌ക്, സാമൂഹ്യ അകലം തുടങ്ങിയ പ്രതിരോധ മാര്‍ഗങ്ങള് സ്വീകരിച്ചുകൊണ്ടുമാത്രമേ വിനോദ സഞ്ചാരികളെ അനുവദിക്കാവൂ. നീതി ആയോഗ് അംഗം ഡോ. വി.കെ. പോള്, ചീഫ് സെക്രട്ടറിമാര്, പ്രിന്‍സിപ്പല് സെക്രട്ടറിമാര് ഡിജിപിമാര്, എന്നിവര് യോഗത്തില് പങ്കെടുത്തു.


വെന്തുരുകി കേരളം! സൂര്യാഘാതം 118 പേർക്ക്, രണ്ട് മരണം! അതീവ ജാഗ്രതാ മുന്നറിയിപ്പ് | Two deaths in Kerala suspects due to Sunstroke - Malayalam Oneindia\nUpdated: Mon, Mar 25, 2019, 15:10 [IST]\nകോഴിക്കോട്: കനത്ത ചൂടില് വെന്തുരുകുകയാണ് കേരളം. സംസ്ഥാനത്ത് ചൂട് ദിനംപ്രതി ഉയര്‍ന്ന് കൊണ്ടിരിക്കുന്നു. നിരവധി പേര്‍ക്കാണ് ദിവസവും സൂര്യാഘാതം ഏല്‍ക്കുന്നതായി വാര്‍ത്തകള് പുറത്ത് വരുന്നത്.\nഈ മാസം ഇതുവരെ 118 പേര്‍ക്ക് സൂര്യാഘാതം ഏറ്റിരിക്കുന്നു. ഈ ആഴ്ച മാത്രം 55 പേര്‍ക്കാണ് സംസ്ഥാനത്ത് സൂര്യാഘാതമേറ്റിരിക്കുന്നത്. ആരോഗ്യ വകുപ്പ് പുറത്ത് വിട്ടതാണീ കണക്കുകള്. ഇനിയും ചൂട് ഉയരാനാണ് സാധ്യത എന്നാണ് റിപ്പോര്‍ട്ടുകള്. അതിനിടെ രണ്ട് പേര് കുഴഞ്ഞ് വീണ് മരിച്ചതും സൂര്യാഘാതമേറ്റാണ് എന്നാണ് പ്രാഥമിക നിഗമനം.\nസംസ്ഥാനത്ത് രണ്ട് മരണം\nതിരുവനന്തപുരം ജില്ലയിലെ പാറശാലയിലും കണ്ണൂര് ജില്ലയിലെ വെള്ളോറയിലും ആണ് രണ്ട് പേര് കുഴഞ്ഞ് വീണ് മരിച്ചിരിക്കുന്നത്. ഇരുവരുടേയും മരണം സൂര്യാഘാതമേറ്റാണ് എന്നാണ് പ്രാഥമിക വിവരം. കണ്ണൂരില് നാരായണന് എന്നയാളും തിരുവനന്തപുരത്ത് കരുണാകരന് എന്ന വ്യക്തിയുമാണ് മരണപ്പെട്ടത്.\nവെള്ളോറ സ്വദേശിയായ നാരായണനെ കഴിഞ്ഞ ദിവസം രാത്രി മുതല് കാണാനില്ലായിരുന്നു. 67കാരനായ ഇദ്ദേഹത്തെ പിറ്റേ ദിവസമാണ് വയലില് മരിച്ച നിലയില് കണ്ടെത്തിയത്. ശരീരത്തില് പൊള്ളലേറ്റ പാടുകളുണ്ട് എന്നതാണ് സൂര്യാഘാതമേറ്റാണ് മരണം എന്ന നിഗമനത്തിലെത്താനുളള കാരണം.\nവയലിൽ കുഴഞ്ഞ് വീണു\nഇദ്ദേഹത്തില് ശരീരത്തില് നിന്നും തൊലി ഉരിഞ്ഞ് പോയ അവസ്ഥയിലാണ്. സൂര്യാഘാതമേറ്റാണോ മരണം എന്നുറപ്പിക്കാന് പോസ്റ്റ്‌മോര്‍ട്ടം റിപ്പോര്‍ട്ട് പുറത്ത് വരേണ്ടതുണ്ട്. പാറശ്ശാല സ്വദേശിയായ കരുണാകരനേയും വയലില് കുഴഞ്ഞ് വീണ നിലയിലാണ് ഉച്ചയോടെ കണ്ടെത്തിയത്. ഇദ്ദേഹത്തെ ഉടനെ ആശുപത്രിയിലേക്ക് മാറ്റി.\nഎന്നാല് ആശുപത്രിയില് എത്തിക്കും മുന്‍പ് മരണം സംഭവിച്ചിരുന്നു. കരുണാകരന്റെ പുറംഭാഗത്ത് പൊള്ളലേറ്റിട്ടുണ്ട്. വയലില് ജോലി ചെയ്യുന്നതിനിടെ സൂര്യാഘാതമേറ്റതാവാം എന്നാണ് കരുതുന്നത്. കാസര്‍ഗോഡ് കുമ്പളയില് മൂന്ന് വയസ്സുകാരിക്കും കൊല്ലത്ത് തിരഞ്ഞെടുപ്പ് പ്രചാരണത്തിനിടെ ആര്‍എസ്പി നേതാവിനും സൂര്യാഘാതമേറ്റു.\nസംസ്ഥാനത്ത് ഉഷ്ണതരംഗത്തിനും സൂര്യാഘാതത്തിനും സാധ്യതയുളളതായി ദിവസങ്ങള്‍ക്ക് മുന്‍പേ തന്നെ കാലാവസ്ഥാ നിരീക്ഷണ കേന്ദ്രം മുന്നറിയിപ്പ് നല്‍കിയിരുന്നു. രണ്ട് ദിവസം കൂടി സൂര്യാഘാതത്തിന് സാധ്യത ഉളളതിനാല് സംസ്ഥാനത്ത് ജനങ്ങള് അതീവ ജാഗ്രത പാലിക്കണമെന്ന് അധികൃതര് മുന്നറിയിപ്പ് നല്‍കിയിട്ടുണ്ട്.\nതാപനില ഉയരാൻ സാധ്യത\nകേന്ദ്ര കാലാവസ്ഥാ വകുപ്പ് പുറപ്പെടുവിച്ച കാലാവസ്ഥാ വിശകലനത്തില് 2019 മാർച്ച് 24 ന് തിരുവനന്തപുരം, കൊല്ലം, പത്തനംതിട്ട,ആലപ്പുഴ, കോട്ടയം, എറണാകുളം, തൃശൂർ, പാലക്കാട്, കോഴിക്കോട്, കണ്ണൂർ എന്നീ ജില്ലകളില് ഉയര്‍ന്ന താപനില ശരാശരിയില് നിന്നും2മുതല്3ഡിഗ്രി വരെ ഉയരുവാന് സാധ്യതയുണ്ട് എന്ന് കാണുന്നതായി ദുരന്ത നിവാരണ വകുപ്പ് വ്യക്തമാക്കുന്നു.\nനാല് ഡിഗ്രി സെൽഷ്യസ് വരെ\nമാർച്ച് 25, 26 തീയ്യതികളിൽ കൊല്ലം, ആലപ്പുഴ, കോട്ടയം, എറണാകുളം, തൃശ്ശൂർ ജില്ലകളിൽ ഉയർന്ന താപനില ശരാശരിയിൽ നിന്ന്3മുതൽ4ഡിഗ്രി സെൽഷ്യസ് വരെയും തിരുവനന്തപുരം, പത്തനംതിട്ട, പാലക്കാട്, മലപ്പുറം, കോഴിക്കോട്, കണ്ണൂർ എന്നീ ജില്ലകളിൽ ഉയർന്ന താപനില ശരാശരിയിൽ നിന്ന്2മുതൽ3ഡിഗ്രി സെൽഷ്യസ് വരെയും ഉയരാൻ സാധ്യതയുണ്ടെന്നും ദുരന്ത നിവാരണ വകുപ്പ് അറിയിക്കുന്നു.\nkerala weather malappuram wayanad palakkad കേരളം ചൂട് കാലാവസ്ഥ കോഴിക്കോട് മലപ്പുറം വയനാട് പാലക്കാട് sunstroke സൂര്യാഘാതം\nTwo deaths in Kerala suspects due to Sunstroke


സമ്പൂര്‍ണ എല് പി ജി ജില്ലയാകാനൊരുങ്ങി വയനാട്; ഇതുവരെ നല്‍കിയത് 15000 കണക്ഷന് | Ujwal Yojana project at Wayanad - Malayalam Oneindia\n2 min ago ഭീകര പ്രവർത്തനത്തിന് ഫണ്ട് വാങ്ങി; ബജ്രഗ് ദൾ നേതാവ് അറസ്റ്റിൽ, വെറുതെ വിടില്ലെന്ന് കമൽനാഥ്!\n27 min ago ജി7ഉച്ചകോടിക്കിടെ മോദിയും ട്രംപും കൂടിക്കാഴ്ച നടത്തും!! കാശ്മീര് വിഷയം ചര്‍ച്ച ആയേക്കും\n39 min ago ശ്രീറാം വിഷയത്തിൽ മെഡിക്കൽ കോളേജ് ഡോക്ടർമാരുടെ ഒത്തുകളി; നിസാര പരിക്ക്, കോളേജിലെത്തുമ്പോൾ ഗുരുതരമായി\nUpdated: Fri, Jan 4, 2019, 18:57 [IST]\nകല്‍പ്പറ്റ: കേന്ദ്രസര്‍ക്കാര് ആവിഷ്‌ക്കരിച്ച പ്രധാന്‍മന്ത്രി ഉജ്ജ്വല യോജന പദ്ധതി പ്രകാരം വയനാട് ജില്ലയില് സമ്പൂര്‍ണ്ണ എല്.പി. ജി. ജില്ലയാക്കി മാറ്റുമെന്ന് ജില്ലാ സപ്ലൈ ഓഫീസര് വയനാട് പ്രസ്‌ക്ലബ്ബില് നടന്ന വാര്‍ത്താസമ്മേളനത്തില് അറിയിച്ചു. വയനാട് ജില്ലയെ പൂര്‍ണമായും പുക രഹിത ജില്ലയാക്കി മാറ്റുകയാണ് ലക്ഷ്യം. ഉജ്ജ്വല യോജന പദ്ധതിയില് ഇതുവരെ 15000 കണക്ഷന് നല്‍കി.\nഗ്രാമീണമേഖലയിലെ അനവധി ദരിദ്ര കുടുംബങ്ങള് എല് പി ജിയിലേക്ക് മാറുമ്പോള് അടുക്കളകളിലെ മലിനീകരണം തടയപ്പെടുന്നു. അത് കൊണ്ട് തന്നെ ആരോഗ്യപ്രശ്‌നങ്ങള് ഇല്ലാതാകുന്നു, ഖര ഇന്ധനങ്ങള് വഴി പുറന്തള്ളപ്പെടുന്ന മീഥേന് ,കരി, ജൈവ കാര്‍ബണ്, എന്നിവ വഴി ആഗോളതാപനത്തിന് ഇടയാക്കുന്ന സാഹചര്യങ്ങളെ തടയുന്നു, തുടങ്ങിയവയാണ് ഈ പദ്ധതിയുടെ മറ്റു പ്രയോജനങ്ങള്. പദ്ധതിക്കായി തിരഞ്ഞെടുത്ത സംസ്ഥാനത്തെ ഏക ജില്ലയാണ് വയനാട്.\nഉജ്ജ്വല യോജന പദ്ധതിയുമായി ബന്ധപ്പെട്ട് നടന്ന വാര്‍ത്താസമ്മേളനത്തില് നിന്ന്\n2016ല് 78 ശതമാനമായിരുന്നു പാചകവാതക കണക്ഷന്. ഇന്നിത് 87.23 ശതമാനമായി ഉയര്‍ന്നു. പദ്ധതി വ്യാപിപ്പിച്ചതിന്റെ ഭാഗമായി പട്ടികജാതി പട്ടികവര്‍ഗ്ഗ കുടുബങ്ങള്, ബിപിഎല് കുടുബങ്ങള് പ്രധാന് മന്ത്രി ആവാസ്യോജന ഗുണഭോക്താക്കള്, എഎവൈ ഉപഭോക്താക്കള്, ഭവനങ്ങളില് താമസിക്കുന്നവര്‍ക്കും സൗജന്യ പാചകവാതക കണക്ഷന് പദ്ധതി പ്രകാരം ലഭിക്കും. 12800 കോടി രൂപയാണ് പദ്ധതിക്കായി നീക്കിവെച്ചത്. അഞ്ച് കോടി കുടുബങ്ങളിലെ സ്ത്രീകള്‍ക്ക് 2019 മാര്‍ച്ചോടെ പാചകവാതക കണക്ഷന് ലഭ്യമാക്കും.\n2016 മെയ് ഒന്നിനാണ് പദ്ധതി പ്രഖ്യാപനം. കഴിഞ്ഞ ഡിസംബര് 18 വരെ രാജ്യത്ത് 2.86 കോടി എല്‍പിജി കണക്ഷന് നല്‍കി. വയനാട് ജില്ലയില് ഇന്ത്യന് ഓയില് കോര്‍പറേഷന്-5730 ഭാരത് പെട്രോളിയം കമ്പനി- 6841 ഹിന്ദുസ്ഥാന് പെട്രോളിയം കമ്പനി-2160 എന്നിങ്ങനെ 14730 സൗജന്യ കണക്ഷനാണ് നല്‍കിയിട്ടുള്ളത്. റേഷന് കാര്‍ഡ്, ആധാര് കാര്‍ഡ്, ബാങ്ക് അക്കൗണ്ട് വിവരങ്ങള് എന്നിവയുമായി കാര്‍ഡിലെ വനിത അംഗം സമീപിച്ചാല് സൗജന്യ കണക്ഷന് നല്‍കുമെന്ന് പദ്ധതിയില് ഉള്ളവര്‍ക്ക് സ്റ്റൗ വാങ്ങുന്നതിന് ബാങ്ക് വായ്പ ലഭിക്കും. റീഫില്ലിന് അഞ്ച് കിലോ സിലിണ്ടര് ലഭിക്കുമെന്നും ജില്ലാ സപ്ലൈ ഓഫീസര് കെ.വി. പ്രഭാകരന് നോഡല് ഓഫീസര് അഭിലാഷ് രാമചന്ദ്രന്, ഏജന്‍സി പ്രതിനിധി ടി. സത്യനാഥന് എന്നിവര് പറഞ്ഞു.\nwayanad വയനാട് lpg ഗ്യാസ്\nUjwal Yojana project at Wayanad


സ്വർണവിലയിൽ അനിശ്ചിതത്വംതുടരുമോ: സ്വാധീനിച്ചേക്കാവുന്ന ഘടകങ്ങൾ ? | What are the factors that may affect the price of gold?\nസ്വർണവിലയിൽ അനിശ്ചിതത്വംതുടരുമോ: സ്വാധീനിച്ചേക്കാവുന്ന ഘടകങ്ങൾ ?\nJul 31, 2021, 10:30 AM IST\nസ്വർണത്തിന് ഇപ്പോൾ ലണ്ടൻ സ്പോട് വില ഔൺസിന് 1827 ഡോളറാണ്. വില 1645 ഡോളറിനു താഴെപ്പോകുന്നത് അശുഭ സൂചനയായി കാണേണ്ടിവരും.\nയുഎസ് ഡോളർ വീണ്ടും കരുത്താർജ്ജിക്കാൻ തുടങ്ങിയത്, ഓഹരികളിലെ സ്ഥിരത, യുഎസ് ട്രഷറി ആദായത്തിലുണ്ടായ തിരിച്ചുവരവ്, കോവിഡ് വ്യാപനം എന്നീ ഘടകങ്ങളാണ് സ്വർണവിലയെ ഇപ്പോൾ സ്വാധീനിച്ചുകൊണ്ടിരിക്കുന്നത്.\nയുഎസ് ഡോളറിൽ പെട്ടെന്നുണ്ടായ കുതിപ്പ് സ്വർണത്തിന്റെ ആകർഷണീയതക്ക് മങ്ങലേൽപിച്ചു. സ്വർണ വിലയുടെ സൂചികയായി കണക്കാക്കുന്നത് യുഎസ് ഡോളർ ആകയാൽ യുഎസ് കറൻസിയുടെ ചലനങ്ങളുമായാണ് വിലയിൽ ഏറ്റക്കുറച്ചിലുണ്ടാകുന്നത്. ആറു പ്രധാന കറൻസികളുമായി താരത്യപ്പെടുത്തുന്ന യുഎസ് ഡോളറിന് ഈവർഷം നല്ലതുടക്കമായിരുന്നു. ആദ്യപാദത്തിൽ ഉണ്ടാക്കിയ4ശതമാനംനേട്ടം മെയ് അവസാനത്തോടെ കളഞ്ഞുകുളിച്ചു. എന്നാൽ ആറു മാസത്തെ താഴ്ചയിൽനിന്നു പെട്ടെന്നു നടത്തിയ വീണ്ടെടുപ്പിലൂടെ ഈയിടെ ഡോളർ കരുത്തു വീണ്ടെടുത്തു.\nഡോളറിന്റെ കുതിപ്പ് സ്വാഭാവികമായും മറ്റുകറൻസികളെ ബാധിച്ചു.5മാസത്തെ ഉയർന്നനിലവാരത്തിൽനിന്ന യൂറോ മെയ്മാസത്തോടെ4ശതമാനം തിരുത്തൽനേരിട്ടു. ഇപ്പോൾ നാലുമാസത്തെ ഏറ്റവും താഴ്ന്നനിലയിലാണ്. ഡോളറിന്റെ കരുത്ത് ഇന്ത്യൻ രൂപയേയും ബാധിച്ചിട്ടുണ്ട്. ജൂൺ ആദ്യവാരത്തിനുശേഷം ഡോളറിന് 72.31 രൂപ എന്നതിൽ നിന്ന് 75.02 രൂപ വരെയായി രൂപയുടെ മൂല്യം. ആഭ്യന്തര ഉൽപന്നങ്ങൾക്ക് ഇത് ഗുണകരമാകുകയുംചെയ്തു.\nയുഎസ് ട്രഷറി ആദായത്തിലുണ്ടായ വർധന പലിശ രഹിത ആസ്തിയായ സ്വർണത്തെ സ്വാധീനിച്ചു. പുതിയ കോവിഡ് വൈറസിന്റെ ആഗമനത്തെതുടർന്ന് സമ്പദ് വ്യവസ്ഥയെ സഹായിക്കുന്നതിന് യുഎസ് കേന്ദ്ര ബാങ്ക് താഴ്ന്ന ഉദാര പലിശ നിരക്ക് തുടരുമെന്ന പ്രതീക്ഷയും ട്രഷറി യീൽഡിലെ കുതിപ്പിനു കാരണമായി. ഉത്തേജക പദ്ധതികൾ തുടരുന്നതിന് കേന്ദ്ര ബാങ്കുകൾ കൈക്കൊണ്ട നടപടികൾ സ്വർണത്തിന് ഗുണകരമാണ്. യുഎസ് കേന്ദ്ര ബാങ്ക് ബോണ്ട് വാങ്ങൽ പദ്ധതി കുറയ്ക്കുമെന്ന കിംവദന്തി പരന്നതോടെ സ്വർണം6ശതമാനം തിരുത്തലിനു വിധേയമായി. തൊഴിൽ സൃഷ്ടിക്കുന്നതിലുണ്ടായ കുറവ് യുഎസ് റിപ്പോർട്ടുകളിൽ പ്രത്യക്ഷപ്പെട്ടതോടെ ധനനയം കടുപ്പിക്കുന്നതിനുള്ള സാധ്യതമങ്ങി.\nചില വികസ്വരവിപണികളിൽ പ്രത്യക്ഷപ്പെട്ട കൂടുതൽശക്തിയുള്ള കോവിഡ് വൈറസിന്റെ സാന്നിധ്യം സുരക്ഷിത ആസ്തി എന്ന നിലയിലുള്ള സ്വർണത്തിന്റെ നിലനിൽപിന് പിന്തുണയേകി. സ്വർണത്തിന്റെ രണ്ടാമത്തെ ഏറ്റവും വലിയ ഉപഭോക്തൃരാജ്യമായ ഇന്ത്യയിലെ കോവിഡ് സ്ഥിതി ഇപ്പോൾ നിയന്ത്രണ വിധേയമാണെങ്കിലും സ്വർണത്തിന്റെ വിപണി ക്രയവിക്രയം ഇനിയും സാധാരണ നിലയിലെത്തിയിട്ടില്ല.\nകോർപറേറ്റ് യീൽഡ് പ്രതീക്ഷ, ധനനയം, ആഗോള സാമ്പത്തിക വളർച്ച തുടങ്ങിയ സാമ്പത്തിക ചാലകങ്ങൾക്കനുസരിച്ചായിരിക്കും ഭാവിയിൽ സ്വർണ വിലയിൽ വ്യതിയാനങ്ങളുണ്ടാവുക. കൂടിയ ബോണ്ട് നേട്ടം അവസര ചിലവുകൾ വർധിപ്പിക്കുന്നതിനാൽ സ്വർണത്തെ സ്വാധീനിക്കും. യുഎസ് കേന്ദ്ര ബാങ്കിന്റെ നയനടപടികൾ യുഎസ് ഡോളറിനെ നേരിട്ടും സ്വാധീനിക്കും. യുഎസ് ഡോളർ ശക്തമാകുന്നത് മറ്റുകറൻസികൾ സൂക്ഷിക്കുന്നവർക്ക് സ്വർണ വിലയിൽ വർധനവുണ്ടാക്കും. തിരിച്ചും ഇതുതന്നെയാണ് സംഭവിക്കുക.\nമികച്ച നിലയിൽ സാമ്പത്തിക വീണ്ടെടുപ്പുണ്ടാകുന്നതിനുള്ള സാധ്യതയ്ക്ക് പുതിയ കോവിഡ് കേസുകളുടെ എണ്ണം വർധിക്കുന്നത് മങ്ങലേൽപ്പിച്ചേക്കും. ധനരംഗത്തും വിപണിയിലും ചാഞ്ചല്യം ഉണ്ടാകുമ്പോൾ സുരക്ഷിത ആസ്തി എന്നനിലയിൽ ഇതു സ്വർണത്തിനു ഗുണകരമാവും. ദീർഘകാല പോർട്ഫോളിയോ വൈവിധ്യ വൽക്കരണത്തിന് ഏറ്റവും അനുയോജ്യമെന്നനിലയിലും പരിഗണിക്കപ്പെടുന്ന മഞ്ഞലോഹം വിലകൾക്കു താങ്ങാവുകയും ചെയ്യും.\nസംസ്ഥാനത്ത് സ്വര്‍ണവില പവന് 200 രൂപ കുറഞ്ഞ് 34,880 ആയി\nസംസ്ഥാനത്ത് സ്വര്‍ണവിലയില് ഇടിവ് . പവന് 200 രൂപ കുറഞ്ഞ് 34,880 ആയി. ഗ്രാമിന് ..


KOCHI MANGALORE GAIL PIPE LINE - Thurannakathu\nകൊച്ചി മംഗളൂരു ഗെയില് പൈപ്പ്ലൈന് അഞ്ചിന് പ്രധാനമന്ത്രി രാജ്യത്തിന് സമര്‍പ്പിക്കും\nകൊച്ചി മംഗളൂരു ഗെയില് ദ്രവീകൃത പ്രകൃതിവാതക (എല്‍എന്‍ജി) പൈപ്പ്ലൈന് അഞ്ചിന് രാവിലെ 11ന് വീഡിയോ കോണ്‍ഫറന്‍സിംഗ് വഴി പ്രധാനമന്ത്രി നരേന്ദ്ര മോദി രാജ്യത്തിന് സമര്‍പ്പിക്കും. ഇന്ത്യയിലെ മുന്‍നിര പൊതുമേഖലാ പ്രകൃതിവാതക കമ്പനിയാണ് ഗെയില്. വിതരണം, എല്‍പിജി ഉത്പാദനം, വിപണനം, എല്‍എന്‍ജി റീഗ്യാസിഫിക്കേഷന്, പെട്രോകെമിക്കല്‍സ്, സിറ്റി ഗ്യാസ് എന്നിവ ഉള്‍പ്പെടുന്നതാണ് പദ്ധതി. ഗവര്‍ണര് ആരിഫ് മുഹമ്മദ് ഖാന്, കര്‍ണാടക ഗവര്‍ണര് വാജഭായ് വാല, മുഖ്യമന്ത്രി പിണറായി വിജയന്, കര്‍ണാടക മുഖ്യമന്ത്രി ബി.എസ്. യെദിയൂരപ്പ, കേന്ദ്ര എണ്ണ പ്രകൃതിവാതക സ്റ്റീല് മന്ത്രി ധര്‍മ്മേന്ദ്ര പ്രഥാന് എന്നിവര് ചടങ്ങില് പങ്കെടുക്കും.\nരാജ്യത്ത് 6,700 കിലോമീറ്റര് പൈപ്പ് ലൈനിന്റെ നിര്‍മാണം നടത്തിവരികയാണ്. ഗെയിലിന് വാതക വിതരണത്തില് 70 ശതമാനം വിപണി പങ്കാളിത്തമുണ്ട്. കൊച്ചിയിലാണ് കേരളത്തിന്റെ ഉദ്ഘാടനവേദി. കേരളത്തിലും കര്‍ണാടകത്തിലും പരിസ്ഥിതി സൗഹൃദ ഇന്ധനം വ്യാപകമാക്കുന്നതില് സുപ്രധാന നാഴികക്കല്ലാണിത്. വൈപ്പിനിലെ എല്‍എന്‍ജി ടെര്‍മിനലില് നിന്നുള്ള വാതകം എറണാകുളം, തൃശൂര്, പാലക്കാട്, മലപ്പുറം, കോഴിക്കോട്, കണ്ണൂര്, കാസര്‍ഗോഡ് ജില്ലകള് വഴി 444 കിലോമീറ്റര് പൈപ്പ് ലൈലിലൂടെ കര്‍ണാടകയിലെ മംഗളൂരിലെത്തും.\nപെട്രോകെമിക്കല്, ഊര്‍ജം, രാസവളം മേഖലകള്‍ക്ക് സംശുദ്ധമായ ഇന്ധനമാണ് ലഭിക്കുക. വാതകാധിഷ്ടിത വ്യവസായങ്ങളുടെ വളര്‍ച്ചയ്ക്ക് ഇത് ഏറെ ഗുണം ചെയ്യും. കേരളത്തിന്റെയും കര്‍ണാടകത്തിന്റെയും സാമ്പത്തിക വളര്‍ച്ചയ്ക്കും പദ്ധതി വഴിയൊരുക്കും എന്നാണ് പ്രതിക്ഷ. 2013ല് ആരംഭിച്ചെങ്കിലും എതിര്‍പ്പുകള് മറികടന്ന് 2016 മുതലാണ് നിര്‍മാണ പ്രവര്‍ത്തനങ്ങള് വേഗത്തിലായത്.\n#gale pipe line


ഷാജിക്കെതിരെ വധഭീഷണി; പ്രതി തേജസ് മുന്‍കൂര് ജാമ്യം തേടി – Chandrika Daily\nBy web desk 1 Saturday October 24, 2020 10:34 am\nഷാജിക്കെതിരെ വധഭീഷണി; പ്രതി തേജസ് മുന്‍കൂര് ജാമ്യം തേടി\nകണ്ണൂരിലെ സിപിഎം പ്രവര്‍ത്തകനായ തേജസ് തന്നെ വധിക്കാന് ക്വട്ടേഷന് നല്‍കിയെന്ന് കാട്ടി കഴിഞ്ഞ തിങ്കളാഴ്ചയാണ് കെഎം ഷാജി മുഖ്യമന്ത്രിക്കും ഡിജിപിക്കും പരാതി നല്‍കിയത്\nകണ്ണൂര്: കെഎം ഷാജി എംഎല്‍എക്കെതിരായ വധഭീഷണിയില് പ്രതി തേജസ് തലശേരി കോടതിയില് മുന്‍കൂര് ജാമ്യാപേക്ഷ നല്‍കി. കണ്ണൂരിലെ സിപിഎം പ്രവര്‍ത്തകനായ തേജസ് തന്നെ വധിക്കാന് ക്വട്ടേഷന് നല്‍കിയെന്ന് കാട്ടി കഴിഞ്ഞ തിങ്കളാഴ്ചയാണ് കെഎം ഷാജി മുഖ്യമന്ത്രിക്കും ഡിജിപിക്കും പരാതി നല്‍കിയത്. ഈ പരാതി വളപട്ടണം പൊലീസിന് ഡിജിപി കൈമാറിയിരുന്നു.\nഇതേ തുടര്‍ന്ന് പാപിനിശേരി സ്വദേശിയായ തേജസിനെതിരെ അന്വേഷണം നടത്തിയിരുന്നു. തന്നെ വധിക്കാനായി കണ്ണൂരിലെ സിപിഎമ്മുകാരന് മുംബൈ സംഘത്തിന് ക്വട്ടേഷന് നല്‍കിയെന്നായിരുന്നു ഷാജിയുടെ പരാതി. സിപിഎം പ്രവര്‍ത്തകനും ക്വട്ടേഷന് സംഘവും തമ്മില് നടത്തിയ ഫോണ് സംഭാഷണത്തിന്റെ ഓഡിയോ ക്ലിപ്പുകളും ഷാജി പുറത്തുവിട്ടു. ഇത് മുഖ്യമന്ത്രിക്കും ഡിജിപിക്കും നല്‍കിയ പരാതിയോടൊപ്പം കൈമാറി.\nഖത്തറില് ജോലി ചെയ്തിരുന്ന തേജസ് രണ്ടു മാസം മുമ്പാണ് നാട്ടിലെത്തിയത്. കെഎം ഷാജി ആരോപണം ഉന്നയിച്ച ദിവസം ഇയാളെ വീട്ടില് നിന്ന് കാണാതായിരുന്നു. രണ്ടു ദിവസമായി ഇയാളുടെ ഫോണും സ്വിച്ചോഫ് ചെയ്ത നിലയിലാണ്.


Here's What Producer Sandra Thomas Husband informed Her When She Was Admitted In ICU - Malayalam Filmibeat\nനടിയും നിര്‍മാതാവുമായ സാന്ദ്ര തോമസ് യൂട്യൂബ് ചാനലിലൂടെ നിറഞ്ഞ് നില്‍ക്കുകയാണ്. സൂപ്പര് നാച്ചൂറല്‍സ് എന്ന ചാനലിലൂടെ മക്കളായ തങ്കകൊലുസുമാര്‍ക്കൊപ്പമുള്ള വീഡിയോസായിരുന്നു പങ്കുവെക്കാറുള്ളത്. മാസങ്ങള്‍ക്ക് മുന്‍പ് സാന്ദ്രയ്ക്ക് ഡെങ്കിപ്പനി ബാധിച്ച് ആശുപത്രിയില് തീവ്ര പരിചരണ വിഭാഗത്തില് കഴിയേണ്ടി വന്നിരുന്നു. സോഷ്യല് മീഡിയ പേജിലൂടെ സാന്ദ്ര തന്നെയാണ് ഇക്കാര്യം പുറംലോകത്തെ അറിയിച്ചത്. എന്നാല് ആരോഗ്യസ്ഥിതി മോശമായതോടെ പ്രിയപ്പെട്ടവരെല്ലാം ആശങ്കയിലായി. ഐസിയുവില് അഡ്മിറ്റ് ചെയ്ത സാന്ദ്ര വളരെ വേഗം ജീവിതത്തിലേക്ക് തിരിച്ച് വരികയും ചെയ്തു.\nആരോഗ്യം വീണ്ടെടുത്തതിന് ശേഷം മക്കള്‍ക്കും ഭര്‍ത്താവിനുമൊപ്പം സന്തുഷ്ടയായി കഴിയുകയായിരുന്നു സാന്ദ്ര. ഇപ്പോഴിതാ തൻ്റെ ആശുപത്രി വാസത്തെ കുറിച്ചും തന്റെ വിശേഷങ്ങളുമാണ്ബീഹൈന്‍ഡ്‌വുഡ്‌സിന് നൽകിയ പുതിയൊരു അഭിമുഖത്തിലൂടെ തുറന്ന് പറയുകയാണ് സാന്ദ്ര തോമസ്. ഇത്തവണ ഭര്‍ത്താവ് വില്‍സനും ഇരട്ടുക്കുട്ടികളായ തങ്കകൊലുസും ഒപ്പമുണ്ടായിരുന്നു. ഡെങ്കി ബാധിച്ച് സാന്ദ്ര ഐസിയുവില് ആയി മൂന്നാമത്തെ ദിവസമാണ് ഭര്‍ത്താവ് കാണാന് ചെല്ലുന്നത്. ആ സമയത്ത് അത്ര സീരിയസ് ഒന്നുമായിരുന്നില്ല.\nഐസിയു വില് എത്തിയ വില്‍സണ് എങ്ങനെയുണ്ട് എന്ന് തന്നോട് ചോദിച്ച ശേഷം പറഞ്ഞത് നീ ഇവിടെ കിടക്കുന്നത് കൊണ്ട് എന്റെ ഫോളോവേഴ്‌സ് കൂടി എന്നായിരുന്നു. ഇന്‍സ്റ്റാഗ്രാമില് ഒറ്റയടിക്ക് മൂവായിരം പേരാണ് വില്‍സനെ ഫോളോ ചെയ്യാന് എത്തിയതെന്ന് തമാശരൂപേണ സാന്ദ്ര പറയുന്നു. താന് ആ പറഞ്ഞത് സത്യമാണെന്നും കുറേ പേര് എന്നെ ഫോളോ ചെയ്യാന് വന്നതായി വില്‍സണ് പറയുന്നു.\nഭര്‍ത്താവിനെ കുറിച്ചും മക്കളെ കുറിച്ചുമൊക്കെയുള്ള കുടുംബവിശേഷങ്ങളും സാന്ദ്ര പങ്കുവെച്ചിരുന്നു. റൊമാന്റികും പോസിറ്റീവായി ചിന്തിക്കുന്നതുമെല്ലാം താനാണ്. വില്‍സണ് ലേശം ദേഷ്യം കൂടുതലാണെന്നും മക്കളുടെ കാര്യത്തിലൊക്കെ അങ്ങനെയാണെന്നും സാന്ദ്ര പറയുന്നു. പക്ഷേ രണ്ടാളും ഈ മൊമന്റി ജീവിക്കുന്നവരാണ് ഞങ്ങള്. താന് ഒന്നും പ്ലാന് ചെയ്യാറില്ലെന്നും ആ സമയത്ത് തോന്നുന്നത് പോലെയാണ് പ്രവര്‍ത്തിക്കുന്നതെന്ന് വില്‍സണ് പറയുന്നു. പക്ഷേ സാന്ദ്ര പ്ലാന് ചെയ്ത് കാര്യങ്ങള് നടത്തുന്ന ആളാണെന്നാണ് ഇരുവരും ഒരുപോലെ പറയുന്നത്.\nവിജയ് ബാബുവിനൊപ്പം മുന്‍പ് നിര്‍മാതാവായിരുന്നപ്പോള് പ്ലാന് ചെയ്ത് ജീവിക്കാന് തുടങ്ങിയതിനെ കുറിച്ചും സാന്ദ്ര സൂചിപ്പിച്ചു. വിജയ് അഞ്ച് വര്‍ഷത്തേക്കുള്ള പ്ലാനുകളെല്ലാം നേരത്തെ ചെയ്ത് വെക്കും. ഏതൊക്കെ സിനിമ, എപ്പോഴൊക്കെ ചെയ്യണമെന്ന് തീരുമാനിക്കും. അതിനൊപ്പം ചേര്‍ന്ന് ഞാനും അങ്ങനെയായി. ഇപ്പോള് അതിനൊക്കെ മാറ്റം വന്നു. മുന്‍കൂട്ടി പ്ലാന് ചെയ്തിട്ടുള്ള കാര്യം നടന്നില്ലെങ്കില് ടെന്‍ഷന് വരുമെന്നും അതിന്റെ ആവശ്യമില്ലല്ലോ എന്നുമാണ് സാന്ദ്രയും വില്‍സണും പറയുന്നത്. സാന്ദ്രയ്ക്കാണെങ്കില് ലേശം ടെന്‍ഷന് കൂടുതലുമാണ്.\nആശുപത്രിയില് കിടന്ന സമയത്ത് സാന്ദ്ര പറഞ്ഞ കാര്യങ്ങള് സോഷ്യല് മീഡിയ ആഘോഷമാക്കിയിരുന്നു. പിന്നീട് ചിന്തിച്ചപ്പോള് അത് വേണ്ടായിരുന്നു എന്ന് തോന്നിയതായും താരം പറയുന്നു. മമ്മൂട്ടി അടക്കമുള്ള സൂപ്പര്‍താരങ്ങള് മാത്രമേ വിശേഷങ്ങള് ചോദിച്ച് തന്നെ വിളിച്ചിരുന്നുള്ളു. വനിതാ സംഘടനയൊന്നും തിരിഞ്ഞ് നോക്കിയില്ലെന്ന സാന്ദ്രയുടെ പരാമര്‍ശമാണ് ചര്‍ച്ചയായത്. എന്നാല് മറ്റുള്ളവരില് നിന്നും പ്രതീക്ഷിക്കുന്നത് മോശമായി പോയെന്ന് പിന്നീട് തോന്നി. അതിന് കാരണം തന്റെ വാക്കുകള് വൈറലായതാണെന്നും സാന്ദ്ര സൂചിപ്പിച്ചു.\nഇരട്ടപ്പെണ്‍കുട്ടികള്‍ക്ക് ജന്മം കൊടുത്ത് മുതലാണ് സാന്ദ്ര തോമസ് നിരന്തരം വാര്‍ത്തകളില് നിറയുന്നത്. മക്കള്‍ക്കൊപ്പമുള്ള ജീവിതം സോഷ്യല് മീഡിയയിലൂടെ പുറത്ത് വിട്ടതോടെ വീഡിയോ വൈറലായി. പിന്നെ അവരെ നോക്കുന്നതും വളര്‍ത്തുന്നതിനെ കുറിച്ചുമൊക്കെ താരം പറഞ്ഞ് തുടങ്ങി. ഇപ്പോള് അമ്മയെക്കാളും ആരാധക പിന്‍ബലമുള്ളവരാണ് മക്കളായ ഉമ്മുക്കുല്‍സുവും ഉമ്മിണിതങ്കവും.\nHere's What Producer Sandra Thomas Husband informed Her When She Was Admitted In ICU


ഹൈ ലെവല് ഐടി ടീം നിയമനം; ഹൈക്കോടതി അന്വേഷണം തുടങ്ങി | Reporter Kerala\nഹൈ ലെവല് ഐടി ടീമിന്റെ നിയമനത്തില് ഹൈക്കോടതി അന്വേഷണം തുടങ്ങി. ഐടി ടീമിന്റെ നിയമനത്തിലെ നടപടി ക്രമങ്ങളും പരിശോധിക്കുന്നുണ്ട്. ചീഫ് ജസ്റ്റിസാണ് ഇക്കാര്യത്തില് തീരുമാനമെടുത്തത്. മുഖ്യമന്ത്രിയുടെ മുന് പ്രിന്‍സിപ്പല് സെക്രട്ടറി എം ശിവശങ്കര് നിയമനത്തില് ഇടപെട്ടുവെന്ന ആരോപണത്തെ തുടര്‍ന്നാണ് നടപടി.\nകഴിഞ്ഞ ദിവസം ഹൈലെവല് ഐടി ടീമിനെ നിയമിക്കാനുള്ള നടപടിക്രമങ്ങള് എന്തെല്ലാമായിരുന്നുവെന്നതില് ജസ്റ്റിസ് മുഹമ്മദ് മുഷ്താഖ് വിശദമായ വസ്തുതാവിവര റിപ്പോര്‍ട്ട് തയാറാക്കിയിരുന്നു. ചീഫ് ജസ്റ്റിസിന്റെ നിര്‍ദേശപ്രകാരമായിരുന്നു നടപടി.\nഹൈക്കോടതിയിലെ വിവരസാങ്കേതികവിദ്യയുമായി ബന്ധപ്പെട്ട ജോലികളുടെ മേല്‍നോട്ടത്തിന് താത്കാലിക ഐടി ടീം മതിയെന്നും കേന്ദ്രസര്‍ക്കാരിന്റെ നാഷണല് ഇന്‍ഫോര്‍മാറ്റിക്‌സ് സെന്റര് വേണ്ടെന്നും നിര്‍ദേശിച്ചത് സംസ്ഥാന സര്‍ക്കാരാണ്. എന്‍ഐഎസിയെ ഒഴിവാക്കി പുതിയ സമിതിയെ നിയമിക്കാമെന്ന നിര്‍ദേശം സര്‍ക്കാരാണ് മുന്നോട്ടുവച്ചത്.\nഈ ടീമിലെ അംഗങ്ങളെ താത്കാലികമായി നിയമിച്ചാല് മതിയെന്ന് എം ശിവശങ്കര് അടക്കമുള്ളവര് ശുപാര്‍ശ ചെയ്തു. തസ്തിക അടക്കം സൃഷ്ടിച്ച് തുടര്‍നടപടി സ്വീകരിച്ചത് സര്‍ക്കാരാണ്. ചീഫ് സെക്രട്ടറി അധ്യക്ഷനായ സമിതിയാണ് ഇക്കാര്യത്തില് തീരുമാനമെടുത്തത്.\nPreviousഇബ്രാഹിംകുഞ്ഞിന്റെ ജാമ്യാപേക്ഷയില് ഹൈക്കോടതി ഇന്നും വാദം കേള്‍ക്കും\nNextഭാര്യയുമായി പിണങ്ങി; യുവാവ് ദേഷ്യം തീര്‍ക്കനായി നടന്നത് 450 കിലോമീറ്റര്\n‘വിജയിക്ക് അനുമോദനം’; ജനഹിതം പൂര്‍ണ്ണമായി അംഗീകരിക്കുന്നു, തോല്‍വി പാര്‍ട്ടി പരിശോധിക്കുമെന്ന് ജോ ജോസഫ്\nമാര്‍ട്ടിന് ശാരീരകമായി ഉപദ്രവിച്ചത് നിരവധി യുവതികളെ; കൂടുതല്‍പേര് പരാതികളുമായി പൊലീസിനെ സമീപിക്കുന്നു\nപോളിംഗ് കുറഞ്ഞത് അനുകൂലമാകും; നാളെ മുതൽ ആശുപത്രിയിൽ പോയി തുടങ്ങുമെന്നും ജോ ജോസഫ്


എമിറേറ്റ്സ് ലോട്ടോ നറുക്കെടുപ്പില് 5,00,000 ദിര്‍ഹം വീതം സ്വന്തമാക്കി രണ്ടുപേര്; വിജയകഥ പങ്കുവെച്ച് മലയാളി | Two Emirates Loto winners go home with AED 500000 Joshy Isaac tells his story\nഎമിറേറ്റ്സ് ലോട്ടോ നറുക്കെടുപ്പില് 5,00,000 ദിര്‍ഹം വീതം സ്വന്തമാക്കി രണ്ടുപേര്; വിജയകഥ പങ്കുവെച്ച് മലയാളി\nസന്തോഷവാര്‍ത്ത അറിയിക്കാന് എമിറേറ്റ്സ് ലോട്ടോ അധികൃതര് ബന്ധപ്പെട്ടപ്പോള് ജോഷിക്ക് അത് വിശ്വസിക്കാനും കഴിഞ്ഞില്ല. എമിറേറ്റ്സ് ലോട്ടോ വെബ്സൈറ്റ് സന്ദര്‍ശിച്ച് നേരിട്ട് പരിശോധിച്ചെങ്കിലും അപ്രതീക്ഷിതമായ ഈ വിജയത്തോട് പൊരുത്തപ്പെടാന് ജോഷിക്ക് പിന്നെയും സമയം വേണ്ടിവന്നു.\nDubai - United Arab Emirates, First Published Jun 18, 2020, 2:31 PM IST\nദുബായ്: കഴിഞ്ഞ വാരാന്ത്യത്തില് നടന്ന എമിറേറ്റ്സ് ലോട്ടോയുടെ ഒമ്പതാമത്തെ നറുക്കെടുപ്പില് 10 ലക്ഷം ദിര്‍ഹം പങ്കിട്ടെടുത്ത് രണ്ടുപേര്. നറുക്കെടുക്കപ്പെട്ട ആറ് നമ്പറുകളില് അഞ്ചും യോജിച്ച് വന്ന രണ്ടുപേരാണ് സമ്മാന തുകയായ 10 ലക്ഷം ദിര്‍ഹം വീതിച്ചെടുത്തത്. മലയാളിയായ ഇലക്ട്രിക്കല് എഞ്ചിനീയര് ജോഷി ഐസകാണ് ഈ വിജയം സ്വന്തമാക്കിയവരില് ഒരാള്. അപ്രതീക്ഷിതമായി ഭാഗ്യം തേടിയെത്തിയ അനുഭവം 45കാരനായ ജോഷി ഐസക് ഏറെ സന്തോഷത്തോടെ പങ്കുവെയ്ക്കുകയാണ്.\n15 വര്‍ഷമായി യുഎഇയില് താമസിക്കുന്ന ജോഷി ഐസക്, ഇത്തരമൊരു വിജയം തന്നെ തേടിയെത്തുമെന്ന് പ്രതീക്ഷിച്ചിരുന്നില്ല. സന്തോഷവാര്‍ത്ത അറിയിക്കാന് എമിറേറ്റ്സ് ലോട്ടോ അധികൃതര് ബന്ധപ്പെട്ടപ്പോള് ജോഷിക്ക് അത് വിശ്വസിക്കാനും കഴിഞ്ഞില്ല. എമിറേറ്റ്സ് ലോട്ടോ വെബ്സൈറ്റ് സന്ദര്‍ശിച്ച് നേരിട്ട് പരിശോധിച്ചെങ്കിലും അപ്രതീക്ഷിതമായ ഈ വിജയത്തോട് പൊരുത്തപ്പെടാന് ജോഷിക്ക് പിന്നെയും സമയം വേണ്ടിവന്നു.\n“ഞാന് വളരെയധികം സന്തോഷവാനാണ്. അത്ഭുതകരമായ ഈ ഭാഗ്യലബ്‍ധിയില് ഞാന് ദൈവത്തിനോടും എമിറേറ്റ്സ് ലോട്ടോയോടും നന്ദി രേഖപ്പെടുത്തുന്നു. ഞാന് സ്ഥിരമായി നറുക്കെടുപ്പുകളില് പങ്കെടുക്കാറുണ്ട്. എന്നാല് ഇത്തരമൊരു വിജയം നേടാന് മാത്രം ഭാഗ്യവാനാണെന്ന് ഒരിക്കലും വിശ്വസിച്ചിരുന്നില്ല” - ജോഷി പറഞ്ഞു. “സാധാരണ കര്‍ഷക കുടുംബത്തില് നിന്നും വന്ന എനിക്ക് യുഎഇയില് ഇത്രയും വലിയ വിജയം സ്വന്തമാക്കാനാകുമെന്നത് സങ്കല്‍പ്പിക്കാന് പോലും കഴിയുമായിരുന്നില്ല”- ജോഷി കൂട്ടിച്ചേര്‍ത്തു.\nഇതാദ്യമായല്ല ജോഷി ഐസക് എമിറേറ്റ്സ് ലോട്ടോ നറുക്കെടുപ്പില് വിജയം കൈവരിക്കുന്നത്. മുമ്പ് നറുക്കെപ്പിലേക്ക് സൗജന്യ എന്‍ട്രി നേടിയ ആയിരക്കണക്കിന് ആളുകളില് ജോഷിയും ഉള്‍പ്പെട്ടിരുന്നു. ഈ വിജയത്തിലൂടെ ജീവകാരുണ്യ പ്രവര്‍ത്തനങ്ങളിലേക്ക് കടക്കാനും ജോഷി ആഗ്രഹിക്കുന്നു. ഭാര്യയും മൂന്ന് കുട്ടികളും അടങ്ങിയ കുടുംബത്തിന്റെ സുരക്ഷിതമായ ഭാവിക്ക് വേണ്ടി ഭൂരിഭാഗം തുകയും കരുതാനാണ് ജോഷിയുടെ തീരുമാനം.\n“35 ദിര്‍ഹം ചെലവഴിക്കാന് കഴിയുന്നവര് തീര്‍ച്ചയായും എമിറേറ്റ്സ് ലോട്ടോ നറുക്കെടുപ്പില് പങ്കെടുക്കണം. വിജയിയാകാന് സാധിച്ചില്ലെങ്കില് പോലും നിങ്ങള് ചെലവഴിക്കുന്ന പണം സമൂഹ നന്മയ്‍ക്കായുള്ള പ്രവര്‍ത്തനങ്ങള്‍ക്കും ജീവകാരുണ്യ പ്രവര്‍ത്തനങ്ങള്‍ക്കുമായി നീക്കിവെയ്ക്കപ്പെടും. എന്റെ ജീവിതം മാറ്റിമറിച്ച പോലെ നിങ്ങള് ചെലവഴിക്കുന്ന 35 ദിര്‍ഹം നിരവധി ആളുകളുടെ ജീവിത്തില് മാറ്റങ്ങള് സൃഷ്ടിക്കും” ജോഷി പറയുന്നു.\nഎമിറേറ്റ്സ് ലോട്ടോ നറുക്കെടുപ്പില് ഇത്തവണയും ജാക്പോട്ട് വിജയി ഇല്ല. അതുകൊണ്ടുതന്നെ 50 മില്ല്യണ് ദിര്‍ഹം അടുത്തയാഴ്‍ചയും വിജയികളെ കാത്തിരിക്കുകയാണ്. ജൂണ് 20 ശനിയാഴ്ച രാത്രി ഒമ്പത് മണിക്കാണ് അടുത്ത നറുക്കെടുപ്പ്. എമിറേറ്റസ് ലോട്ടോയുടെ www.emiratesloto.com എന്ന വെബ്സൈറ്റ്, എമിറേറ്റ്സ് ലോട്ടോയുടെ സോഷ്യല് മീഡിയ പ്ലാറ്റ്ഫോമുകള്, ഏഷ്യാനെറ്റ് ന്യൂസ് ഫേസ്ബുക്ക് പേജ് എന്നിവ വഴി നറുക്കെടുപ്പ് തത്സമയം കാണാം.\nകളക്ടിബിളുകള്, വിജയികള്, നറുക്കെടുപ്പിന്റെ നിയമാവലി, നറുക്കെടുപ്പില് പങ്കെടുക്കാനുള്ള യോഗ്യത, മത്സരരീതി എന്നിവയെ സംബന്ധിച്ച് കൂടുതല് അറിയാനും എമിറേറ്റ്സ് ലോട്ടോയുടെ അടുത്ത നറുക്കെടുപ്പില് വിജയിയാകാനുള്ള അവസരത്തിനുമായി www.emiratesloto.com എന്ന വെബ്സൈറ്റ് സന്ദര്‍ശിക്കുക.\nLast Updated Jun 18, 2020, 2:33 PM IST


അന്ന് ഡോക്ടര്‍മാര് എഴുതിത്തള്ളിയ കേസായിരുന്നു ഞാന് ! എന്നാല് ഞാന് രക്ഷപ്പെട്ടു; ഇത് തന്റെ രണ്ടാം ജന്മമെന്ന് പ്രണവിന്റെ നായിക… - RashtraDeepika\nമലയാളത്തിലെ യുവനടനും സഹസംവിധായകനുമായ പ്രണവ് മോഹന്‍ലാല് നായകനായെത്തിയ ചിത്രമായിരുന്നു ഇരുപത്തിയൊന്നാം നൂറ്റാണ്ട്.\nറേച്ചല് ഡേവിഡായിരുന്നു ചിത്രത്തിലെ നായിക. ഈ ഒരൊറ്റ ചിത്രത്തോട് കൂടി തന്നെ റേച്ചല് മലയാളികളുടെ ഇഷ്ടം പിടിച്ചു പറ്റുകയായിരുന്നു.\nസൂപ്പര് താരവും എംപിയുമായ സുരേഷ് ഗോപി നായകനായ കാവല് എന്ന സിനിമയിലും റേച്ചല് അഭിനയിച്ചിട്ടുണ്ട്.\nഇപ്പോള് ഒരു മാധ്യമത്തിന് നല്‍കിയ അഭിമുഖത്തില് റേച്ചല്‍പറഞ്ഞ വാക്കുകളാണ് വൈറലാകുന്നത്.\nതാന് കുട്ടിക്കാലത്ത് മണ്ണെണ്ണ കുടിച്ചതിനെക്കുറിച്ചും രക്ഷപ്പെടാന് സാധ്യതയില്ലെന്ന് ഡോക്ടര്‍മാര് ഉറപ്പിച്ചു പറഞ്ഞിട്ടും താന് ജീവിതത്തിലേക്ക് മടങ്ങിയെത്തിയതിനെക്കുറിച്ചുമായിരുന്നു നടിയുടെ തുറന്നു പറച്ചില്.\nറേച്ചല് ഡേവിഡിന്റെ വാക്കുകള് ഇങ്ങനെ…ചെറുപ്പത്തില് എനിക്ക് ഒന്നര വയസുള്ള സമയത്തായിരുന്നു സംഭവം. എനിക്ക് ഓര്‍മ്മയില്ല.\nപക്ഷെ ഈ സംഭവം മമ്മി എപ്പോഴും പറയാറുണ്ട്. ലോകകപ്പിന്റെ സമയമാണ്. അന്ന് പപ്പയ്ക്ക് പെപ്സി കുടിക്കുന്ന ശീലമുണ്ടായിരുന്നു.\nഎനിക്കും തരുമായിരുന്നു. അങ്ങനെ എനിക്ക് അതിന്റെ രുചി പരിചിതമായിരുന്നു. നീല നിറത്തിലുള്ള പെപ്സിയായിരുന്നു അന്ന് കിട്ടിയിരുന്നത്.\nഒരു ദിവസം അടുക്കളയിലേക്ക് ചെന്ന് പെപ്സി ബോട്ടില് എടുത്തു കുടിച്ചു. പക്ഷെ അത് മണ്ണെണ്ണ ആയിരുന്നു.\nപെപ്സിയുടെ ബോട്ടിലില് മണ്ണെണ്ണ ഒഴിച്ച് വച്ചിരിക്കുകയായിരുന്നു. എന്റെ ബോധം പോയി. ആകെ പ്രശ്നമായി. അന്നത്തെ സമയത്ത് ഫോണ് ഒന്നുമുണ്ടായിരുന്നില്ല.\nഎന്റെ അമ്മയാകട്ടെ എന്റെ അനിയത്തിയെ ഗര്‍ഭം ധരിച്ചിരുന്ന സമയമാണ്. വീട്ടില് ആരുമില്ലായിരുന്നു. എന്തു ചെയ്യണമെന്ന് അറിയാത്ത അവസ്ഥയിലായിരുന്നു അമ്മ.\nഅത് വഴി ബൈക്കില് പോവുകയായിരുന്ന ആരോടോ സഹായം ചോദിച്ച് അങ്ങനെ അടുത്തുള്ള നഴ്സിംഗ് ഹോമിലെത്തിച്ചു. പക്ഷെ അവര്‍ക്ക് ഒന്നും ചെയ്യാന് പറ്റുമായിരുന്നില്ല.\nഎങ്ങനെയോ അമ്മ അയല്‍ക്കാരുമായി ബന്ധപ്പെട്ടു. ഇതാണ് സംഭവിച്ചതെന്ന് ബന്ധുക്കളെ ആരെയെങ്കിലും അറിയിക്കാന് ആവശ്യപ്പെട്ടു.\nവിവരം അറിഞ്ഞതും ഡാഡിയും അങ്കിളും ആന്റിയുമൊക്കെ ഓടിയെത്തി. എന്നെ ആശുപത്രിയില് കൊണ്ടു പോയി.\nഞങ്ങള് പരാമവധി ശ്രമിക്കാം പക്ഷെ ഈ കുട്ടി രക്ഷപ്പെടും എന്ന കാര്യത്തില് ഒരു പ്രതീക്ഷയും ഇല്ലെന്നായിരുന്നു ഡോക്ടര്‍മാര് പറഞ്ഞത്.\nഅത്രയും മണ്ണെണ്ണ ശ്വാസകോശത്തെ ബാധിച്ചിരുന്നു. നാല് മണിക്കൂര് ഐസിയുവില് കിടന്നിട്ടും എനിക്ക് ബോധം വന്നില്ല.\nശരിക്കും പ്രാര്‍ത്ഥനയാണ് എന്നെ തിരിച്ചു കൊണ്ടു വന്നത്. ശരിക്കും ഒരു അത്ഭുതമാണ്.\nഎന്റെ ഇടതുകയ്യില് ഒരു പൊള്ളിയ പാടുണ്ട്.\nആശുപത്രിക്കാര്‍ക്ക് വന്നൊരു തെറ്റാണ്. എന്റെ ശ്വാസകോശം ശുദ്ധീകരിക്കാനായി അവര് സ്റ്റീം ഇന്‍ഹലേഷന് തന്നിരുന്നു.\nപക്ഷെ അത് കഴിഞ്ഞ് ആ ചൂടുള്ള വെള്ളം എടുക്കാന് അവര് മറന്നു. എനിക്ക് പൊള്ളുന്നുണ്ടായിരുന്നു.\nഞാന് കരയുന്നുണ്ടായിരുന്നുവെങ്കിലും കുട്ടിയായത് കൊണ്ടാണെന്ന് കരുതി അവര് പോയി. പിന്നെ വന്നു നോക്കുമ്പോഴാണ് അവര് കാര്യം അറിയുന്നത്.\nഞാന് സിനിമയില് വരുമ്പോള് പലരും പറഞ്ഞു ഇത് പ്ലാസ്റ്റിക് സര്‍ജറി ചെയ്ത് മാറ്റണമെന്ന്. ‘പക്ഷെ ഞാന് പറഞ്ഞു എന്റെ കൂടെ എന്നുമുണ്ടാകും ഈ പാട് ‘ എന്നും താരം പറയുന്നു.\nAll News, Today’S Specialkerosene, pranav, rachel david\nമരിച്ചവരുടെ കഴുത്തില് കുരുക്കുകള് ഉണ്ടെങ്കിലും ചില സംശയങ്ങള് ബാക്കി..! ഒരു കുടുംബത്തിലെ രണ്ടുപേരുടെ ദുരൂഹ മരണം; അമ്മയുടെ മൊഴിയെടുക്കാൻ പോലീസ്


ton up hashim amla breaks virat kohli s record in port elizabeth - Malayalam MyKhel\n» ഇനി ഈ റെക്കോഡ് ഹാഷിം അംലയുടെ പേരില്... മറികടന്നത് കോലിയെ; റെക്കോഡ് നേട്ടം സെഞ്ച്വറിയില്\nUpdated: Sunday, January 20, 2019, 13:26 [IST]\nപോര്‍ട്ട് എലിസബത്ത്: ദക്ഷിണാഫ്രിക്കന് സ്റ്റാര് ഓപ്പണിങ് ബാറ്റ്‌സ്മാന് ഹാഷിം അംലയുടെ കരിയറില് മറ്റൊരു നാഴികക്കല്ല് കൂടി. ഏകദിന ക്രിക്കറ്റില് ഏറ്റവും വേഗത്തില് 27 സെഞ്ച്വറികള് പൂര്‍ത്തിയാക്കിയ താരമെന്ന നേട്ടമാണ് അംല തന്റെ പേരിലാക്കിയത്. ഇന്ത്യന് ക്യാപ്റ്റന് വിരാട് കോലിയുടെ പേരിലുള്ള റെക്കോഡാണ് ഇതോടെ പഴങ്കഥയായത്.\nപാകിസ്താനെതിരായ ഒന്നാം ഏകദിന ക്രിക്കറ്റ് മല്‍സരത്തിലായിരുന്നു അംല വേഗത്തില് 27 സെഞ്ച്വറി പൂര്‍ത്തിയാക്കിയ കോലിയുടെ റെക്കോഡ് മറികടന്നത്. 167 മല്‍സരങ്ങളില് നിന്നായിരുന്നു അംലയുടെ 27ാം സെഞ്ച്വറി പിറന്നത്. 169 മല്‍സരങ്ങളില് നിന്ന് ഈ നേട്ടം കൈവരിച്ച കോലിയുടെ റെക്കോഡാണ് ഇതോടെ തകര്‍ന്നത്.\nനേരത്തെ, ഇന്ത്യന് ബാറ്റിങ് ഇതിഹാസം സചിന് ടെണ്ടുല്‍ക്കറുടെ റെക്കോഡ് മറികടന്നാണ് കോലി വേഗത്തില് 27 സെഞ്ച്വറി പൂര്‍ത്തിയാക്കിയെന്ന നേട്ടം കൊയ്തത്. മല്‍സരത്തില് പുറത്താവാതെ 120 പന്തില് നിന്ന് അംല 108 റണ്‍സ് നേടിയിരുന്നു. എന്നാല്, ഇത് ദക്ഷിണാഫ്രിക്കയെ വിജയത്തിലേക്ക് നയിച്ചില്ല. മല്‍സരത്തില് അഞ്ച് വിക്കറ്റിന് പാകിസ്താന് വിജയക്കൊടി നാട്ടുകയായിരുന്നു.\n3 hrs ago റൊണാള്‍ഡോയ്ക്കിത് എന്തു പറ്റി? ഫ്രീ കിക്കുകളുടെ രാജകുമാരന് പിഴക്കുന്നു, കണക്കുകള് ഇതാ...\n4 hrs ago സെക്യൂരിറ്റി ഗാര്‍ഡിനൊപ്പം ഇന്ത്യന് വനിതാ ക്രിക്കറ്റ് താരത്തിന്റെ നൃത്തം വൈറല്\n6 hrs ago വില്യംസണിനെ മാറ്റി; പുതിയ സീസണില് സണ് റൈസേഴ്‌സിന് പഴയ ക്യാപ്റ്റന്\nRead more about: cricket hashim amla virat kohli cricket news ക്രിക്കറ്റ് ഹാഷിം അംല വിരാട് കോലി ക്രിക്കറ്റ് വാര്‍ത്തകള്\nStory first published: Sunday, January 20, 2019, 13:20 [IST]


അക്ഷയ് കുമാറിന് പിന്നാലെ സെറ്റിലെ 45 പേര്‍ക്ക് കൊവിഡ്; രാമസേതു' ഷൂട്ടിംഗ് നിര്‍ത്തിവെച്ചു - metromatinee.com Lifestyle Entertainment & Sports\nനടന് അക്ഷയ് കുമാറിന് കൊവിഡ് സ്ഥിരീകരിച്ചതിന് പിന്നാലെ രാമസേതു സെറ്റിലെ 45 പേര്‍ക്കും രോഗം സ്ഥിരീകരിച്ചതായി റിപ്പോര്‍ട്ട്. ചിത്രീകരണത്തിന്റെ ആദ്യ ദിവസങ്ങളില് തന്നെ സെറ്റിലുള്ളവര്‍ക്കെല്ലാം കൊവിഡ് ടെസ്റ്റുകള് നടത്തിയിരുന്നതാണ്.\nഎന്നാല് പിന്നീട് അക്ഷയ്ക്ക് കൊവിഡ് സ്ഥിരീകരിച്ചതോടെ സെറ്റിലുള്ള 100 പേരെ കൊവിഡ് ടെസ്റ്റിന് വിധേയമാക്കിയിരുന്നു. ഇതില് നിന്നാണ് 45 പേര്‍ക്ക് രോഗം സ്ഥിരീകരിച്ചതായി തെളിഞ്ഞത്. കോവിഡ് ബാധിച്ചതിനെ തുടർന്ന് രാമസേതുവിന്റെ ഷൂട്ടിംഗ് തല്‍ക്കാലത്തേക്ക് നിര്‍ത്തിവെച്ചതായി അണിയറ പ്രവര്‍ത്തകര് അറിയിച്ചു.\nകഴിഞ്ഞദിവസമാണ് അക്ഷയ് കുമാറിന് കൊവിഡ് സ്ഥിരീകരിച്ചതായി വാർത്തകൾ വന്നത്. രോഗബാധിതനായ വിവരം അക്ഷയ് കുമാർ തന്നെയാണ് ഇന്‍സ്റ്റഗ്രാമിലൂടെ അറിയിക്കുകയായിരുന്നു.\nഇക്കഴിഞ്ഞ ദിവസങ്ങളില് താനുമായി സമ്പര്‍ക്കത്തിലേര്‍പ്പെട്ടവര് സ്വയം ക്വാറന്റീനില് പോകണമെന്നും അക്ഷയ് പറയുകയുണ്ടായി . അദ്ദേഹത്തിന് ആശുപത്രിയിൽ പ്രവേശിപ്പിച്ചിരിക്കുകയാണ്.അതോടൊപ്പം ബോളിവുഡ് താരങ്ങളായ ആമിര് ഖാനും ആര്.മാധവനും കഴിഞ്ഞ ദിവസങ്ങളില് കൊവിഡ് സ്ഥിരീകരിച്ചിരുന്നു.\nRelated Topics:Akshay Kumar, covid 19\nഎപ്പിസോഡ് 50 ; ചൊറിഞ്ഞാൽ മാന്താൻ വേണ്ടി വീണ്ടും രമ്യ ! തിരുമ്പി വന്തിട്ടേ! ഇനി രമ്യച്ചേച്ചി ഭരിക്കും!


എന്‍ഡോസള്‍ഫാന്: ആശുപത്രിയില് മൂന്നംഗ കുടുംബം ആത്മഹത്യ ചെയ്ത നിലയില്\nതിരുവനന്തപുരത്ത് വീണ്ടും കൂട്ട ആത്മഹത്യാ ശ്രമം, രണ്ട് കുട്ടികള് മരിച്ചു\nബ്ലേഡ് ആത്മഹത്യ: കുടുംബം നല്‍കിയിരുന്ന പരാതി പോലീസ് തഴഞ്ഞു\nബ്ലേഡ് മാഫിയകള്‍ക്കെതിരെ നടപടി ആരംഭിച്ചു, 47 കേന്ദ്രങ്ങളില് റെയ്ഡ്\nതിരുവനന്തപുരം: തിരുവനന്തപുരം കിഴക്കേ മുക്കോലയില് ഒരു കുടുംബത്തിലെ അഞ്ചുപേര് വിഷം കഴിച്ച് മരിച്ച നിലയില്. ശിവാജി നഗറില് മനോഹരന്, ഭാര്യ മഹേശ്വരി, മക്കളായ ബിജു, സജു, ബിജുവിന്റെ ഭാര്യ കൃഷ്‌ണേന്ദു എന്നിവരെയാണ് മരിച്ച കണ്ടെത്തിയത്.\nസാമ്പത്തിക ബാദ്ധ്യതയാണ് ആത്മഹത്യയ്ക്ക് പിന്നിലെന്ന് പൊലീസ് പറഞ്ഞു. ബ്ലേഡ് മാഫിയയുടെ ഭീഷണിയെ തുടര്‍ന്നാണ് കുടുംബം ആത്മഹത്യ ചെയ്തതെന്ന് കരുതുന്നതായും പൊലീസ് പറയുന്നു.\nഓഹരി ഇടപാടുകള്‍ക്കും മറ്റുമായി കുടുംബം വന്‍തുക കടം വാങ്ങിയിരുന്നതായും പണം തിരികെ ആവശ്യപ്പെട്ട് ബ്ലേഡ് മാഫിയ കുടുംബത്തെ ഭീഷണിപ്പെടുത്തിയിരുന്നതായും പോലീസിന് വിവരം ലഭിച്ചിട്ടുണ്ട്. വീട്ടില് കയറി താമസിക്കുമെന്ന് ചിലര് ഭീഷണി മുഴക്കിയിരുന്നു.\nആത്മഹത്യ ചെയ്യുമെന്ന് ബിജു ശനിയാഴ്ച പിതൃസഹോദരിക്ക് ബിജു എസ്.എം.എസ് അയച്ചിരുന്നു. എന്നാല് ഇവര് എത്തുമ്പോഴേക്കും മരണം നടന്നിരുന്നു. മൃതദേഹങ്ങള് പോസ്റ്റുമോര്‍ട്ടത്തിനായി മെഡിക്കല് കോളേജ് ആശുപത്രിയിലെത്തിച്ചു.\nകേസ് പ്രത്യക അന്വേഷണ സംഘം ഏറ്റെടുക്കും. ബ്ലേഡ് മാഫിയയുമായി ബന്ധപ്പെട്ട ചിലരെ പോലീസ് ചോദ്യം ചെയ്തു വരികയാണ്. ഇവരുടെ ഒരു വാഹനം പോലീസ് പിടിച്ചെടുത്തിട്ടുണ്ട്.\nSunday 1st June 2014 8:00am\nMonday 26th May 2014 2:50pm\nThursday 15th May 2014 2:58pm


മലയാളത്തിലെ ആദ്യ ആക്ഷന് ഹീറോ; ജയന്റെ 82-ാം ജന്മദിനം ഇന്ന് - Cinema - Malayalam News\nമലയാളത്തിലെ ആദ്യ ആക്ഷന് ഹീറോ; ജയന്റെ 82-ാം ജന്മദിനം ഇന്ന്\nമലയാളത്തിലെ ആദ്യത്തെ ആക്ഷന് ഹീറോയായ ജയന് എന്ന കൃഷ്ണന് നായരുടെ ജന്മദിനം ആണിന്ന്. മലയാള സിനിമക്ക് ചുരുങ്ങിയ സമയം കൊണ്ട് വലിയ മാറ്റം നേടിക്കൊടുത്ത് നിനച്ചിരിക്കാതെ, കാലയവനികക്കുള്ളില് മറഞ്ഞ ആ അനശ്വര നടന് ഇന്നും മലയാളികളുടെ മനസ്സില് മരിക്കാതെ ജീവിക്കുന്നു.\nഅനശ്വര നടന്, ജയന്റെ 82-ാം ജന്മദിനമാണിന്ന്. പൗരുഷം നിറഞ്ഞ കഥാപാത്രങ്ങളിലൂടെ മലയാള സിനിമയില് തന്റെതായ സ്ഥാനം കുറിച്ചിട്ട നടനാണ് ജയന്. 1939 ജൂലൈ 25 നു കൊല്ലം ജില്ലയിലെ തേവള്ളിയിലാണ് ജയന് ജനിച്ചത്. മലയാളത്തില് 120 ലേറെ സിനിമകളില് ജയന് അഭിനയിച്ചിട്ടുണ്ട്. 1974 ല് 'ശാപമോക്ഷം' എന്ന ചിത്രത്തിലൂടെയായിരുന്നു അരങ്ങേറ്റം. 1980 നവംബര് 16 നു ഒരു ഹെലികോപ്റ്റര് അപകടത്തിലാണ് ജയന് മരിച്ചത്. സത്യന്, നസീര്, സോമന്, മധു എന്നിവര്‍ക്കൊപ്പം നിരവധി സിനിമകളില് അഭിനയിച്ച ജയന് ആക്ഷന് രംഗങ്ങളില് അസാമാന്യ മെയ്യ്വഴക്കമാണ് കാണിച്ചിരുന്നത്.\nമലയാള സിനിമയില് അതുവരെയുണ്ടായിരുന്ന നായക കഥാപാത്രങ്ങളെ മാറ്റി എഴുതി കൊണ്ടായിരുന്നു ജയന്റെ വരവ്. മലയാള സിനിമയിലെ ആദ്യത്തെ ആക്ഷന് ഹീറോ എന്നു ജയനെ വിളിക്കാം. നായകനായുളള ജയന്റെ വളര്‍ച്ച പെട്ടെന്നായിരുന്നു. അതുപോലെ പെട്ടെന്നായിരുന്നു ജയന്റെ മരണവും. 'കോളിളക്കം' എന്ന ചിത്രത്തിന്റെ ഷൂട്ടിങ്ങിനിടെ ഹെലികോപ്റ്റര് അപകടത്തിലാണ് ജയന് മരിച്ചത്.\nജയന്റെ മനസ്സിലെ സാഹസികതയോടുള്ള പ്രണയം തുടക്കത്തില് തന്നെ തിരിച്ചറിഞ്ഞ സംവിധായകര് ജയനുവേണ്ടി അതുവരെയുണ്ടായിരുന്ന മലയാള സിനിമയുടെ കഥാഗതിയെപ്പോലും തിരുത്തിയെഴുതി. സിംഹത്തോടും കാട്ടാനയോടും ഏറ്റുമുട്ടാനോ ക്രെയിനില് തൂങ്ങി ഉയരങ്ങളിലേക്ക് പൊങ്ങിപ്പോകാനോ കൂറ്റന് ഗ്ലാസ് ഡോറുകള് തകര്‍ത്തു മുന്നേറാനോ വലിയ കെട്ടിടത്തില് നിന്നു താഴേക്ക് ചാടാനോ ജയന് ഒട്ടും ഭയമുണ്ടായിരുന്നില്ല.\nതനിക്കു ലഭിക്കുന്ന കയ്യടികള് തന്റെ അദ്ധ്വാനത്തിനു കിട്ടുന്ന പ്രതിഫലമായിരിക്കണമെന്ന് അദ്ദേഹം ആത്മാര്‍ത്ഥമായി ആഗ്രഹിച്ചു. ജയന്റ അസാധ്യമായ പ്രകടനങ്ങള്‍ക്കൊപ്പം നിഴലുപോലെ സഞ്ചരിച്ചിരുന്ന മരണം ഒടുവില് ജയനെ കീഴ്പെടുത്തി. പതിറ്റാണ്ടുകള് കഴിഞ്ഞിട്ടും ജയനെ ജയിച്ചെന്നു കരുതുന്ന മരണത്തെ ആരാധക ഹൃദയങ്ങളിലെ കെടാത്ത സാന്നിധ്യമായി നിന്ന് ജയന് തോല്‍പിച്ചു കൊണ്ടേയിരിക്കുന്നു.\nജയനെ ജനകീയ നടനാക്കിത്തീര്‍ത്തത് അങ്ങാടി ആയിരുന്നു. ഗൃഹലക്ഷ്മി പ്രൊഡക്ഷന്‍സിന്റെ ബാനറില് ഐ വി ശശി സംവിധാനം ചെയ്ത ഈ ചിത്രം മുന്‍കാല കളക്ഷന് റെക്കോര്‍ഡുകള് തിരുത്തിക്കുറിച്ചു. കോളിളക്കം എന്ന സിനിമയിലെ ഒരു സാഹസിക രംഗത്തിന്റെ ചിത്രീകരണത്തിനിടയിലുണ്ടായ ഹെലിക്കോപ്റ്റര് അപകടത്തിലാണ് 1980 നവംബര് 16-ന് ജയന് അകാലമൃത്യു വരിച്ചത്. 41 വയസ്സേ അദ്ദേഹത്തിന് അപ്പോള് ഉണ്ടായിരുന്നുള്ളൂ.\nതമിഴ്‌നാട്ടിലെ ചെന്നൈക്കടുത്തുള്ള ഷോളാവാരത്ത് ചിത്രത്തിന്റെ ക്ലൈമാക്‌സ് രംഗം ചിത്രീകരിക്കുന്നതിനിടെയായിരുന്നു സിനിമാലോകത്തെ ഞെട്ടിച്ച ഈ സംഭവം ഉണ്ടായത്. ശാപമോക്ഷം മുതല് കോളിളക്കം വരെ ജയന്റെ മുദ്ര പതിഞ്ഞ 90 ശതമാനം ചിത്രങ്ങളും ഹിറ്റുകളും സൂപ്പര്‍ഹിറ്റുകളും ആയിരുന്നു.\nജയനിലെ ശരീര ഭാവങ്ങളെ ആഘോഷമാക്കിയിരുന്നു ആരാധകര്. ശരപഞ്ജരം, കഴുകന്, മീന്, അങ്ങാടി, കാന്തവലയം, നായാട്ട്, കരിമ്പന തുടങ്ങിയ സിനിമകളിലൂടെ മലയാളിയുടെ മനസ്സിലെ നായക സങ്കല്‍പ്പങ്ങളെ ജയന് പൊളിച്ചെഴുതി. ഒടുവില് സാഹസികതയ്ക്ക് പേര് കേട്ട നടന് അതിസാഹസികതയില് എരിഞ്ഞടങ്ങി. വിടപറഞ്ഞിട്ട് 41 വര്‍ഷം കഴിഞ്ഞെങ്കിലും ഇന്നും മലയാളി പ്രേക്ഷകരുടെ മനസ്സില് ജയന് ആണത്തമുള്ള നായകനായി നിറഞ്ഞു നില്‍ക്കുന്നു.


*നരിക്കോട് ചെറൂട്ട മടയിൽ ഭഗവതി ക്ഷേത്രം കളിയാട്ടം\nചെറൂട്ട മടയിൽ ഭഗവതി ക്ഷേത്രം കളിയാട്ടം ശനിയാഴ്ച സമാപിക്കും. പുലർച്ചെ മണികണ്ഠൻ തെയ്യം, വേട്ടക്കൊരുമകൻ തെയ്യം പുറപ്പാട്. രാവിലെ ഒൻപതിന് പുലിയൂർകാളി ഭഗവതി, വിഷ്ണുമൂർത്തി, മടയിൽ ചാമുണ്ഡി. ഉച്ചയ്ക്ക് 12-ന് മടയിൽ ഭഗവതി, രുദ്രമണ്ഡീ ഭഗവതി എന്നീ തെയ്യങ്ങൾ കെട്ടിയാടും.\n*നീലിയാർ ഭഗവതി ക്ഷേത്രം കളിയാട്ടം\nമാതമംഗലം: നീലിയാർ ഭഗവതി ക്ഷേത്രം കളിയാട്ടം നാലു മുതൽ എട്ടു വരെ നടക്കും. തിങ്കളാഴ്ച വൈകീട്ട് കലവറനിറയ്ക്കൽ ഘോഷയാത്ര, തുടർന്ന് മെഗാ തിരുവാതിരകളി. രാത്രി എട്ടിന് കളിയാട്ടം തുടങ്ങൽ.\nചൊവ്വാഴ്ച രാത്രി നീലിയാർ ഭഗവതി തോറ്റം, ഊർപ്പഴശ്ശി, വേട്ടയ്ക്കൊരു മകൻ തെയ്യത്തിന്റെ തോറ്റം, 8.30ന് ഗാനമേള,\nരാത്രി 12-ന് കാവിൽ അടിയന്തിരം. ബുധനാഴ്ച പുലർച്ചെ ഊർപ്പഴശ്ശി, വേട്ടയ്ക്കൊരുമകൻ ദൈവങ്ങളുടെ പുറപ്പാട്. നീലിയാർ ഭഗവതിയുടെ പുറപ്പാട്. വൈകീട്ട് 6.30ന് കോൽക്കളി.\nഏഴിന് പുലർച്ചെ മുതൽ തെയ്യങ്ങൾ. വൈകീട്ട് ആറിന് മേലേരിക്ക് തീ പകരൽ. എട്ടിന് പുലർച്ചെ നാലിന് ഊർപ്പഴശ്ശി, വേട്ടയ്ക്കരുമകൻ ദൈവങ്ങളുടെ പുറപ്പാട്. തുടർന്ന് തീച്ചാമുണ്ഡിയുടെ അഗ്നിപ്രവേശം. രാവിലെ 11-ന് നാളികേരമുടയ്ക്കൽ. 12-ന് നീലിയാർ ഭഗവതിയുടെ പുറപ്പാട്, അന്നദാനം.\n*വടക്കുമ്പാട് പയ്യാടക്കൻ കണിച്ചിവീട് തറവാട് കളിയാട്ടം\nകരിവെള്ളൂർ: വടക്കുമ്പാട് പയ്യാടക്കൻ കണിച്ചിവീട് തറവാട് കളിയാട്ടം രണ്ടിനും മൂന്നിനും നടക്കും. രണ്ടിന് വൈകുന്നേരം മൂന്നിന് കടുംബസംഗമം കെ.ബാലകൃഷ്ണൻ നമ്പ്യാർ ഉദ്ഘാടനം ചെയ്യും. തുടർന്ന് അക്ഷരശ്ലോക സദസ്സ് നടക്കും. രാത്രി ദയരപ്പൻ വെള്ളാട്ടവും തെയ്യവും ഉണ്ടാകും. മൂന്നിന് രാവിലെ മുതൽ രക്തചാമുണ്ഡി, അങ്കക്കുളങ്ങര ഭഗവതി, വിഷ്ണുമൂർത്തി എന്നീ തെയ്യങ്ങൾ കെട്ടിയാടും. ഉച്ചയ്ക്ക് 12-ന് വെള്ളാരങ്ങര ഭഗവതിയുടെ തിരുമുടി നിവരും. ഉച്ചയ്ക്ക് അന്നദാനവും ഉണ്ടാകും.\n*ചെറുതാഴം പുതിയവീട് അറയക്കാൽ കാട്ട് ചിറക്കൽ ഭഗവതികോട്ടം കളിയാട്ടം\nപിലാത്തറ: ചെറുതാഴം പുതിയവീട് അറയക്കാൽ കാട്ട് ചിറക്കൽ ഭഗവതികോട്ടം കളിയാട്ടം മൂന്നുമുതൽ അഞ്ചുവരെ നടക്കും. ഞായറാഴ്ച രാവിലെ ശുദ്ധിക്രിയാകർമങ്ങൾ, തിങ്കളാഴ്ച രാത്രി ഏഴിന് തോറ്റം. എട്ടിന് വെള്ളാട്ടം. രാത്രി 12-ന് കന്നിക്കൊരുമകൻ തെയ്യം, പാടാർകുളങ്ങര വീരൻദൈവം, ചൊവ്വാഴ്ച പുലർച്ചെ കാട്ട് ചിറക്കൽ ഭഗവതിയുടെ പുറപ്പാട് എന്നിവയുണ്ടാകും.\n*ചെങ്ങൽ മുട്ടുകണ്ടി പടമടക്കി തമ്പുരാട്ടി ക്ഷേത്രം\nപഴയങ്ങാടി: ചെങ്ങൽ മുട്ടുകണ്ടി പടമടക്കി തമ്പുരാട്ടി ക്ഷേത്രത്തിലെ പ്രതിഷ്ഠാദിനവും കളിയാട്ടവും രണ്ടുമുതൽ നാലുവരെ നടക്കും.\nശനിയാഴ്ച വൈകീട്ട് കലവറനിറയ്ക്കൽ ഘോഷയാത്ര, ഞായറാഴ്ച വൈകീട്ട് വിവിധ തെയ്യത്തോറ്റങ്ങൾ. തിങ്കളാഴ്ച രാവിലെ ആറിന് പടമടക്കി തമ്പുരാട്ടിയുടെ പുറപ്പാട്. തുടർന്ന് വൈത്തറ, പൊട്ടൻ, ഗുളികൻ, കുറത്തി എന്നീ തെയ്യങ്ങൾ കെട്ടിയാടും. ഉച്ചയ്ക്ക് അന്നദാനവും ഉണ്ടാകും.\n*പടിക്കച്ചൽ മതിലുവളപ്പ് മുച്ചിലോട്ട് ഭഗവതി ക്ഷേത്രം കളിയാട്ടം\nഇരിട്ടി: പടിക്കച്ചൽ മതിലുവളപ്പ് മുച്ചിലോട്ട് ഭഗവതി ക്ഷേത്രം കളിയാട്ടം ഏഴ്, എട്ട്, ഒമ്പത് തീയതികളിൽ നടക്കും. കളിയാട്ടത്തിന്റെ ഭാഗമായുള്ള പ്രതിഷ്ഠാദിന ഉത്സവം ക്ഷേത്രം തന്ത്രി വിലങ്ങര നാരയണൻ ഭട്ടതിരിപ്പാടിന്റെ മുഖ്യകാർമികത്വത്തിൽ മൂന്നിന് നടക്കും. ഒമ്പതിന് മുച്ചിലോട്ട് ഭഗവതിയുടെ തിരുമുടി നിവരും.\nPrevious എന്‍ഡോസള്‍ഫാന് സമരം ശക്തമാക്കുന്നു; കുട്ടികളെ പ്രദര്‍ശിപ്പിക്കുന്നത് ശരിയല്ലെന്ന് ആരോഗ്യമന്ത്രി\nNext നെടുമ്പാശ്ശേരി വിമാനത്താവളത്തില് രണ്ടര കിലോ സ്വര്‍ണവുമായി കണ്ണൂര് സ്വദേശി പിടിയില്


മാര്‍ക്സിസ്റ് ആശയത്തിലൂടെ ബി.ജെ.പിയിലെത്തിയ കണ്ണൂര്‍ക്കാരന് | C. K. Padmanabhan - Malayalam Oneindia\n42 min ago6അരുംകൊലകളും 14 വര്‍ഷം ജോളി പൂഴ്ത്തിയത് ഇങ്ങനെ!! പിഴച്ചത് ഒരേ ഒരു ശ്രമം, പക്ഷേ\nമാര്‍ക്സിസ്റ് ആശയത്തിലൂടെ ബി.ജെ.പിയിലെത്തിയ കണ്ണൂര്‍ക്കാരന്\n1967-ലാണ് കമ്യൂണിസ്റ് പ്രസ്ഥാനത്തില് നിന്നും പത്മനാഭന് വിട പറയുന്നത്. പിന്നീട് ജനസംഘമായിരുന്നു പത്മനാഭന്റെ കര്‍മ്മരംഗം. ജനതാപാര്‍ട്ടി രൂപീകൃതമായതോടെ കോഴിക്കോട് ജില്ലാ സെക്രട്ടറിയായി ചുമതലയേറ്റ പത്മനാഭന് പിന്നീട് പാര്‍ട്ടിയുടെ സംസ്ഥാന സെക്രട്ടേറിയറ്റ് അംഗമായി.\nബി.ജെ.പി. രൂപം കൊണ്ടതോടെ പാര്‍ട്ടിയുടെ സംസ്ഥാന കമ്മിറ്റിയിലും ദേശീയ സമിതിയിലും അംഗമായി. ബി.ജെ.പി. സംസ്ഥാന സെക്രട്ടറിയായി എട്ടു വര്‍ഷം പ്രവര്‍ത്തിച്ചിട്ടുണ്ട്. ഇപ്പോള് ബി.ജെ.പി. സംസ്ഥാന പ്രസിഡണ്ടാണ്.\nമലപ്പുറം ജില്ലാ രൂപവല്‍ക്കരണത്തില് പ്രതിഷേധിച്ച പത്മനാഭന് ജയില്‍വാസം അനുഷ്ഠിക്കേണ്ടി വന്നു. ബംഗ്ലാദേശ് സമരത്തില് പങ്കെടുത്തതിനും അദ്ദേഹം ജയില് വാസം അനുഷ്ഠിച്ചിട്ടുണ്ട്. കുടുംബപരമായും പത്മനാഭന് പ്രക്ഷോഭങ്ങളുടെ പാരമ്പര്യമുള്ളയാളാണ്. അച്ഛന് അനന്തന് നമ്പ്യാരും അമ്മ കോട്ടൂര് ദേവകിയമ്മയും കാവുമ്പായി കര്‍ഷക സമരത്തില് പങ്കെടുത്തിട്ടുണ്ടായിരുന്നു.\nഅഴീക്കോട് സര്‍വീസ് സഹകരണ ബാങ്ക് ഉദ്യോഗസ്ഥയായ ബിന പള്ളിയത്താണ് ഭാര്യ. രണ്ടു മക്കളുണ്ട്: പ്രിയങ്ക, ശ്രീപ്രിയ.